
INTRODUCERE 


Arta muzicală a spaţiului carpato-dunăreano-pontic s-a afirmat 
încă din vechime prin originalitatea ei, expresie a filosofiei locuitorilor 
acestor ținuturi, însoțindu-le existenţa în perioadele liniștite sau învol- 
burate ale vieții, oglindindu-le aspirațiile, traducând în fapt artistic 
gânduri, mesaje, în acord cu etosul folcloric. 

Cunoaşterea datelor esenţiale ale istoriei muzicii noastre este de 
nepreţuit, deoarece ea sintetizează din perspectivă proprie existența 
multimilenară într-un climat artistic, iar studierea valorilor decantate în 
timp întregeşte orizontul cunoaşterii, constituind un mijloc eficient de 
formare şi cultivare a conştiinţei de neam. 

Este dificil de cuprins într-un volum de mici dimensiuni amplul 
proces de cristalizare, afirmare şi definire impetuoasă a muzicii noastre, 
cu atât mai mult, cu cât ne aflăm în faţa unui fenomen în permanentă 
schimbare, cu orizont din ce în ce mai larg. Frapează bogăția datelor 
privind originalitatea ei, unitatea structurală seducătoare în diversitate a 
muzicii româneşti, dăltuite la confluența marilor izvoare din care i s-a 
alimentat şi i se alimentează continuu cursul maiestuos prin veacuri: 
stratul folcloric, cel al muzicii de cult pe diversele coordonate şi paliere 
în funcție de tipurile ritualice, curentul oriental şi matca muzicii europene 
sau — începând cu secolul XX -— extraeuropene. Această originală 
osmoză, clădită în timp în funcţie de datul istoric, dar şi de conexiunile 
inerente interartistice a dat, mereu, valori perene ce au imprimat fizio- 
nomia specifică unui generos orizont artistic general cu dominantă muzi- 
cală, în care se detaşează galerii de creatori, de interpreți, de comentatori, 
de organizatori, dar şi de dăruiți promotori ai învățământului muzical 
românesc. 

Studiul istoriei muzicii româneşti s-a făcut în trecut de către 
cercetători ai fenomenului: Mihail Gr. Posluşnicu, Th. Burada, 
Constantin Brăiloiu, G. Breazul, Zeno Vancea, cărora le-au continuat 
lucrarea R. Ghircoiaşiu, Ghe. Ciobanu, Vasile Tomescu, George Pascu, 
Bujor Dânşoreanu ş.a. De mare ajutor în acest demers este monumen- 
tala lucrare Hronicul Muzicii Româneşti de Octavian Lazăr Cosma, în 

care se realizează un tablou convingător şi complex al vieții muzicale 
în teritoriile locuite din cele mai vechi timpuri de români; dincolo de 
aspectele componistice sau interpretative, sunt luate în discuţie şi 
analizate fenomenul viu al circulaţiei valorilor, al educaţiei muzicale, 
ca şi conexiunile cu arta muzicologică exercitată inclusiv de scriitori. 
Sunt aduse în lumină şi descifrate vechi documente, sunt analizate 
partituri de referință din care se desprind liniile directoare ale unei 
culturi ce a dat şi a primit influenţe, înregistrând un parcurs continuu 
ascendent, explicând plenara înflorire şi recunoaştere din zilele noastre. 

Principalele izvoare ale istoriei culturii muzicale româneşti sunt 
izvoare scrise şi izvoare nescrise, multe aparținând şi altor direcţii de 
cercetare: 

— arheologia — prin situri cu locuri speciale destinate practicării 
muzicii, instrumente, pseudoinstrumente, materiale sau unelte pentru 
confecţionarea acestora, arme; 

— epigrafia — inscripţii cu date despre creatori, interpreți, mani- 
festări, concursuri; 

— documente scrise — manuscrise (inclusiv cronici), scrieri pe 
diverse suporturi, inclusiv pergamente; 

— documente nescrise — texte intrate în circuit oral în folclorul 
literar sau cel muzical: legende, balade, povestiri; 

— diplomatica — studiul scrisorilor şi al documentelor diplomatice; 

— etnografia — studiul obiceiurilor populare; 

— memorialistica — scrieri ale unor călători, oameni de cultură, 
corespondența acestora, alte documente; 

— presa, cărţile cu referiri la tipuri de muzică şi muzicieni, studii 
muzicologice şi etnografice, partituri, înregistrări audio, video. 

Examinarea principalelor direcții în care arta muzicală românească 
a evoluat are în vedere atât magistralele majore ale dezvoltării artei 
europene şi mondiale, cât şi — mai ales — cele ale culturii româneşti în 
întregul ei, cultură aflată la confluenţa cu matca general europeană. 


I. NOTE PENTRU O PRIVIRE ISTORICĂ 


MUZICA ÎN PERIOADA STRĂVECHE ŞI VECHE. 
ARTA TRACO -DACILOR 


Dată fiind vechimea acestui strat de cultură, este aproape imposibil 
de recompus tabloul exact al existenței muzicale pe teritoriile locuite 
astăzi de români; reconstituirea elementelor de artă şi practică muzicală 
are încă limite şi hiatusuri, dar există, totuşi, o viziune de ansamblu 
realizabilă prin metoda comparației, a deducției, a confluențelor diver- 
selor tipuri de cultură din teritoriul european, cu raportări la viața 
materială şi spirituală a populațiilor ce au locuit acest pământ. 

In lupta lor contra adversităților naturii, pentru asigurarea convie- 
ţuirii în comun şi a primelor organizări de tip statal, cu împărţirea 
societăţii în stratificări de ordin social, se poate citi ceva despre evoluția 
generală, cu dese raportări la formele culturii spirituale: ornamentarea 
veşmintelor, a uneltelor, armelor sau a obiectelor utilitare ori de podoabă, 
desenele sau sculpturile în diverse materiale exprimă atât simţul de 
observaţie, cât şi nevoia de exprimare artistică, pusă în slujba scopurilor 
pur estetice sau a practicilor şi credințelor magice, din rândul acestora 
din urmă un rol central avându-l formele variate ale ritului fecundității, 
divinizarea soarelui, a lunii sau a elementelor naturii înconjurătoare, 
îmbunarea acestora, transformarea lor în aliaţi ai omului. 

Primele instrumente au avut ca model imitarea vocii umane, a 
strigătului sau intonaţiilor vorbirii, însoţite fiind de gest. Existau, aşadar: 

— instrumente ideofone — pietre, bețe, imitarea acestora prin lovituri 
din palme sau cu palmele; 

— instrumente membranofone — realizate prin întinderea unei piei 
de animal pe un trunchi de copac; 

— instrumente aerofone — realizate din cornuri, oase de animal, 
trestie sau ramuri tinere; 

— instrumente cu coarde — de tipul arcului de vânătoare; 

— pseudoinstrumente — realizate ad-hoc din solzi de peşte, coajă de 
copac, frunză etc. 

Practica muzicală se realiza prin sunete puţine — oligocordii — de 
tipul bi, tri sau tetracordiilor, păstrate şi astăzi în practica noastră fol- 
clorică, bază a sistemelor modale prepentatonice. Odată cu lărgirea 
realității sonore, cu conştientizarea emisiei sonore, cu nevoia de 

exprimare a unui sentiment sau a unei idei şi perfecţionarea instru- 
mentelor ce însoțeau vocea în diferite manifestări muzicale, odată cu 
necesitatea diferenţierii din punct de vedere sonor a acestora, se diver- 
sifică şi scările sonore, mersurile melodice, amprenta ritmică. 

Străvechile straturi ale culturii din ţinuturile noastre pun în evi- 
dență forme sincretice de manifestare artistică în care muzicii îi revine 
un rol important fie că este vorba despre ritualuri sau ceremonii la 
intersecția ritului cu viaţa comunităţii, fie că este vorba despre mani- 
festări spontane, afective. 

De regulă, asemenea practicilor puse în evidenţă la alte popoare, 
în cazul practicilor magice, muzica intervenea în momente şi cu sensuri 
bine definite, în strânsă legătură cu gestul, cuvântul, culoarea, forma 
sau tipul materialelor utilizate în costumație ori în cadrul în care se 
săvârşea respectivul rit. Cultura pelasgilor sau a ilirilor avea forme 
avansate de exprimare, straturile acestora suprapunându-se sau interferând 
cu cele ale populațiilor învecinate, cu care aceştia au venit în contact. 

Cu toate că nu există dovezi concrete în acest sens, se pot lansa o 
serie de supoziţii: 

— fiecare rit avea un sunet aparte în funcţie de zeitatea căreia i se 
adresa; 

— participarea era activă, fie la nivelul întregii comunităţii, fie pe 
vârste sau sexe, în funcție de prilej; 

— scările modale aveau un număr redus de trepte, la graniţa graiului 
cu cântarea sau cu imitarea naturii, de multe ori cu funcție de semnal 
sonor; 

— în utilizarea timbrului instrumental se valorificau proprietăţile 
timbrale ale vibraţiei sonore; 

— la nivelul colectivităţi, cântecul era utilizat şi receptat ca simbol 
al identității punctelor de vedere, acționând ca puternic stimulent al 
moralului, al voinţei, al acţiunii. 

Geto-dacii sunt menţionaţi în izvoarele istorice ca fiind acea 
ramură a triburilor trace de la nord de Dunăre care populau fie zonele 
de câmpie din sud-estul Carpaţilor (geții, secolul VI î.e.n.), fie cele 
intracarpatice (dacii, secolul III î.e.n.). Unificate de Burebista în 
secolul I î.e.n., aceste triburi se aflau într-un înalt stadiu cultural, cunoscând 
scrisul (pe care se pare că îl utilizau în scopuri sacre), practicând arta 
ornamentării ceramicii, baterea monezilor şi operând un larg schimb 
de valori, inclusiv culturale cu vecinii lor, mai ales sciţii, agatârşii, 
celții sau lumea elenă din cetățile Pontului Euxin. 

Izvoarele istorice pun în lumină o serie de trăsături ale artei tracilor, 
neam ce include şi pe geto-daci; de aceea, componentele estetice ale 

muzicii dace vor fi apropiate de cele ale muzicii trace, aşa cum transpar 
ele din documentele păstrate. 

Funcţiile muzicii erau: 

— cognitivă — intervenind la toate nivelele educaţiei sau instrucției; 

— formativă — purificarea spirituală, modelarea şi întărirea carac- 
terului; 

— socială — menţinând vie legătura dintre individ şi comunitatea 
căreia îi aparține, mai ales în momentele decisive ale ciclului vieţii 
(naştere, moarte, apropiere de zei); 

— limbaj universal — soliile de pace erau însoţite de chitare? şi de 
cântec vocal. 

Muzicii îi revenea un rol de primă importanță mai ales în practi- 
cile magice, deoarece exista credința că doar cântecul poate purta 
mesajul cuvântului până la zei, captându-le bunăvoința sau înduplecându-i; 
de aceea, muzica vocală, în special, se afla la loc de cinste, cu atât mai 
mult, cu cât putea fi practicată de oricine. 

Un rol aparte revenea muzicii instrumentale, iar la acest capitol se 
cere consemnat faptul că mitul lui Orfeu, legat de construcția lirei trace 
şi de arta divină a acestuia, vorbeşte despre forţa deosebită pe care 
muzica o avea asupra întregii lumi vii“. Numele lui Orfeu, Musaios, 
Thamiris, ca şi Eumolp vin la noi din larga sferă a culturii trace, menţio- 
nate de surse elene. Se considera că aceşti traci, deosebit de înzestrați, 
au intrat în legendă. Mai mult chiar, unele izvoare vorbesc în mod 
desluşit despre originea muzicii vocale, pe care o consideră în legătură 
directă cu civilizaţia tracilor, care ar fi stat la baza celei greceşti; în 
acest sens, geograful Strabo afirma că „muzica, după melodie, după 
ritm, după instrumente muzicale este tracică... şi asiatică”. Apreciată ca 
„barbară” sau „primitivă”, raportat la unele gusturi muzicale ale 
anticilor sau la accepțiunea termenului de „barbar”, muzica tracilor 


! Muzica se înscrie organic în momentele învăţării, pentru a uşura procesul 
memorării; despre agatârşi, vecinii dacilor din Podişul transilvan, se ştie că 
„verifică legile şi le cântă spre a le ţine bine minte”, (Pârvan, V., Getica, Cultura 
Naţională, Bucureşti, 1926, p. 167). 

Teopomp, în Istorii (cartea XLVI): „Geţii cântă din citarele pe care le 
aduc cu ei, când se găsesc într-o solie”. 

* Jordanes — de la care aflăm că rugăciunile erau cântate şi că, pentru a 
capta bunăvoința, geții se îmbrăcau în alb în momentul cântării. 

* Ghircoiaşiu, Romeo, Contribuţii la istoria muzicii româneşti, Editura 
Muzicală, Bucureşti, 1963, p. 20. 

avea caracteristici nete, ce o diferenţiau de alte culturi muzicale, fiind — 
după mărturia lui Aristide Quintilianus — viguroasă prin sistemele ritmice 
utilizate sau prin sunetul strident al instrumentelor însoțite de strigăte. 

Aceleaşi surse vorbesc şi despre efectul terapeutic şi psihologic 
al muzicii, ca şi despre repertoriul specific al actului taumaturgic”, 
practicat în vechime. O culoare aparte a culturii muzicale pe aceste 
teritorii este dată de existenţa — în secolul VII înaintea erei noastre — a 
cetăților greceşti, în care se practica o cultură de tip elenistic, ale cărei 
influenţe se vor face simţite şi în regiunile limitrofe, în aria culturală 
geto-dacă. 

De altfel, sunetul diverselor rituri, ceremonii, spectacole, invocări 
războinice, mulţumiri pentru victoria în luptă sau practici magice înso- 
tite de muzică şi dans, diferențiat în funcție de ocazie, zeu venerat sau 
rezultatul scontat al implorării forţelor naturii, stă mărturie pentru o 
cultură muzicală avansată, în acord cu stadiul civilizației materiale şi 
spirituale a acestor meleaguri, aflată pe orbita unor influenţe intercul- 
turale şi interartistice de mare impact în lumea veche şi străveche. 


MUZICA ÎN DACIA ROMANĂ 


Ca o caracteristică esenţială a muzicii în Dacia romană, menţio- 
năm tracerea ponderii în direcţia cântării instrumentale, mai ales în 
cadrul ceremoniilor oficiale sau al manifestărilor teatrale din amfiteatre, 
unde apar inclusiv luptele cu gladiatori sau cu animale; în acest fel, 
civilizaţia de tip elenistic este înlocuită cu cea de tip romanic, inclusiv 
formele de teatru grecesc cu manifestaţiile tipic romane din amfiteatre. 
Deoarece zeul central al armatei este Marte Ultor, lui i se închină o 
serie de genuri specifice, între care îşi au locul atât cântările de slavă, 
de venerare, cât şi cele de ajutor, de sprijin în bătălie sau cele de 
celebrare a victoriei. 

Se menţin — din practica artistică a geto-dacilor — serbările 
populare, legate îndeobşte de muncile agricole şi având loc departe de 
cetăţi, în spaţii în care nu a pătruns elementul civilizator de tip roman: 
semănatul sau culesul recoltelor, inclusiv al viței de vie, cultul lui Zamolxe, 
serbările feminine pe malul apelor sau în păduri, procesiunile. 

Cântecul eroic îşi menţine funcţia şi caracterul de proslăvire a 
faptelor de vitejie; o formă specială o constituie peanul, cântec ostăşesc 


$ Platon, în dialogul Charmide, menţionează un vraci trac, discipol al 
lui Zamolxe, de la care a învăţat o epodă ce avea puterea de a conferi nemurirea. 

ce însoțea lupta sau victoria. Epoda îşi păstrează caracterul magic, 
vindecător, fiind caracterizată printr-un repetitiv evident, incantatoriu. 
Cântecele funebre — bocetele — făceau loc, în cazul morții unor persoane 
importante, cântecelor intonate în acompaniament de flaut, fluier sau 
tulnic: aşa-numitele torelli, cu largi pasaje recitative permiţând recitarea 
textului în care erau redate momente semnificative din viaţa celui plecat 
dintre ai săi. 

Informaţii cu privire la practica muzicii ne transmit şi textele 
poetice ale lui Ovidiu — Tristia, IV, elegia X, verset 25 „, Cântă-ncoifat 
pe-al său nai ce-i lipit cu răşină ” (referire la muzica păstorească) sau 
Metamorfozele IV „strigăt de tineri.../voci de femei şi tobe bătute cu 
palma,/ scobite 30 bronzuri şi fluier din sânger/ în multele-i găuri 
răsună ” (sărbătoarea recoltei). Li se adaugă o serie de forme specifice 
muzicii instrumentale, despre care aflăm din inscripții, gravuri cu muzi- 
canţi romani din legiunile romane (cu trompete, corni şi flaut dublu). 

Floralia, sărbătoarea florilor din mijlocul primăverii, se va 
transforma în Rozalia — sărbătoare a trandafirilor —, prilej de aducere 
aminte a tuturor celor care nu mai sunt din fiecare familie, cu serbări 
câmpeneşti şi ospeţe în aer liber, unde se dansa în sunetul instrumen- 
telor de suflat; Ca/endele marchează prin jocuri şi cântece solstițiul de 
iarnă şi renaşterea soarelui etc. 


ETNOGENEZA MUZICII ROMÂNEŞTI 


Aflată în continue raporturi cu celelalte mari culturi muzicale ale 
antichităţii, în special cu antichitatea elenă şi cu cea romană, iar prin 
extensie, cu diverse iradieri provenite din culturile acelor popoare din 
care proveneau diverşii reprezentanţi ai ocupaţiei romane — soldaţi, 
veterani, oficiali pe linie de armată sau administraţie etc. — la care se 
adaugă negustorii sau alte categorii din zona meseriilor de mare 
căutare pe teritoriul vechii Dacii, muzica acestor pământuri va suferi 
influenţe, mutații şi sinteze din care a rezultat un profil specific. 

Retragerea aureliană afectează mai cu seamă centrele urbane, cu 
toate că în acestea se vor mai păstra manifestări teatrale restrânse la 
nivelul unor comunități din ce în ce mai reduse numeric sau concursuri 
de interpretare devenite deja tradiționale; pe de altă parte, păstorii şi 
agricultorii continuă practicarea artei lor muzicale străvechi, în care 
axa fondului autohton traco-daco-get devine temei al procesului de 
etnogeneză, iar oralitatea domină, cu întregul ei cortegiu de consecințe. 

Scările muzicale, structurile melodice, metrice sau ritmice, ca şi 
tipurile de formule inițiale, mediane sau cadențiale vor suferi veritabile 
mutații în funcție de necesitatea exprimării pe coordonatele vocalului — 
în care muzica se va conjuga cu cuvântul, deci cu topica şi rigorile limbii 
(la rândul ei, în plin proces de cristalizare prin complexe osmoze lexi- 
cale şi gramaticale ale elementelor traco-dace, latine, slave, ale graiurilor 
populațiilor vecine stabile sau conjuncturale, ale celor ce marchează 
trecerea pe aceste teritorii) — sau ale instrumentalului. 

Procesul acesta va dura din secolul IV până în secolul X, mani- 
festându-se atât la nivel muzical propriu-zis, cât şi în zona întrepă- 
trunderilor muzical-poetice; după această dată, va continua mult diminuat, 
exercitându-se mai cu seamă în direcția „românirii” cântărilor biseri- 
ceşti, în cea a necesarului dialog cu culturile popoarelor vecine sau 
apropiate vremelnic — muzica germană, ungară, turcă, rusă, poloneză, 
greacă etc. —, împrumutând de la acestea forme proprii de exprimare 
adaptate spiritualităţii noastre, sau a „acordării” elementului autohton 
deja cristalizat la rigorile formale ale artei muzicale în definirile ei 
specifice diverselor genuri. Aceste influențe multiple „care au acţionat 
asupra muzicii noastre au avut darul să-i lărgească cadrele sonore, să-i 
amplifice potenţialul, fără să-i altereze cu nimic expresia străveche” — 
apreciază Octavian Lazăr Cosma," care conchide: „Acesta este un 
argument de primă însemnătate în susținerea tezei că muzica românească 
dispune de o individualitate stilistică viguroasă şi originală, capabilă să 
asimileze, să se îmbogăţească din contactul cu alte muzici, dar 
nicidecum să se dezintegreze”. 

Elementele etnogenezei muzicii româneşti sunt: 

1) fondul sonor autohton, definit prin originala osmoză a straturilor 
sale caracterizate prin mutații şi interferenţe continue pe paliere conjugate 
spaţio-temporal, aflate sub incidenţa factorilor istorici şi a celor sociali 
determinanţi în diversele tipuri de societate ce s-au succedat de-a lungul 
secolelor; 

2) structura limbii române, cu impact asupra muzicii vocale mai ales 
prin sistemul de versificație, prin neregularitatea accentelor (ceea ce poate 
implica soluţii şi variante diverse de tratare muzicală), prin bipolaritatea 





* Cosma, Octavian Lazăr, Hronicul Muzicii Româneşti, vol. I, Editura 
Muzicală, Bucureşti, 1973, p. 48. 

7 Procesul de glotogeneză (emiterea sunetelor vocale) îl însoţeşte, în 
mod obligatoriu, pe cel de etnogeneză (Ivănescu, G., Istoria limbii române, 
Editura Junimea, laşi, 1980, p. 12). 

tipurilor metrice“, prin sistemul rimelor interioare ce pot induce 
mobilitatea structurii metrice inițiale şi extrapolarea principiului variației; 

3) factorul psihologic, ce reflectă felul de a fi al poporului nostru 
(robusteţea expresiei muzicale, sobrietatea acesteia, nota de meditativ, 
de dor sau de încredere, expresia reținută, laconică uneori), ca şi stările 
sufleteşti (bucurie, exuberanță, tristeţe, jale); 

4) modul de viaţă, în care se reflectă principalele ocupaţii, struc- 
tura pe vârste sau sexe a populației, tipul de organizare socială, mediul 
social-economic, condiţiile de ordin geografic sau istoric, fiecare cu 
repertoriul specific şi cu modalităţile de cântare vocală, instrumentală 
sau vocal-instrumentală, multe din ele cu caracter utilitar sau oglindind 
un calendar sui generis, rezultat din conjugarea vieţii colectivităţii cu 
cea a individului. 

Rezultă o mare diversitate de „graiuri muzicale”, definite prin 
structuri sonore, articulări formale, prin apelul la timbrul vocal sau 
instrumental, prin stil diferențiat, manieră de interpretare, adresabilitate, 
mesaj. Legea ce a guvernat devenirea muzicii româneşti, dincolo de 
toate aceste aspecte, rămâne variația continuă, aplicată unor scheme 
iniţial fixe, intrate în şi păstrate de memoria colectivității, doar pe această 
bază se poate construi în temeiul oralității, căci, aşa cum aprecia Constantin 
Brăiloiu, „pentru a dura în amintire, muzica populară trebuie să utilizeze 
scheme inflexibile. Dar pentru a rămâne o «artă a tuturor», ea trebuie să 
permită adaptarea acestor scheme, forțamente sumare, la infinitatea 
temperamentelor individuale; este variația pe care scrisul o anihilează. 
Variația ne face să înțelegem, pe de altă parte, prin ce procedee îşi reali- 
zează muzica populară marile sale efecte, cu mijloace relativ reduse”.” 

Se impune subliniat, însă, faptul că nu ne-au parvenit izvoare scrise, 
mărturii pertinente privind însuşi corpul cântării; în lipsa documen- 
telor muzicale propriu-zise, este extrem de dificil de stabilit arhetipul cân- 
tării. Dar, pentru că limba muzicală a unui popor este cea în care i se 
revarsă dorurile, năzuințele şi aspiraţiile, în care se imprimă pecetea 
dialectală cu aceeaşi pregnanţă cu care acestea se exprimă şi în limbajul 
plastic sau arhitectural, şi în portul popular, dar mai cu seamă în limba 





8 Monometrice: octosilabicul, hexasilabicul, tetrasilabicul, evidențiind 
alternanţa relativ liberă a formelor catalectice cu cele acatalectice şi eterometrice 
(Ciobanu, Gheorghe, Aportul structurii dintre vers şi melodie în cântecul popular 
românesc, manuscris, Bibl. U.C.M.R., Bucureşti, 1962). 

Brăiloiu, C., Folclorul muzical, în Opere, vol. II, traducere şi prefață de 
E. Comişel, Editura Muzicală, Bucureşti, 1969, p. 127. 

vorbită, se poate presupune că filiaţia tipurilor de limbaje s-a înscris pe 
aceeaşi matcă a etnogenezei poporului şi a limbii române. Continuând 
supoziţia pe această linie, se poate aprecia rolul jucat de prefacerile 
continue ale limbii în definirea profilului cântării vocale, între acestea 
existând o intercondiționare fără fisuri. În acelaşi timp însă, dată fiind 
unitatea limbii noastre muzicale, păstrată de straturile cele mai adânci 
ale fondului folcloric, adică existenţa unor caracteristici fundamentale 
comune atât la nivelul muzicii vocale, cât şi la cel al muzicii instrumentale 
(care în mod logic nu a trebuit să se modeleze versului, ci a vehiculat 
un tip de limbaj universal valabil), rezultă că în procesualitatea etnoge- 
nezei noastre muzicale se poate afirma supremaţia elementului autohton 
străvechi, deci a acelui element care în mod sigur a prevalat în cazul 
cântării instrumentale, Cum limba geților şi cea a dacilor aveau un 
caracter latin!?, fie acesta şi de tip „barbar latin”, distanţa între limba lui 
Ovidiu şi cea a populaţiei autohtone, în care acesta a şi scris un opuscul, 
nu marchează graniţe severe, fapt constatat inclusiv de Horaţiu. Aşadar, 
un fond pelasg, difuz latin, o limbă cu influenţe inclusiv sarmatice, devine 
bază pentru implantul lexical şi structura gramaticală elaborată a 
limbii latine, cu întreaga aureolă a cultivării sale, inclusiv prin scris" 

Caracteristicile fundamentale ale limbii noastre muzicale, plămădită 
la confluența unor spaţii de cultură semnificative ca importanță, ale 
căror elemente s-au contopit într-o osmoză superioară, rămân: 

— cantabilitatea, indusă de text, pe de o parte, dar şi de oralitate, 
mai precis de funcția mnemotehnică, pe de altă parte; 

— existența unei celule muzicale (initium), în a cărei bază se edifică 
fie formule melodice cu rol secund sau tert, fie un lanţ de augmentări 
sau diminuări succesive ale structurii embrionare iniţiale, dezvoltate pe 
temeiul variaţiei; 

— bogăţia melodică, evidenţiată prin procedeul ornamentării în 
principal a ductului reliefat în melodic, caracteristică evidenţiată şi în 





19 Densuşianu, Nicolae, Dacia preistorică, Editura Meridiane, Bucureşti, 
1986, >P; 677. 

Supoziţii susținute de dovezi privind cunoaşterea scrisului de către 
populația autohtonă geto-dacă sunt din ce în ce mai numeroase; cu toate acestea, 
ele se referă în principal la notații cu caracter sacru, descifrate parțial, prin care 
se pot observa surprinzătoare înrudiri cu scrieri arhaice din culturile orientale — 
vezi inscripțiile de pe pereții peşterii Gura Chindiei (jud. Caraş-Severin), cele 
de pe „madonele” antropomorfe de la Gârla Mare (menţionate de D. Berciu, 
Arheologia preistorică a Olteniei, 1939, şi descifrate de Viorica Mihai), cele 
de pe tăbliţele de la Tărtăria (colina Turdaş, jud. Cluj)etc. 

expresia plastică, în care se menţin reprezentări ale unor elemente 
străvechi, inclusiv din simbolurile civilizaţiei pelasgilor; 

— prevalența scărilor cu număr redus de trepte, în aspect diatonic; 

— direcționarea preferenţial descendentă; 

— logică formală riguroasă; 

— exprimări melodico-ritmice laconice, cu profil pregnant, uşor 
de reţinut, în dispuneri simetrice în care repetiţia sau minima variaţie 
joacă un rol central; 

— varietatea de procedee în plan melodic, ritmic, metric, modal, 
agogic, nuanţe, culoare timbrală, inclusiv alternanţa timbrului vocal cu 
cel instrumental; 

— edificarea unor profiluri cvasistabile pentru formulele iniţiale, 
mediane sau finale, formule definitorii pentru un anume repertoriu sau 
tip de cântare”? 


REPERE ALE MUZICII CREŞTINE 


Faza dinaintea oficializării creştinismului în Imperiul roman”? pare 
a coincide — în Dacia — cu începutul secolului II, respectiv cu pătrun- 
derea legiunilor romane, prin adepţii noii religii, dar, foarte probabil, 
şi prin cei care căutau să scape de prigoana anticreştină, refugiindu-se 
în provinciile mărginaşe ale Imperiului. Dincolo de sursele contradictorii 
privind pătrunderea şi adoptarea de către locuitorii acestor ținuturi a 
formelor de creştinism timpuriu, misionarii creştini sunt consemnați de 
scrierile patristice; apostolul Andrei şi-a exercitat misiunea pe teritoriul 
Dobrogei de astăzi. 

Proveniența orientală a noii religii, cu cortegiul cântărilor specifice, 
deduse din surse iudaice,“ îmbinate cu sugestii elene şi muzica specifică 
orizontului nostru spiritual în aria cântărilor cultice diferite de riturile 
pământene s-a calchiat fondului latin al terminologiei: angellus — înger, 
sanctus — sfânt, basilica — biserică, rogatio — rugă etc. 


!2 Vezi Comişel, Emilia, Folclor muzical, Editura Didactică şi Pedagogică, 
Bucureşti, 1967; Oprea, Gheorghe, Folclor muzical, Editura Fundaţiei România 
de Mâine, Bucureşti, 2000; Oprea Gheorghe, Studii de etnomuzicologie, 
vol. I, II, Editura Almarom, Râmnicu Vâlcea, 1998, 2001. 

'5 Prin Edictul de la Milan, în anul 313. 

14 Cf. Gastoue, Amedee, Les Origines du Chant Romain, Paris, 1907 şi 
Arta gregoriană, Editura Muzicală, Bucureşti, 1967; Idelsohn, A. Z., Gesange der 
Babylonischen Jeden, Jerusalim, 1922; Wellesz, Egon, A History of Byzantine 
Music and Hymnography, Oxford, 1961; Breazul, George, Muzica primelor veacuri 
ale creştinismului, ciclu de conferinţe radiofonice, Radio, Bucureşti, România. 

Tiparele melodice, de extracţie fie autohtonă — extrem de cunoscute 
masei de credincioşi şi prin aceasta unanim acceptate pentru a vehicula 
texte noi — fie orientală erau simple, uşor de reținut, de factură repetitivă, 
cu un număr redus de trepte. Melodiile cântecelor latine de cult au avut — 
tocmai datorită acestor calități — capacitatea de a depăşi granițele ritului, 
pătrunzând în alte sfere ale vieţii sociale, influențând — la rândul lor — 
o parte a creației noastre folclorice, fapt ce explică şi corespondenţele 
între muzica de cult din peninsula italică şi formele noastre străvechi 
de cântare, mai ales în zona colindelor. La rândul lor, cântările rituale în 
limba latină par a prezenta frapante asemănări sau conexiuni cu fondul 
arhaic, traco-daco-get de cântare şi chiar cu cel al pelasgilor, doar astfel 
putându-se explica adoptarea şi permanenţa acestora în ciuda unei 
vremelnice stăpâniri romane (cu puţin peste un secol şi jumătate, în 
condiţiile în care primele decenii au impus un firesc fenomen de respingere 
din partea populaţiei a oricărei influenţe din partea cuceritorilor, cu 
atât mai mult în zona cultului ce venea să înlocuiască un fundament 
deja solid afirmat). 

Cert este că, în paralel cu infiltrarea practicilor creştinismului 
timpuriu, existau practici ritualice străvechi, ca şi o serie de practici 
păgâne, cum ar fi riturile destinate zeităților romane, fiecare formă de 
cult cu muzică şi texte proprii, ca şi cu lăcaşuri de rugăciune de o 
arhitectonică sau expresie plastică diferențiată, fiecare cu adresabilitate 
clară către un anume segment de populație. Pentru a fi mai uşor 
acceptat de populaţiile în rândul cărora s-a propagat şi extins, 
creştinismul a adoptat tehnica altoirii pe credinţe mai vechi, credinţe 
care în acest fel s-au perpetuat, cu alt nume sau cu un înțeles îmbogățit; 
este cazul sărbătorii renaşterii soarelui, căreia i se suprapun sărbătorile 
de Crăciun, Floralia care va deveni ziua de Florii, Rozalia — Rusalii etc. 

După sfera de influență latină, creştinismul va propune un alt pol: 
cel al cântării bizantine, cântare ce se propagă sub stăpânirea lui 
Constantin cel Mare şi continuă cu forțe din ce în ce mai mari după 
anul 395, an ce marchează divizarea Imperiului roman în „cel de 
Apus” şi „cel de Răsărit”; adâncirea diferențelor în planul practicilor 
şi, implicit, al cântărilor cultice se va face sub domnia lui Justinian, 
când vechiul Constantinopole — acum Bizanț’? — devine un important 


'5 Construit pe locul anticului Byzantion de către Constantin cel Mare, 
al cărui nume l-a şi purtat, Constantinopole, oraşul lui Constantin, devenit 
capitală a Imperiului Roman de Răsărit sub numele oficial de Noua Romă, va 
fi cunoscut populaţiei de la nord de Dunăre ca Țarigrad. 

centru de cultură din care iradiază suma influențelor orientale, romane 
şi greceşti, cu certă prevalență a acestora din urmă. 

Şi în plan lingvistic se înregistrează consecinţe în acest larg 
interval temporal (secolele IV-X), cea mai importantă fiind, alături de 
pătrunderea unei terminologii specifice (utrenie — slujba de dimineaţă, 
vecernie — slujba de seară etc.), instituirea limbii slavone ca limbă de 
cult, mai ales după reforma lui Chiril şi Metodiu din sudul Dunării, 
înlocuind limba greacă; în paralel, slavona se impune şi ca limbă de 
cancelarie. 

Cea mai proeminentă figură a cântării creştine pe teritoriul sud- 
est european este episcopul Niceta de Remesiana (336? 340? — 414), 
de formaţie latină, cu larg orizont cultural, teoretician şi creator (psalmist), 
căruia contemporanii îi laudă acţiunea de impunere a formelor muzicii 
creştine; mai mult, Niceta face operă de educaţie muzicală, atât în 
direcţia şcolilor de cântare bisericească, cât şi în cea a publicului, mai 
ales a celui tânăr, participant activ la riturile de cântare din biserici. In 
scrierea sa teoretico-practică De laudae et utilitate spiritualiam canticorum 
quae fiunt in ecclesia christiana, intitulată şi De psalmodiae bono’, 
propune modalităţi de interpretare a psalmilor creaţi de el: muzica şi 
interpretarea ei trebuie să fie sobre, lipsite de artificii, să fie convingă- 
toare, neostentative, capabile să unească glasul tuturor într-un unison 
armonios: „Noi trebuie să cântăm, să psalmodiem şi să lăudăm pe 
Dumnezeu mai mult cu sufletul decât cu glasul nostru. Să mă înțeleagă 
tinerii şi să ia aminte cei care au datoria de a cânta psalmi în biserică: 
trebuie să cântăm lui Dumnezeu cu inima, nu cu glasul. Să nu umblăm 
a îndulci gâtul şi larinxul cu băuturi dulci cum fac tragedienii pentru 
ca să se audă înflorituri şi cântece ca la teatru”. '7Cu alte cuvinte, Niceta, 
admirator fără rezerve al regelui-cântăreţ David, pe care îl numeşte 
princeps cantorum, impune o registraţie aparte pentru zona cultului, pe 
care o diferențiază net de tradiţia seculară, mai cu seamă de aspectele 
divertismentului în care pot apărea şi accente senzuale sau elemente 
exterioare prin care atât textul, cât şi muzica ce îl poartă pot fi profanate. 
De altfel, nu puţine au fost cazurile în care însăşi prezența muzicii în 
lăcaşurile de cult a fost pusă sub semnul întrebării tocmai din cauza 





16 O posibilă traducere a titlului ar fi „despre psalmodierea corectă”, „despre 
corecta cântare a psalmilor”. 

17 Alexe, C. Ştefan, Sfântul Niceta de Remesiana şi ecumenicitatea 
patristică, în „Revista Institutelor teologice din Patriarhia Română”, Seria II, 
An XXI, nr. 7-8, Bucureşti, 1969, p. 552. 

exceselor practicanților artei sonore, inclusiv în multe sinoade ecumenice; 
în cele din urmă, recunoscându-i-se rolul de apropiere a oamenilor între 
ei, precum şi acela de a favoriza aspiraţia către înaltele idealuri umane, i 
s-a legiferat locul. 

Spaţiul destinat de Niceta, în lucrarea De psalmodiae bono, 
practicii muzicale, respectiv tezaurului de cântări din care s-a păstrat 
doar suportul poetic, indică o multitudine de tipuri: imnuri, laude, 
psalmi, cântări, subtil diferenţiate, la rândul lor, prin indicaţii precise, 
determinând sfera emoţională: psalmus tristes, canticul triumphale, 
terrificum carmen, spiritualia cantica, confruntate cu repertoriul creştin 
de circulație în spaţiul spiritualității europene occidentale, acestea 
relevă o serie de alte fațete, ceea ce poate indica şi evidențierea unui 
specific aparte !%, propriu zonei sud-est europene de cântare. Cert este 
că prin Niceta se evidenţiază existența unui spaţiu comun cântării est 
şi vest-europene, cu formule melodice scurte, pregnante, cu sunete 
repetate, evoluând de regulă treptat, cu formule cadențiale recto-tono 
sau prin pas de secundă mare descendentă, totul încadrat unei tetracordii 
de tip major (sol — do), cu cadență pe sunetul al doilea (la) şi lunecări de 
subton (sol), caracteristicile sunt evidente cercetând imnul Te Deum 
laudamus, edificat pe un text în proză rimată şi ritmată, imn ce poartă 
rezonanţe arhaice şi a cărui paternitate îi este atribuită lui Niceta de 
către toți cunoscătorii şi cercetătorii operei sale. Mai mult chiar, 
I. D Petrescu, autoritate în materie de cântare bizantină în formele sale 
arhaice, marchează analogii de substanţă între acest imn, pe de o parte, 
şi melodii de circulaţie în sfera bizantină, gregoriană (atât cu Gloria in 
excelsis Deo, cât şi cu influenţe dintr-un imn mozarabic Pater noster, 
ambele de factură simplă, recitativă, ambele intrate în repertoriul 
liturgic), sau folclorică românească (colinde), pe de altă parte, şi cu 
Condacul Naşterii Domnului, concluzia cercetătorului venind să 
susțină, şi prin argumente de tip muzical, teza continuității noastre pe 
aceste meleaguri: „Astfel, ritmul şi contextura melodică pe care le 
întâlnim în condacul Fecioara astăzi, în imnul Te Deum, cum şi într-un 
nesfârşit număr de colinde, cu variate nuanțe, sunt o dovadă irefutabilă 
a dăinuirii spiritualităţii artistice greco-romane în regiunile noastre, 
peste timp şi oameni”!?. 

In secolele III — IV şi chiar la începutul secolului V, cel al 
acțiunii lui Niceta, principalele cântări practicate în cultul creştin de 


i$ Cosma, Octavian Lazăr, op. cit., p. 60. 
19 Petrescu, I.D., Condacul Naşterii Domnului, Bucureşti, 1940, p. 44-47. 

sorginte bizantină au fost preluate din repertoriul prebizantin, ulterior 
integrându-se liniei bizantine de cântare: 

— psalmul — o recitare axată pe patru tipuri de formule melodice 
laconice: initium, tenor (repetarea unui sunet), semicadența mediană şi 
finalis, primele două putându-se repeta pe parcursul cântării, George 
Breazul identifică o filiație clară a psalmilor din repertoriul cântării 
ebraice de cult, apoi în melodii gregoriene, bizantine sau româneşti 
notate de Anton Pann; în structura melodică primează elementul ebraic; 

— imnul (lauda) — cântec de glorificare a divinității; textul nu este 
dezvoltat; domină ritmul; frazele melodice sunt numeroase, permițând 
impunerea refrenului care revine cu pregnanţă pentru a sublinia ideea 
de laudă; în structura melodică se evidențiază elementul elen, motiv 
pentru care nu rareori au fost considerate creaţii păgâne şi au fost 
excluse din repertoriul bisericesc; este destinat cântării solistice; nume 
de imnozi: Efrem Sirianul, Niceta de Remesiana; 

— cântecul spiritual — cântare aliluiatică, de laudă, extrem de 
bogat ornamentat, construit pe text minim, cu număr redus de silabe, 
dar compensând prin extrema libertate de tratare a melosului. 

In perioada imediat următoare, mai precis secolele V — X, se 
disting şi alte forme specifice de practicare a cântecului de cult: 

— troparul — aclamaţie, invocaţie religioasă, cu locul stabilit între 
versetele psalmilor, asemenea unui imn de dimensiuni reduse, cu funcție 
de cvasirefren; are o configuraţie eminamente silabică, fiind cântat de 
cor; sensul evoluţiei sale este către structură strofică şi dezvoltare 
melodică, asemenea unei arcuiri lirice între versete (stihiră); 

— condacul — expresia unirii, dezvoltării şi amplificării troparelor 
şi a imnurilor sub aspectul unei formule dramatice, axate pe fapte 
relatate de Evanghelie; domină aspectul poetic; structură poematică 
mergând până la 30 strofe sau tropare, prima strofă purtând numele de 
irmos şi constituind modelul celorlalte din punct de vedere metric, al 
accentelor etc. exponent: Roman Melodul (secolele V-VI); 

— canonul (secolul VII) — respectă reguli clare de construcție: 
maxim 9 ode ample (constituite din 6-9 tropare construite pe regula 
irmosului), cântări unitare din punct de vedere al temei poetice; creatori: 
Andrei Criteanul, loan Damaschin, Cosma din Ierusalim, Clement 
Suditul. 

Baza modală a muzicii bizantine o constituie cele opt moduri 
numite ehuri sau glasuri; configuraţia lor este net diferențiată de modurile 
antice greceşti, dar şi de cele gregoriene, sursele primare ale acestora 
fiind — se pare — siriene, ebraice sau babiloniene. 

Stilurile muzicii bizantine, în funcție de dimensiunea sau structura 
melodică a cântărilor, sunt: 

— irmologic — apropiat de recitare (silabic), propriu cântărilor 
scurte; de regulă, mişcarea este vioaie, iar ornamentele sunt inexistente; 

— stihiraric — expresiv, acordând importanţă textului pe care îl şi 
subliniază prin ornamentarea anumitor silabe sau cuvinte; tempoul este 
mai aşezat, iar pasajele silabice alternează cu cele ornamentate; se pot 
întâlni numeroase repetări ale aceluiaşi cuvânt sau aceleiaşi idei melodice; 

— melismatic (papadic) — foarte bogat ornamentat, melismele 
putând să fie extrem de extinse ca dimensiuni; mare bogăție a formulelor 
cadenţiale. 

Creatorii de muzică destinate practicii religioase erau: 

— melozii, în acelaşi timp poeţi (adaptori de text sacru) şi compo- 
zitori (aranjori în baza unor formule cunoscute), care obişnuiau să 
creeze mai întâi canavaua sonoră, pe care se plia apoi textul; 

— melurgii, cu formaţie exclusiv muzicală, nepreocupaţi de text, 
care apar în secolul X. 

Răspândirea cântării bizantine şi unificarea ei pe întreg teritoriul 
cântării est şi sud-est europene au fost posibile datorită fixării prin 
semne grafice, deduse din citirea cu voce înaltă a Evangheliei; prima 
formă de notare s-a şi numit, de altfel, eckfonetică” (secolele VI-XIV), 
acesteia urmându-i cea neumatică”!, în care înălțimea devine un 
parametru mai precis, iar ornamentele se fixează pe cuvintele mai 
importante ale frazei. Scrisul muzical devine principalul mijloc de 
unificare a cântărilor şi de circulaţie a acestora într-o arie geografică 
largă; spre deosebire de cântecele de cult, ale căror profil, destinaţie 
sau timp al cântării sunt determinate de hotărârile sinoadelor, practica 
folclorică — nu mai puţin unitară în arii restrânse, în directă legătură cu 
spiritualitatea, modul de viaţă şi limba populaţiei respective — cunoaşte 
un alt mijloc de păstrare a tradiţiilor sale: oralitatea se remarcă drept 


% Eckphonetis — citire cu voce tare, proprie stilului solemn în care se 
citeau pericopele Evangheliei sau scrierile sfinte ale profeților; semnele erau 
notate deasupra cuvintelor şi indicau nu înălțimi sau durate precise, ci formule 
de modulare a vocii pe diversele silabe, accentuând înțelesul cuvintelor şi 
captând atenţia enoriaşilor. 

?l Citire melodică, fără precizări de ritm, existentă în ambele tipuri de 
muzică: bizantină şi gregoriană; se impune începând cu secolul VIII şi 
evidențiază trei faze: paleobizantină (secolele IX-XII), mediobizantină 
(hagiopolitană — secolele XII-XV) şi neobizantină. 

mijloc cel puțin la fel de puternic de păstrare a identității naţionale, 
după cum o demonstrează vitalitatea şi robusteţea culturii noastre popu- 
lare, ce a supravieţuit vicisitudinilor vremii, îmbogăţindu-se continuu. 

Caracteristicile dominante ale muzicii bizantine se definesc prin: 

— stil prin excelenţă vocal, cantabil; 

— cântare monodică, uneori însoțită de ison (formă rudimentară de 
polifonie); 

— fuziune text — melodie în tripla ipostază: silabic (irmologic), 
melismatic (principiul vocalizării ample a cuvintelor) şi stihiraric (acordând 
importanță textului, subliniat din când în când de ornamente pe cuvintele 
mai importante); 

— exacerbarea indicilor de scriitură vocală de tip figurativ pe princi- 
piul variaţiei celulelor; 

— cântare responsorială — melodia este încredinţată unui solist, 
iar corul completează sau încheie frazele (rudiment de refren); 

— cântare antifonică — impusă de Efrem Sirianul în secolul IV; 
participă două grupuri corale cu registre diferenţiate. Versetele psalmilor 
erau intonate pe rând de vocile înalte sau grave, acestea reunindu-se la 
refren. 

Reprezentant de frunte al schematizării cântărilor bizantine este 
loan Damaschinul, care realizează în secolul VIII pentru muzica 
bizantină o acțiune asemănătoare celei pe care Papa Grigore cel Mare 
o făcuse deja (cu două secole în urmă) în repertoriul şi structura modală 
a cântării gregoriene: lui i se datorează un Octoih” — stabilirea repertoriului 
de cântări prin simplificare şi sistematizare, grupând melodiile după 
churi pe duminici; spre deosebire de modurile medievale, ehul repre- 
zintă modele de cântare în care o valoare deosebită se acordă nu doar 
scării muzicale propriu-zise, ci şi sistemelor de cadenţare, notei finale, 
dar, mai ales, formulelor melodice; totodată, ehul se raportează şi la 
genul melodiei, la ethosul acesteia. 


MUZICA ÎN EPOCA MEDIEVALĂ 


Deoarece în acest larg perimetru temporal — secolele X — XIX — 
au loc importante evenimente istorice, menite să provoace puternice 
mutații, inclusiv în plan cultural, se impune stabilirea unei periodizări 
în funcție de marile prefaceri înregistrate. 

Perioada secolelor X-XIV, cea a feudalismului timpuriu, marcată, 
pe de o parte, de încheierea procesului de etnogeneză a poporului şi a 





* Opt glasuri (ehuri) din care ultimele patru sunt plagale. 

limbii române (inclusiv a limbajului muzical) şi, pe de altă parte, de 
domniile lui Mircea cel Bătrân şi Alexandru cel Bun în ţinuturile 
sudice şi estice, impune preocupări pentru aflarea profilului propriu al 
cântării bisericeşti de extracţie bizantină, în dialog cu nota specifică a 
culturii populare. 

Secolele XV — XVII, dominate de figurile legendare ale lui 
Matei Corvin, Ştefan cel Mare, Petru Rareş şi Mihai Viteazul, sunt o 
perioadă propice pentru înflorirea şi dialogul artelor; afirmarea puternică 
a muzicii de factură apuseană, muzică ce dă strălucire serbărilor de 
curte, este susținută de o intensă activitate diplomatică, de strânse 
legături ale Ţărilor Române cu state sau curţi europene. În acelaşi timp, 
se face cunoscut — inclusiv străinătăţii — stilul de cântare bizantină, în 
temeiul slavonei, al şcolilor de pe lângă centrele mănăstireşti: Neamţ, 
Putna; în paralel, se marchează şi începutul acţiunii de românire a 
cântărilor bisericeşti, prin traducerea şi adaptarea textului sacru, mai 
cu seamă în Sud. 

Domniile fanariote din Moldova şi Muntenia — secolul XVIII şi 
primele decenii ale secolului al XIX-lea — implică manifestarea curen- 
tului oriental, mai ales în aria muzicii de curte sau a saloanelor boiereşti; 
în acelaşi perimetru se înregistrează breslele lăutarilor, în timp ce zona 
transilvană cultivă în mod constant valorile curentului apusean, valori 
ce încep să îşi facă simțită prezenţa şi dincolo de arcul carpatic, favo- 
rizate fiind de turneele unor interpreţi sau trupe de prestigiu care, la 
rândul lor, iau cunoştinţă de vigoarea sevei cântecelor noastre strămoşeşti. 

După cum se observă, cele patru filoane (folcloric, de cult bizantin 
sau gregorian, curentul apusean laic şi cel oriental) îşi dispută supremaţia 
într-o acțiune concertată în care, în ciuda aspectului şi acţiunii lor indi- 
vidualizate, osmoza se produce; profilul muzicii româneşti va fi mereu 
altul, de la o subperioadă la alta, ca şi de la o provincie la alta, în funcţie 
de ponderea acestor curente şi de condiţiile concrete social-istorice. 

Peisajul practicării muzicii este diferențiat pe regiuni istorice, 
factura europeană fiind deosebit de prezentă la curțile nobiliare din 
Transilvania; în plan religios, se recunoaşte autoritatea papală, ceea ce 
explică şi orientarea gregoriană a tipului de cântare eclaziastică, dar şi 
prezenţa orgii ca instrument principal, de aici decurgând o serie 
întreagă de aspecte conexe ținând inclusiv de repertoriul de cântări, 
dar şi de tipul de educaţie muzicală a populaţiei. In restul teritoriului, 
elementul de referință rămâne muzica de tip bizantin, cu atât mai mult, 
cu cât, începând din 1359, se întăresc legăturile şi se consfinţeşte 

dependența de Patriarhia din Constantinopole, tradiţiile bizantine 
revigorându-se şi pătrunzând în cele mai îndepărtate cătune, purtând 
amprenta vocalităţii. 

a) Muzica populară. Se cer consemnate procesul diferenţierilor 
dialectale, cristalizarea acestor dialecte muzicale în funcție de puterea 
de iradiere a vetrelor folclorice, în paralel cu menţinerea unităţii funda- 
mentale a folclorului nostru, unitate vizibilă prin principiile structurale 
ale vocalităţii, organizării raportului vers-melodie (versuri tri sau 
tetrapodice), deoarece muzica poartă mesajul cuvântului, circulaţia unor 
texte diferite pe aceeaşi melodie şi, invers, prevalența modurilor diatonice 
uneori cu trepte instabile”, pendularea major-minor, desprinderea indi- 
cilor de cântare instrumentală derivate din perfecţionarea construcţiei 
de instrumente, dar şi din virtuozitatea interpretului, fantezia şi gustul 
acestuia de a introduce în melodie o serie de configurații de tip orna- 
mental. Acest fenomen se conjugă cu apariţia stratului profesionist, 
respectiv a lăutarilor, al căror repertoriu este deosebit de bogat. Ei 
favorizează circulaţia acestui repertoriu atât în timp, cât şi în spațiu, 
contribuind şi pe această cale la întărirea unităţii muzicii noastre în 
toate ținuturile locuite de români. Termenul însuşi — lăutar — este legat 
de instrumentul preferat al acestora, lăuta”*, instrument cu coarde ciupite. 
Mai târziu, practica va valida şi alte instrumente: cobza, ţibulca, vioara 
(scripca). Mari interpreți şi creatori totodată, lăutarii sunt acea categorie 
de muzicieni flexibili, receptivi la noutate, pregătiți să răspundă comenzii 
auditoriului, să improvizeze, să realizeze legături surprinzătoare între 
genuri sau melodii de facturi diferite ori aparținând unor arii disjuncte 
de cântare. Păstrători şi perpetuatori ai tradiţiei, aceştia vor contribui 
în mod activ la conservarea fondului străvechi al cântării româneşti. 
Organizarea lor era în bresle, conduse de un staroste”. 





3 Nu sunt excluse nici modurile sau aspectele cromatice deduse din 
instabilitatea treptelor, cel mai adesea putând fi întâlnite frigicul cu treptele 
III şi VII alterate ascendent, doricul cu treapta a IV-a alterată ascendent, eolicul 
cu treptele a IV-a şi a VII-a alterate ascendent (Cosma, Octavian Lazăr, op. cit., 
p.91). 

* Numele de circulaţie în aria europeană a acestui instrument dominant 
mai ales în repertoriul liric este luth. 

25 Starostele nu era totdeauna cel mai în vârstă lăutar (după cum o indică 
etimologia termenului), ci acela care avea o practică mai îndelungată, acela cu 
autoritate morală, de la care ceilalți aveau ce învăţa; sistemul concurențial îşi 
spunea cuvântul şi în această direcţie. 

b) Muzica de cult. Cântarea sacră se identifică în două tipuri 
majore, cu caracteristici comune la început, apoi din ce în ce mai dife- 
rențiate, în funcție de direcția de afirmare a ritului: gregoriană şi bizan- 
tină. În ciuda diferențelor inerente din punct de vedere istoric între 
regiunile locuite de români, se constată capacitatea muzicii sacre de a 
contribui la unificarea cântării. Limbile latină, greacă şi apoi slavonă, 
utilizate în practica religioasă, au contribuit în mod substanţial la 
lărgirea orizontului enoriaşilor, cu atât mai mult, cu cât din secolul XII 
slavona se impune şi ca limbă de cancelarie, accentuând astfel clivajul 
mediului social, impunând diferențieri lingvistice, favorizând şi 
grăbind ulterior acţiunea de românire a cântărilor. 

Oficializarea cântării slave în practica bisericească din Muntenia 
şi Moldova se realizează la date diferite: 1359 — Muntenia, odată cu 
înființarea Mitropoliei Ungrovlahiei şi 1393 — Moldova, respectiv 
Mitropolia Moldovlahiei. Pe de altă parte, se menţin contacte şi cu 
practica grecească, mai ales prin legăturile directe ale călugărilor 
noştri cu cei de la mănăstirile Athos, Lavra, Hilandar etc., ceea ce face 
posibilă confruntarea stilurilor de creație şi cântare şi explică existența — 
secole de-a rândul — a dualismului greco-slavon cu inerenta dispută 
pentru întâietate. Adevărate centre de cultură, cu şcoli de cântare şi cu 
tradiţii cristalizate în acest sens, mănăstirile orientează şi canalizează 
arta muzicală profesionistă a epocii medievale. 

Cenad” — prima şcoală muzicală din Banat. Existentă până în 
primii ani ai secolului XI“, mănăstirea în care se oficia serviciul religios 
în limba greacă va face loc altui aşezământ, cu dublă funcţionalitate: 
rit şi învățătură; din 1020, călugării greci sunt strămutați, în locul lor 
fiind împământeniţi de către Ştefan I călugări benedictini, sub conducerea 
venețianului Gerard de Sagredo, viitor episcop al Banatului. Acesta 
va înființa la Cenad o primă şcoală după modelul instituțiilor medievale 
apusene în care muzica îşi găsea locul în cadrul celor septem artes 
liberales”. Continuatorul acţiunii sale, pregătind cântăreți şi chiar viitori 
pedagogi pentru şcolile de cântare ecleziastică ce funcționau pe lângă 





2% Vechiul nume era Morissena, lângă Arad, actualmente Cenad, 
județul Timiş. 

27 Cosma, Octavian Lazăr, op. cit., p. 107. 

% Vezi Tomi, Ioan, Introducere în istoria muzicii româneşti, Editura Eurobit, 
Timişoara, 2003. 

toate mănăstirile din Banat, va fi Walther.""O interesantă informaţie 
privind instrumentele pe teritoriul transilvan ne parvine de la Sibiu, 
unde la 1350 este menționată existenţa orgii. 

Iaşi. Lecţionarul evanghelic grecesc de la laşi, cel mai vechi 
document de cântare bizantină descoperit la noi (secolele X-XI), 
cuprinde 18 pericope (recitative liturgice de Paşti); notația este ekphonetică. 
Pe lângă centrele de cult religios din laşi, o serie întreagă de mănăstiri 
vor afirma propria tradiţie de cântare, mai ales în secolul următor, sub 
domniile lui Alexandru cel Bun şi Ştefan cel Mare, domnitori ce acordă 
importanță culturii. 

Putna. Rădăcinile acestui centru trebuie căutate în tradiţia şcolii 
conduse de Ioasaf la mănăstirea Neamţ; adus de Ştefan cel Mare la 
Putna ca prim stareţ al aşezământului târnosit la 1470, acesta va fonda 
şcoala de cântări. Este cunoscut şi în calitate de creator cu melodia A 
fost înşelat Adam. Centrul muzical al Putnei se va face cunoscut prin 
impunerea stilului propriu de cântare, inclusiv dincolo de graniţele de 
pe atunci ale Moldovei. Figura sa centrală rămâne Eustaţie Protopsaltul, 
primul mare creator român de muzică, autor al unei Cărţi de cântece 
(1504-1511); de o excepţională valoare este Imnul Sfântului loan cel 
Nou de la Suceava, creaţie a cărei bază literară face directă trimitere la 
un alt nume de rezonanță în epocă: Grigore Țamblac. Lui Eustaţie i se 
adaugă Paisie, Domeţian Vlahul (Paharul mântuirii), Antonie (care i-a 
succedat în funcţie, autor al unei Psaltichii în limba greacă) şi Lucaci. 
Perioada de maximă înflorire a şcolii putnene atinge aproape un secol, 
între 1490 şi 1585. 

Cozia. În acest aşezământ monahal îşi desfăşoară activitatea la 
1392 Filotei, fost boier de divan al lui Mircea cel Bătrân, imnograf; 
este creatorul genului de cântare numit pripeală (de la pripeti — a 
repeta), în care se invocă divinitatea; alt nume de imnograf de la Cozia 
este Daniil. 

Un important număr de manuscrise muzicale ce circulă pe terito- 
riile româneşti pune în evidenţă perfecta cunoaştere a notaţiei apusene: 
avem în vedere în special fondul muzical medieval din Transilvania, a 
cărui figură centrală rămâne Johannes Honterus, remarcabilă figură 
de uomo universale, în acelaşi timp muzician, geograf, astronom şi 
profesor. Opera sa de referință o constituie Odae cum harmoniis (1548), 
în care sunt reunite 21 de piese corale la patru voci, servind învăţării 
metricii limbii latine; acest manual indică faptul că muzicii îi revenea 





Metz, Franz, Te Deum Laudamus, Editura ADZ, Bucureşti, 1995, p. 14. 

un rol pedagogic de primă importanţă, dincolo de studiul propriu-zis al 
acesteia.Alte manuscrise în notație apuseană fac trimitere la partituri 
corale: misse, motete, madrigale şi diverse rugăciuni sau piese de cult 
(Orationes, Antifonar). 

c) Muzica de tip apusean. Viaţa concertistică vizează nivelul 
profesionist al muzicii şi are — în Transilvania — o bogată şi diversă 
desfăşurare de genuri şi tipologii interpretative. Există, astfel, cel puţin 
şase tipuri de manifestări muzicale: 

e muzica turnerilor, adică a străjerilor, care prin semnale anunțau 
apropierea pericolelor, a convoaielor de negustori sau erau purtătorii 
mesajelor oficiale. Aceştia erau organizaţi în bresle conduse de un 
staroste şi uneori participau şi la viaţa cetăţii; la Sibiu, Braşov, Bistriţa sau 
Sighişoara era menţionat un număr apreciabil de surlaşi: circa douăzeci; 

e instrumentiştii angajaţi ai curților nobiliare, provenind de pe 
întinsul Europei, din Italia, mai ales, cei ce dădeau — prin arta lor — 
strălucire curților lui Matei Corvin sau loan Sigismund; instrumentul 
preferat era luthul, având coarde acţionate prin ciupire. Se mai menţio- 
nează chitarişti şi violonişti,; 

e muzica de orgă pătrunde atât la oraşe, cât şi în comunitățile 
rurale, deoarece este legată de ritual şi impune atât prezenţa interpreţilor, 
uneori a interpreţilor-compozitori, cât şi a constructorilor, instalatorilor 
sau reparatorilor de orgi. Se menţionează multe nume în această 
direcție, de la Johannes Teutonicus (Feldioara, 1429) la Hyeronimus 
Ostermayer (Braşov, 1523) şi alții; important este faptul că umanistul 
Nicolaus Olahus a susținut muzica de orgă şi pe reprezentanții ei; 

e muzica vocală, pornită tot din practica bisericilor, unde se 
cânta în ansamblu, dar şi pe voci soliste, va trece în registrul laic cu un 
repertoriu variat. Ansamblurile corale erau conduse şi instruite de un 
cantor; nu de puţine ori erau acompaniate la orgă sau de alte instrumente; 

e muzica de curte este reprezentată prin ansamblurile de instru- 
mentişti conduse de magister cappellae (având uneori şi funcţia de 
compozitor sau de aranjor), formaţiile erau variabile ca număr de 
musicus, în funcţie de prețuirea şi cinstirea ce le erau acordate de principe. 
Un nume de rezonanţă este cel al lui Pietro Busto, autor, între altele, 
şi al lucrării Descrizione della Transilvania (1595); 

e spectacolul teatral-muzical are dublă funcţionalitate; pe de o 
parte, face trimitere la serbările şcolare obligatorii, iar pe de altă parte, 
se integrează manifestărilor de curte, având însă acelaşi caracter: festiv, 
de divertisment sau moralizator. 

Sub raport formal sau al genurilor muzicale, în repertoriul vocal 
identificăm următoarele: 

— oda corală — factură omofonă şi izoritmică, la patru voci, dimen- 
siuni reduse; 

— motetul — piesă polifonică, având caracter monumental, bazat pe 
cantus firmus; 

— messa şi patimile — de ample dimensiuni, destinate serviciului 
religios. 

În acelaşi timp, creaţia instrumentală continuă să propună dansuri: 

— pavana, gagliarda, saltarello, allemande, courante, gigue, intrada, 
ballo (baletto); pentru variație, compozitorii apelau la proportio, procedeu 
prin care păstrau conturul melodic, dar schimbau metrul, totul în acelaşi 
cadru formal general; 

— ricercarul — un tip de motet instrumental; 

— fantezia şi capriciul — piese de efuziune melodică; 

— toccata — cu trimitere directă la instrumentele cu clape. 

Dintre cei mai cunoscuţi compozitori de muzică vocală ai acestei 
perioade se detaşează numele lui Hyeronimus Ostermayer, prieten al 
lui Johannes Honterus şi autor a numeroase partituri pentru orgă, 
Georg Ostermayer, fiul său, autorul motetului Si bona suscepimus, 
Georgius Teleschinus, Michael Busdens ş.a. 

Prezente în tabulaturi străine, din rândul cărora cităm Tabulatura 
lui Jean de Lublin — 1537-1548, Tabulatura de la Dresda — 1592 sau 
Tabulatura lui Arbeau — 1588-1589, dansurile instrumentale de origine 
românească trezesc interesul instrumentiştilor şi cunosc circulaţia 
europeană; acesta este cazul unor dansuri haiduceşti sau al cunoscu- 
tului Banu Mărăcine. 

Intre compozitorii de muzică instrumentală se remarcă Valentin 
Gref Bacfare (Braşov, 1507 — Padova, 1576), în acelaşi timp virtuoz 
luthist, angajat al unor importante curți princiare; cutreierând meridianele, 
de la Paris la Vilnius, Bacfarc face cunoscute publicului atât lucrări 
originale, cât şi marele repertoriu pentru uth. In marile tabulaturi ale 
vremii i se publică fantezii şi alte piese. Desenul muzical este cantabil, 
uşor de reţinut, iar /uthul cu şase coarde este tratat vocal, adeseori în 
manieră contrapunctică, ceea ce vădeşte caracterul virtuoz. 

Tot muzician instrumentist, virtuoz de clasă este şi braşoveanul 
Daniel Croner, un înzestrat organist, dublat de interpret, compozitorul 
Daniel Croner a pus pe note preludii şi fugi. 

Călugăr erudit, loan Căianu (1629 — 1687) va nota în tabulatură 
de orgă o serie de melodii, inclusiv dansuri de epocă în cunoscutul său 

Codex Caioni, început de Matei din Şeredei şi continuat de Căianu; 
opera sa fost o continuă sursă de inspirație pentru compozitorii români, 
prelucrarea melodiilor sale pentru pian (Gheorghe Costinescu) sau 
pentru orchestră (Doru Popovici, Ede Terenyi), descoperindu-i frumu- 
seţea şi forța de continuă actualitate. 

Daniel Speer, trompetist, compozitor şi scriitor (1638 — 1707), 
care a trăit o vreme la curtea lui Gheorghe Ștefan al Moldovei, compune 
Musikalisch Turkisher EulenSpiegel (1688), lucrare instrumentală în 
care introduce şi două balete valahe, alături de dansuri ucrainiene, 
ruseşti, maghiare, germane, orientale. Melodica acestora este simplă, 
potrivit gustului epocii, cvadrată, cu dese repetări de fraze scurte: 


DEI EEE EP EEE Ep 


























d) Muzica orientală este reprezentată prin Dimitrie Cantemir, 
care a realizat o vastă operă în domenii diferite. Istoric, geograf, 
etnograf, scriitor de mare pătrundere filosofică, orientalist şi muzician, 
spirit enciclopedic, membru al Academiei din Berlin, Cantemir a 
îmbogățit muzica turcească prin tratate de teoria muzicii (Tratat de teoria 
muzicii turceşti, Introducere în muzica turcească), prin stabilirea şi 
punerea în circulaţie până în primele două decenii ale secolului XX a 
unui sistem original de notație, ca şi prin lucări muzicale instrumentale 
(Cartea cântecelor după gustul muzicii turceşti), el însuşi fiind un 
înzestrat instrumentist: cânta la ney, instrument cu coarde, asemănător 
cobzei. 

Lucrarea Descriptio Moldaviae inserează o serie de notații funda- 
mentale privind atât practica folclorică, cât şi practicarea muzicii ofi- 
ciale. Despre aceasta din urmă aflăm că „muzica împărătească” la curtea 
domnului Moldovei era meterhaneaua — orchestra de muzicanți turci, 
iar în cazul ospeţelor oferite de casa domnească se practica o adevărată 
paradă de muzici: „După stegar vine tabulhaneaua. În colţul drept este 
corul psalţilor moldoveneşti, iar în cel stâng al celor greceşti care cântau 
pe rând cântări bisericeşti în amândouă limbile”, după momentul gustării 
bucatelor domneşti de către stolnic, exact în clipa în care începe în 
mod oficial ospăţul, momentul este marcat: „Tunurile bubuie şi se 
cântă muzică şi creştinească şi turcească”. 

În ceea ce priveşte obiceiurile pământului, sunt surprinse Că/uşarii — 
obicei şi rit de fertilitate, practicat de feciori în gospodăriile sătenilor- 
şi Drăgaica — serbare a fetelor şi a recoltei. 


MUZICA LA INTERSECŢIA SECOLELOR XVIII-XIX 


În perfect acord cu dezvoltarea resimțită pe toate planurile la nivel 
european, dar mai ales în sfera artisticului, muzica în provinciile româ- 
neşti înregistrează din plin beneficiile dezvoltării căilor de comunicare 
între diversele centre culturale, în paralel cu creşterea semnificativă a 
populaţiei în centrele de tip urban. Au loc tot mai multe schimburi 
muzicale, iar peisajul se diversifică substanțial, atât prin circulația 
lăutarilor, ce exercită o acţiune de omogenizare în plan repertorial, cât 
şi prin vehicularea aspectelor proprii în plan regional (diferite regiuni) 
sau al stratificărilor sociale. 

Este epoca românirii cânturilor bisericeşti, a traducerilor de texte 
pentru cântarea în biserică şi a adaptării textelor pe tiparul melodiilor 
eliberate de încărcătura ornamentică specifică gustului grecesc. Un rol 
de marcă îl au în acest sens Filotei Sin Agăi Jipei, care la îndemnul 
lui Antim Ivireanu scrie în 1713 Psaltichie rumânească, dedicată domni- 
torului Constantin Brâncoveanu, Macarie Ieromonahul, care în anul 
1823 tipăreşte la Viena Teoretikon, Anastasimatar, Irmologhion, apoi 
Petre Efesiul şi Anton Pann. 

II. NOTE DIN PERSPECTIVA ABORDĂRII FOLCLORULUI 


MEDIUL MUZICAL AL PRIMELOR ÎNCERCĂRI 
DE ABORDARE FOLCLORICĂ 


În cadrul manifestărilor muzicale ce aveau loc cu regularitate în 
saloanele boiereşti din Principate sau în concertele publice de pe întreg 
cuprinsul provinciilor locuite de români, se manifesta, în paralel, şi o 
altă tendință: aceea de abordare preferenţială a muzicii de tip apusean, 
adică a acelei muzici ce se numea cu un termen generic „nemţeşti”. 
Acest complex proces în care se manifestau, pe de o parte, adeziunea 
declarată la muzica de tip european (opusă curentului oriental, care până 
atunci fusese „pivotul” vieţii muzicale), iar pe de altă parte, încercări 
îndrăzneţe de racordare a creației la elementul muzical românesc prin 
ceea ce acesta avea definitoriu, se concretizează în rezultate de remar- 
cabilă valoare documentară şi artistică. 

Prima consecință o înregistrează muzica de strană prin aşa-numitul 
proces de „românire” a cântărilor, direcţie în care Anton Pann şi 
discipolii şcolii pe care a creat-o, prin întreaga lor activitate în acest sens, 
au de spus un greu cuvânt în cea de-a doua jumătate a secolului al XIX-lea. 
Tot lui Anton Pann i se datorează — şi poate nu întâmplător — acea vestită 
culegere intitulată extrem de sugestiv Spitalul amorului sau Cântătorul 
dorului, corpus unitar, dar şi caleidoscopic alcătuit din: cântec oltenesc, 
cântec de dor, cântec de dragoste, horă, horă moldovenească, cântec de 
mahala, cântec popular ce se cântă la păhare, cântec mai nou, cântec 
teatral şi cântec de primăvară,“ din care putem reconstitui o epocă şi 
din care putem recunoaşte sursa de inspiraţie a primelor căutări de 
exploatare a filonului folcloric, structura materialului ritmico-melodic în 
cadențele cântecelor populare pe al căror trunchi s-au clădit multe din 
lucrările compozitorilor precursori, dar şi ale unor reprezentativi creatori 
din atât de darnicul — sub aspect muzical şi cultural în general — secol XX. 

Spitalul amorului este o colecţie extrem de specială. Cele şase 
broşuri editate ale acestei colecţii (ediţia a doua, la 1852) cuprind un 
număr variabil de melodii (23 melodii în ultimul caiet, 24 melodii în 
caietele I şi V, 27 melodii în caietul II, 30 melodii în caietul IV şi 


% Ciobanu, Gheorghe, Anton Pann — Cântece de lume, ESPLA, Bucureşti, 
1957. 

38 melodii în caietul III) şi totalizează 295 cântece (fără repetări — 
174), din care 167 sunt în notație psaltică*!. 

O altă caracteristică o constituie faptul că ni se indică uneori sursa 
versurilor, dar cea a muzicii nu urmează regula de mai sus, ceea ce 
îndreptăţeşte afirmaţia că Anton Pann este şi un înzestrat creator muzical. 
Savoarea orientală a melodiilor sale reînvie un cert parfum de epocă, 
suveran în acest sens fiind binecunoscutul Bordeiaş, bordei, bordei: 


SIE E EEE EI Ip a ED ED 


Bor-de-iasi, bor - dei, bor 

















Bor-de-iasi, bor - dei, bor - dei, 























i do 


San-cui- bat dra- 


E= EEE a 


gos - tea'n ei, of, of, 
































Rezonanța a pannesc o aflăm peste veac şi astăzi, în multe din 
opusurile semnate Paul Constantinescu, Theodor Grigoriu, Doru Popovici, 
Mircea Chiriac ş.a. 

De altfel, creaţia noastră muzicală la acea oră este sub semnul 
unui amplu şi dinamic proces de înnoire, la care participă atât muzi- 
cienii profesionişti, cât şi literaţii care susțin mişcarea de emancipare 
culturală în general şi muzicală în particular. Remarcabile merite pentru 
valorificarea folclorului revin multor nume de creatori. Ceea ce intere- 
sează este, în paralel, emanciparea genurilor, care cuprind acum o 
impresionantă paletă, de la miniaturile vocale, corale sau instrumentale 
la piese de suflu simfonic, lucrări lirico-dramatice destinate scenei sau 
ansamblului vocal-simfonic. Semnificativ este nu doar efortul în această 
direcţie al compozitorilor profesionişti, formaţi la marile conservatoare 
sau academii muzicale ale Europei, cât şi, mai ales, cel al mişcării de 
amatori, în care un loc central îl ocupă inclusiv actorii trupelor drama- 
tice, pentru care abordarea genurilor lirice muzicale devine o preocupare 
constantă, ca şi o rampă de lansare spre succesele confirmate de public. 

Reîntorcându-ne în teritoriile muzicale româneşti ale începutului 
de secol XIX, să mai surprindem un aspect esențial al acţiunii de 
„aplecare” asupra culegerilor folclorice, asupra creaţiei populare în 
sine; aici trebuie căutat manifestul artistic cuprins în repetatele îndemnuri 
ale scriitorilor. Un Alexandru Odobescu, spre exemplu, definea în 
următorii termeni profilul creatorului de muzică, căruia îi cerea, la modul 





ii Cosma, Octavian Lazăr, op. cit., p. 127. 

cel mai propriu, „să prinză adevăratul sens al muzicei noastre popu- 
lare... să se ajute de geniul său spre a-şi exprima în acorduri melodioase 
simțirile interne... să se recunoască poporul în muzica sa”, în timp ce 
un muzician de talia lui Iacob Mureşianu vedea în seducătoarele unduiri 
melodioase ale graiului nostru muzical „a doua limbă naţională a 
românilor”. Ca atare, domeniul în care excelează o importantă serie de 
compozitori este cel a/ miniaturilor pianistice purtătoare de informaţie 
folclorică, mai precis al prelucrărilor de folclor, prezentate ca atare în 
saloane sau sub forma unor potpuriuri, şi editate fie separat, ca piese 
de sine stătătoare, fie sub forma unor culegeri sau caiete tematice. 

Definitorie pentru această acţiune este dublarea ei cu intenții 
programatice, pentru a apropia mai mult publicul de zona acestui tip 
special de muzică, deschizându-se larg porțile percepției muzicii de 
cameră şi a concertelor de această vibraţie în climat intim. Primează, 
dincolo de influenţele sau confluențele specifice oricărei culturi muzi- 
cale aflate la vârsta procesului maturizării şi afirmării ei plenare, 
raportul declarat cu folclorul, atât ca substanță muzicală propriu-zisă, 
cât şi ca fond sau reper formal. 

Practic, muzica populară, aşa cum a fost ea preluată în lucrări de 
către compozitorii epocii, prezintă două straturi perfect definite: pe de 
o parte, este vorba de folclorul satelor, de sursa cea mai autentică, iar 
pe de altă parte, de folclorul orăşenesc, vehiculat de arta lăutarilor, care 
au intervenit creator, adăugându-i o serie de alte trăsături, îmbogăţind-o, 
dar acţionând şi ca factor unificator. 

Sensibilă la aceste apeluri, având în față exemplul viu al scriito- 
rilor şi dând glas mai ales propriei simţiri, acelui prinos de gând ce se 
cerea exprimat prin mijloace adecvate, creația muzicală profesionistă 
românească s-a afirmat tot mai mult, într-un raport direct proporţional 
cu sondarea potenţelor folclorice şi cu proiectarea acestor virtuți în 
opere durabile. Astfel, creaţia de circulaţie orală devine principiu şi 
calitate a operei muzicale, garanţie a originalității, pledoarie pentru o 
atitudine estetică la unison cu comandamentele sociale ale timpului. 
Totodată, apelarea la folclor se constituie în cel mai sigur drum pentru 
înscrierea în universalitate, pentru că presupune inducerea unui aport 
personal, un sunet specific al respectivei culturi muzicale, în consonanță 
cu ideea de național în artă, existentă la nivelul tuturor componentelor 
culturale din celelalte culturi muzicale europene. 

Scriitorii sunt cei care se află în prim plan în bătălia pentru impu- 
nerea gustului pentru creaţia populară; grupaţi în jurul celor de la 
Dacia Literară, aceştia au militat prin articolele şi luările lor de poziţie 
pentru abordarea unei tematici preponderent patriotice, susţinută, 

concretizată prin lucrări de valoare, de suflu romantic, respirând o 
puternică amprentă muzicală românească. 

Cu adevărat important este faptul că melodiile româneşti au servit 
de portdrapel şi în acţiunea de argumentare în fața străinătăţii a latini- 
tăţii noastre, având capacitatea de a transmite prin ele însele un mesaj 
estetic şi naţional totodată”. Primele melodii populare extrem de palid 
prelucrate, prezentate aşadar într-o formă foarte apropiată de original, 
dar cu inerente stângăcii în tratarea ritmică sau metrică şi chiar în 
încadrarea formală, se bucură de succes, atât în rândul publicului 
meloman, cât şi al muzicienilor, probând astfel setea de cunoaştere şi 
interesul tuturor pentru lansarea şi circulaţia valorilor muzicii noastre; 
ceea ce impresionează cu adevărat este însă faptul că nu puţini sunt 
călătorii sau muzicienii străini care apelează la argumente muzicale 
pentru a proba autenticitatea unei culturi mult prea puţin cunoscute în 
vestul şi centrul continentului european. 

Pionieratul imprimă acestei acţiuni o culoare aparte: perioada de 
căutări devine şi ea sinonimă la început cu obligatoria fază imitativă, 
de preluare tale quale, cu inerente stângăcii, cu raporturi armonice 
forţate, cu inexactităţi sau aproximări de ordin metric, cu limitări nefireşti, 
dar, odată cu dezvoltarea gândirii teoretice, graniţe ce altădată păreau 
a fi fost insurmontabile se deschid, dând noi dimensiuni creaţiei. Cule- 
gerile lui Francois Ruzitski şi loan Andreas Wachmann, ca şi prelu- 
crările lui Carol Miculi sunt tot atâția paşi timizi ce ilustrează preocu- 
parea majoră a muzicienilor acestei perioade. 

Se culege în general tot mai mult folclor, direct de la sursă sau 
prin intermediari, fără alegere: repertoriu lăutăresc sau cântec popular, 
„ca la uşa cortului” sau „brâul”, hore, cântece de societate, cântece de 
mahala, de dor sau de pahar. Transcrierile sunt aproximative, fără 
rigoarea ştiinţifică la care se va ajunge abia mai târziu. Dar, important 
este că de la primele transcrieri, lipsite de sistematizare, se va ajunge în 
relativ scurtă vreme la culegeri ce vor pune bazele focloristicii noastre. 
Concomitent cu aceasta se va dezvolta şi compoziția pe aceleaşi baze 
ale prelucrării folclorice. Deocamdată, la data la care piesele de inspi- 
raţie românească încep să vadă lumina tiparului „se poartă” titluri 
semnificative ca L'Echo de la Valachie, cum este titulatura sub care 


3? Eftimie Murgu, în lucrarea Combaterea disertaţiei apărute sub titlul 
„Dovadă că românii nu sunt de origine romană şi că acest lucru nu reiese 
din limba lor italo-slavă”, utilizează 5 melodii româneşti ca argument exclusiv 
muzical al tezei latinităţii noastre (Cosma, Octavian Lazăr, op. cit., p. 39). 

văd lumina tiparului lucrări tributare esteticii muzicale naţionale pe 
care le datorăm lui loan Andreas Wachmann. 

Format în climatul muzical vienez şi identificat de tânăr cu 
aspirațiile şi năzuinţele oamenilor de cultură din Bucureştii primei 
jumătăţi de secol XIX, apoi cu cele ale paşoptiştilor şi ale militanţilor 
din perioada Unirii Principatelor, loan Andreas Wachmann compune o 
serie de lucrări de certă vibraţie patriotică, nu atât prin titluri, cât mai 
ales prin modul în care tratează şi impune cântecul popular. Alături de 
el, o întreagă generaţie de muzicieni caută calea cea mai propice de 
exprimare. In postura de prelucrători, dar mai cu seamă în cea de aranjori, 
compozitorii secolului XIX integrează structurile muzicii folclorice în 
cadrul conceptului funcțional apusean major-minor, ceea ce implică 
intervenţia lor directă asupra textului de bază, cules şi transcris anterior, 
intervenție ce se realizează la nivelul planului melodic în primul rând. 

Există, este drept, şi încercări de prelucrare sau aranjare a melo- 
diilor folclorice şi în altă direcţie, spre sfera armonică, dar de cele mai 
multe ori rezultă grave discordanţe între armonic şi melodic, pentru că 
întâietatea o deţine tot factorul melodic. Intervenţia în câmp melodic are 
şi ea, la rândul ei, mereu alte şi alte consecinţe. Pe de o parte, conturul 
melodic ca atare se occidentalizează unilateral, iar pe de altă parte, 
intră în tiparele arhitectonice străine, adoptate de compozitorii noştri. 
Deşi stilul şi spiritul folcloric apar ca lezate din aceste acţiuni, tocmai 
aici trebuie căutată prima modalitate de intervenţie creatoare, al cărei 
scop ţintea o finalitate de ordin estetic. 

Astfel, revenind la loan Andreas Wachmann, se cere specificat 
faptul că toate cele patru caiete în care acesta a strâns tot ceea ce el 
considera a fi mai interesant în materie de specific românesc, adică tot 
ceea ce se diferenţia puternic de stilul muzicii vest şi central-europene, 
sunt însoțite de o prefață în care condeiul autorului a înscris o intere- 
santă notă. Astfel, gândul său cel mai puternic, pivotul, mobilul acțiunii 
sale l-au constituit dorința de a pune pe note o cu totul altă lume sonoră 
decât cea îndeobşte cunoscută, o lume care l-a fascinat şi pe care a 
început să o înțeleagă şi să o îndrăgească, lume căreia îi recunoştea 
„originalitatea, bizareria şi farmecul” — după cum subliniază şi 
Octavian Lazăr Cosma în amplul volum dedicat muzicii noastre „prero- 
mantice”. Piesele sunt prezentate sub forma unei linii melodice cu 
acompaniament simplu, în structuri acordice. 

Aceeaşi modalitate de prezentare o aflăm şi în colecţia lui 
François Ruzitski intitulată Musique orientale, 42 chansons et danses 


* Cosma, Octavian Lazăr, op. cit., p. 59. 

Moldaves, Valaques, Grec et Turcs, traduits, arrangés et dedies a son 
Excellence Monsieur de Kisseleff plenipotentiaire des divans de Moldavie 
et de la Valachie, lieutenant general, aide-de-camp, general de S.M. 
l'empereur de toutes les Russies, Chevalier Grand Croix de plusieurs 
ordres etc., par Francois Rouschitzski, publié dans la lithopgraphie de 
L'Abeiile a Jassy a 1834 (Muzică orientală, 42 cântece şi dansuri moldo- 
veneșşti, valahe, greceşti şi turceşti, traduse, aranjate şi dedicate Excelenței 
sale, Domnului Kisseleff.. )*%, volum în care figurează nu mai putin de 36 
piese româneşti în versiune pianistică. 

Între acestea, câteva titluri sunt semnificative: Dorul tău mă 
prăpădeşte, Mă sfârșesc, Amar mă doare, Vecinică, vecinică, Toată lumea 
cu noroc, Numai eu ard în foc, după cum se observă, lumea lui Anton 
Pann şi Spitalul amorului sunt prezente în spirit, chiar dacă nu există 
decât o linie melodică şi un acompaniament, fără cuvinte. Comun acestei 
colecţii, ca de altfel tuturor încercărilor de transpunere pe clape a melo- 
diilor de horă la acea dată, este apelarea la măsură binară şi la triolete. 

Un alt pas important în această direcţie îl constituie suita instru- 
mentală de sorginte folclorică, deci o lucrare cu o formă aparte, în 
cuprinsul căreia numerele muzicale sunt aranjate conform unei anumite 
osaturi; o aflăm în Hori naționale româneşti pentru piano forte de 
Constantin Steleanu, prima lucrare muzicală ce apare la Bucureşti, 
după cum ne informează George Georgescu Breazul“”. Alcătuită pe 
principiul suitei, adică prin contrast de atmosferă şi mişcare, dar păstrând 
o unitate de gen declarată în titlu, cele şase hore ale lui Constantin Steleanu 
sunt încadrate de două mişcări cu funcţie de introducere (Larghetto, 
Allegro) şi coda. Amprenta stilului lăutăresc este evidentă, mai ales în 
pasajele de virtuozitate ale liniei melodice, în evident contrast cu un 
acompaniament mai mult schițat. 

O altă colecţie importantă, Arii naționale româneşti transcrise 
pentru piano-forte de Henri, apărută la Viena în 1850, stă mărturie pentru 
constanta preocupare a lui Henri Ehrlich pe linia utilizării citatului şi 
a prelucrării sale minime. Talentat pianist şi violonist, dar şi profesor, 
Ehrlich este un nume major în constelația acelor autori care au promovat 
fără rezerve melodiile populare româneşti. Tentaţiile compozitorului 
de a lumina diferențiat unul şi acelaşi desen melodic sau formulă ritmică 
sunt evidente; în această direcție, există frapante asemănări între două 


%4 Idem, p. 63. 

3 Breazul, G., Lăutarii, în Pagini din Istoria muzicii româneşti, vol. I, 
ediție îngrijită şi prefațată de Vasile Tomescu, Editura Muzicală, Bucureşti, 
1966, p. 171. 

manuscrise ale sale, fiecare cu un apreciabil număr de transcrieri — 
Airs nationaux Roumains şi Rumania, între care există, practic, identități 
între piesele incluse, respectiv hore, cântece sau melodii de dans, unele 
prezentate fără titlu. Interesant în acţiunea lui Henri Ehrlich este faptul 
că el face inclusiv o apreciere în ceea ce priveşte genurile muzicii 
noastre populare, considerând ca valabile pentru folclorul românesc 
patru genuri, şi anume doina, balada, cântecul de lume (în care include 
romanţa) şi cântecul de joc (în care include hora). Parte din melodii sunt 
prezentate cu un acompaniament minim, acordic, cvasirecitativ, probabil 
şi pentru a sublinia şi demonstra frumuseţea liniei melodice.Ca mostră, 
pentru ideea de baladă, se poate evidenția o variantă a melodiei lansate 
de Alexandru Flechtenmacher pe versurile poetului Dimitrie Bolintineanu, 
versuri ce reînvie o figură istorică dragă inimii româneşti: Mama lui 
Ștefan cel Mare. Analizând colecţia lui Ehrlich, muzicologul Octavian 
Lazăr Cosma sublinia valoarea ei deosebită, inclusiv în modalul omni- 
prezent sub aspectul balansului major-minor, al facturii lăutăreşti, al 
modalităţii de includere a unui rit folcloric de tipul Că/ușarilor, dar mai 
ales prin capacitatea compozitorului de a nota poetica desfăşurare a 
unei pretențioase arcuiri de doină căreia îi este rezervat un acompa- 
niament interesant, în sextolete, suprapuse binarului motoric: 

Important nume pe rutele de concert ale Europei, fiind între altele 
invitat ca pianist al curţii regelui George V la Hanovra şi concertând 
în importante centre muzicale, precum Londra, Wiesbaden, Frankfurt 
pe Main sau Berlin, oraş în care îşi va folosi şi talentul de pedagog timp 
de un deceniu, Henri Ehrlich va onora şi muzicologia şi critica muzicală. 

O etapă superioară în prelucrarea folclorică o înregistrează 
Carol Miculi, prin Caietele de arii naţionale în care se valorifică ritmul 
legănat de horă, în care melodia apare descătuşată de regula cvadraturii 
clasice şi în care pătrund ornamentul sau structura modală, de preferință 
lidică. Varietatea arhitectonică, de la structuri bi la structuri tripartite 
cu secțiuni rubato sau reluări dinamizate ale materialului anterior expus 
pledează pentru intervenția gândită a creatorului, care construieşte, 
elaborează pe un material dat. 

In ceea ce-l priveşte pe Carol Miculi, pianist ce îşi desăvârşise 
pregătirea pianistică la Paris, cu Frederic Chopin, după întoarcerea la 
Cernăuţi, apar cele patru caiete definitorii pentru orientarea compozitorului: 
Douăsprezece arii naţionale, rod al contactelor cu solul folcloric 
românesc. Preocupat de culegerea folclorului încă din anul 1850, dată 
la care culesese deja circa 36 melodii — adică baza pentru primele sale 
trei caiete de prelucrări pentru pian ale acestor comori de simțire 
românească —, Miculi va publica patru ani mai târziu toate cele patru 
caiete, fiecare cuprinzând un număr egal de prelucrări, respectiv 12; aria 
tematică oscilează între romanțe şi versuri de dragoste, dar nu lipsesc 
nici horele, jocurile sau piese fără titlu. 

De regulă, piesele culese aparţin zonei din nordul țării, mai precis 
nordului Moldovei şi nord-estului transilvan, remarcându-se predomi- 
nanţa repertoriului vocal transpus instrumental. Dacă horele ocupă un 
spaţiu important în economia acestor patru caiete, respectiv 13 titluri 
față de doar şase jocuri, doinele se remarcă prin acurateţea transcrierii. 

Veritabile bijuterii dedicate instrumentului favorit al compozi- 
torului, pianul, aceste piese folclorice culese, transcrise şi aranjate de 
Carol Miculi, prezente în cele patru caiete intitulate generic în original 
Douze airs nationaux roumains (Ballades, Chants des bergers, Airs de 
danse...) recueillis et transcrits pour le piano par Charles Miculi, 
Cahiers 1-1V, tac dovada perfectei asimilări a esteticii romantice, dar 
şi a fanteziei unui compozitor deopotrivă pianist înzestrat, apropiat şi 
de stilul doinit, rubato şi de ritmul giusto al melodiilor de joc. Totalul 
celor patru caiete este, aşadar, de 48 arii naționale româneşti, fiecare 
din aceste piese şi toate laolaltă făcând dovada perfectei stăpâniri a 
mijloacelor tehnice şi expresive ale instrumentului de către acest 
muzician complet. Dacă, de regulă, conturul melodic este păstrat cât 

mai aproape de original, iar acompaniamentul îmbracă armonic întregul 
prin acorduri şi arpegii de o culoare extrem de diferențiată, trebuie 
remarcat, totuşi, faptul că Miculi nu recurge integral la citat, ci doar la 
motive sau fragmente pe a căror bază realizează mici forme muzicale 
în care se regăsesc structuri formale complete, cu introducere şi încheiere. 

Ceea ce compozitorii primei jumătăţi de secol XIX sau chiar cei 
ce au activat în miezul acelui secol întrevedeau în matca folclorică va 
fi pe deplin valorificat prin mijloacele şi înţelegerea permise de optica 
ultimelor decenii ale secolului de către compozitorii numiţi generic — 
prin raportare la crearea şcolii româneşti de compoziţie şi la afirmarea 
personalităţii enesciene — „compozitorii precursori”. 


ELEMENTUL FOLCLORIC LA COMPOZITORII 
PRECURSORI 


Impulsionată de o viață muzicală de mare efervescenţă, creația 
va lua un curs ascendent mai ales în ultimul pătrar al secolului XIX, 
când va deveni tot mai bogată, mai diversă, 

Dacă primele prelucrări folclorice — cele din prima jumătate a 
secolului XIX — abundă în secunde mărite sau se bazează pe gama 
„acustică”, dar menţin suportul armonic al cadenţelor clasice, toate în 
perimetrul miniaturilor instrumentale, creatorii se pot orienta deja — spre 
miezul acestui secol — Către forme” mai dezvoltate, în care includ melodii 
Apar, astfel, o serie de Wverturi Naţionale şi numeroase muzici de scenă, 
respectiv, se naşte genul muzicii teatrale, având ca exponenţi principali 
pe Alexandru Flechtenmacher şi pe Elena Tayber Asachi. 

Deopotrivă compozitor, dirijor, violonist şi pedagog, numele lui 
Alexandru Flechtenmacher se leagă de crearea vodevilului național şi a 
„Ccânticelului”, a canţonetei scenice autohtone*€. Implicat în toate 
mişcările şi momentele politice definitorii pentru arcuirea istoriei noastre 
în prima jumătate a secolului al XIX-lea, apropiat al marilor spirite 
paşoptiste, Alexandru Flechtenmacher a realizat veritabile cântece-stin- 
dard de libertate, multe dintre ele trecând apoi în zona folclorului 
orăşenesc, care şi le-a asumat cu titlul de creaţii anonime. Creator prolific 
şi dăruit mai cu seamă scenei, Alexandru Flechtenmacher este cel care 
a dat viaţă sonoră multora din creațiile lui Vasile Alecsandri, împărțind 


** Cosma, Viorel, Muzicieni din România. Lexicon, vol. IL, Editura 
Muzicală, Bucureşti, 2000, p. 69. 

cu acesta succesul întregului ciclu al „Chiriţelor”, cât şi al altor pagini 
de comedie semnate de Alecsandri. 

Interesant este faptul că — în funcţie de dimensiunile sau numărul 
momentelor muzicale, ca şi de importanţa acestora în economia de 
ansamblu — putem discerne deja un diferențiat repertoriu de teatru 
muzical: vodevil (Piatra din casă, Cucoana Chiriţa în laşi sau Două 
fete şi-o neneacă, Intoarcerea Coanei Chiriţa în provincie. Arvinte şi 
Pepelea, Un trântor cât zece, Jianu, căpitan de haiduci ), comedie-vode- 
vil (Iorgu de la Sadagura sau Nepotu-i salba dracului, laşii în carnaval 
sau Un complot în vis), comedie cu cântece (Cinel-cinel, Rusaliile în 
satul lui Cremene), proverb cu cântece (Un rămăşag sau O intrigă la 
bal mascat), dramă-farsă cu cântece (Jignițerul Vadră sau Provincialul 
Vadră la teatrul naţional), dramă istorică cu cântece (Cetatea Neamțului 
sau Sobiețki şi plăieşii români), tablou naţional cu muzică (Nunta 
țărănească din Moldova), dialog politic cu muzică (Păcală şi Tândală), 
operetă (Scara mâței, Crai-Nou) etc.; alte lucrări definitorii pentru 
stilul şi participarea lui Alexandru Flechtenmacher la evenimentele 
istorice cardinale ale istoriei noastre sau la edificarea culturii noastre 
muzicale naționale sunt 24 Ianuarie sau Unirea ţărilor şi a tuturor 
partidelor — piesă festivă cu muzică, pe textul lui Mihail Pascaly — şi 
opereta-vrăjitorie naţională Baba-Hârca, pe textul lui Matei Millo (1848). 

În acest din urmă titlu trebuie citită şi dragostea lui Flechtenmacher 
pentru folclorul nostru, pe care îl tratează mai ales din perspectivă 
modală, cu nelipsita secundă mărită, aşa cum este cazul scurtei arii- 
portret a Vioricăi, o tânără ce iubeşte şi vrea să fie iubită de alesul ei: 

Şi tot Flechtenmacher, în Uvertura națională moldavă, introduce 
măiestrit ritmuri şi formule în mod indubitabil de provenienţă folclo- 
rică, chiar dacă le modifică pentru a face mai lesnicioasă tratarea lor 
ulterioară. 

Aşa este cazul temelor primă şi secundă, în care prima este o sârbă: 

Elena Tayber-Asachi, compozitoare, pianistă, cântăreaţă, literată 
şi profesoară, a scris şi a adaptat multă muzică în special pentru piesele 
de teatru traduse şi prelucrate de Gheorghe Asachi după cunoscuţi 
dramaturgi francezi, a susţinut recitaluri de canto şi pian, impulsionând 
viața muzicală a Iaşiului; alături de soţul ei, Gheorghe Asachi, a cola- 
borat la realizarea unor publicaţii cu rol didactic. 

Istoria muzicii noastre reţine mai ales Fête pastorale des bergers 
moldaves (Serbarea păstorilor moldoveni), un vodevil-pastorală cu 
cântece şi dansuri pe text de Gheorghe Asachi, şi Dragoş, întâiul domn 
suveran al Moldovei, dramă eroică pe muzică, textul aparţinând aceluiaşi 
Gheorghe Asachi; ambele producţii au avut premiera la laşi, în 1834. 

Saloanele epocii, ca şi primele scene bucureştene sau ieşene 
impun şi menţin moda seratelor muzicale, a balurilor şi a reprezentaţiilor 
teatrale cu muzică. Dincolo de repertoriul de import din marile centre 
muzicale ale continentului, muzica populară şi, implicit, prelucrările 
acestei muzici sunt deosebit de preţuite, mai ales în ceea ce se numea 
„arii de joc”: în fapt dansuri şi cântece de lume. Organizate frecvent, 
aceste manifestări mondene prilejuiau călătorilor sosiți în Principate 
contactul nemijlocit cu arta autohtonă, atât cu vârfurile interpretării 
muzicale, cât şi, mai ales, cu compozitorii şi cu sursa lor de inspiraţie: 
muzica noastră populară. Aşa este şi cazul multor muzicieni de anvergură 
care vizitează Principatele Române sau le includ pe orbita turneelor lor 
şi care, seduşi de nota exotică a folclorului românesc, îl prelucrează în 

lucrările lor. Bernard Romberg, cunoscutul violoncelist, va trata 
muzica sub forma unor variațiuni pe tema dansului Mititica, iar Franz 
Liszt, după un dialog muzical cu Barbu Lăutaru, dialog intrat deja în 
legendă, va apela şi el la cunoscute intonaţii româneşti. Lista genurilor 
muzicale se îmbogăţeşte continuu, graţie compozitorilor noştri care se 
formează în străinătate şi apoi se întorc în ţară pentru a da un impuls 
nemaiîntâlnit vieţii muzicale. 

Practic, toate provinciile româneşti beneficiază de această infuzie 
de măiestrie. 

Compozitorii înțeleg să se racordeze la sursa folclorică, spriji- 
nindu-şi creaţiile pe solul muzicii noastre populare, dar ancorând totul 
în formele muzicii europene, statuate deja prin practica pe care o 
cunoscuseră în marile capitale în care îşi desăvârşiseră studiile. Un loc 
important revine expresiei simfonice, vocal-simfonice şi vocale, inclusiv 
prin apariţia operetei şi chiar a operei, un titlu reprezentativ fiind opera 
Petru Rareş a lui Eduard Caudella, creații prin care compozitorii noştri 
încearcă să reechilibreze balanţa spirit folcloric — spirit apusean. Punctul 
culminant este atins în creaţia lui Constantin Dimitrescu, George 
Stephănescu, Gheorghe Dima, Iacob Mureşianu, Gavriil Musicescu — 
la rândul lui un pasionat culegător de folclor — şi Ciprian Porumbescu, 
compozitori care, fiecare în felul său, au reprezentat trepte înalte ale 
evoluţiei în direcţia înnoirilor de limbaj bazate pe vocabular folcloric. 

Să surprindem câteva din ipostazele creaţiei inspirate de folclorul 
nostru şi acordate unei tematici ce înflăcăra conştiinţele la ora la care 
se punea accent pe ideea unirii tuturor românilor. Creaţii ca Sentinela 
Română şi Uvertură Naţională ivite de sub pana lui George Stephănescu 
marchează cu puternică amprentă creaţia simfonică şi vocal-simfonică 
autohtonă. Dacă Simfonia în La major, prima lucrare de acest gen la 
noi (1869), nu poartă în mod evident pecete folclorică, vagi intonaţii 
putând fi surprinse doar în vârtejul rondoului final, Uvertură națională, 
datată 1876, pune deja bazele simfonismului autohton prin ocolirea 
voită a clişeelor intonaţionale orientale şi prin aceea că baza travaliului 
simfonic în secțiunea destinată dezvoltării o constituie nucleele tematice 
de sorginte folclorică. În acest fel, George Stephănescu, compozitor 
format în egală măsură în şcoala germană, dar şi în cea franceză, 
conştient totodată de misiunea sa de creator dator neamului din care 
provine, face dovada că este primul compozitor român care a înţeles şi 
demonstrat faptul că intonaţiile româneşti pot şi trebuie să facă parte 
integrantă dintr-un discurs muzical bogat simfonizat. 

Totodată, George Stephănescu a punctat şi ideea că utilizarea 
fondului folcloric nu trebuie să fie doar făcută ocazional, ca factor de 
culoare locală, ci că se poate trece dincolo de bariera miniaturilor 
simfonice”, fără ca forma muzicală să aibă de suferit. Dacă până la el 
compozitorii preferau genul miniatural în variantă solistică sau duo, 
uneori cu transpuneri orchestrale minime, dar în mod declarat orchestrări 
(aşa cum va proceda, de altfel, şi el în cele Șase Hore pentru pian pe 
care le va oferi publicului şi în variantă orchestrală), începând cu 
ultimele decenii ale secolului XIX pentru creația românească încep să 
mijească zorii simfonismului autohton. 

Cel care va marca definitiv în acest sens va fi George Enescu, 
dar nici eforturile compozitorilor ce au premers apariţia sa pe frontis- 
piciul creaţiei muzicale europene nu sunt de neglijat, mai ales că ei au 
avut misiunea de a schimba climatul. Astfel, analiza creaţiei lui George 
Stephănescu, personalitate componistică de prim rang a componisticii 
noastre, pune în lumină o preocupare constantă a creatorului în direcția 
impunerii unui spirit folcloric deosebit de transparent. Pendulând vreme 
îndelungată între clasic şi folcloric, George Stephănescu este în mod 
vizibil preocupat de ideea de transpunere în instrumental a ritmului şi 
a metrului legănat al horelor noastre. 

Încă din anii studiilor sale bucureştene, creează un ciclu de hore 
pentru pian, hore ce poartă titluri semnificative vizând un posibil ciclu 
al „anotimpurilor”, având — aşadar — un programatism declarat şi 
transparent tratat muzical: Primăvara, Vara, Toamna. Mai târziu, li se 
adaugă alte două hore, Visul şi În crâng (1872), iar în anul 1875 — 
Iasomia. Câţiva ani mai târziu, Stephănescu revine la hora pentru pian, 
pe care o ilustrează cu alte şapte titluri: La munte (1888), Nori şi soare 
(1891), Dorul (1893), Lacrimi (1895), În alte timpuri (1895), Sub salcie 
(1895) şi Între flori (1896). Ambele cicluri, şi cel creat anterior lui 1888 
şi cel secvent acestei date, au caracteristici comune, în sensul că 
George Stephănescu sesizează corect tipul de horă şi chiar face sensi- 
bile diferențieri în sensul că acordă unora dintre ele atribute legate de 
intonaţiile oriental-lăutăreşti — Primăvara sau Vara —, intonaţii pe care 
le va părăsi în favoarea apelului la folclorul țărănesc în hora imediat 
următoare, Toamna. În crâng şi Visul beneficiază chiar şi de o formă 
muzicală mai elaborată, ele fiind încadrate de o introducere şi o coda. 


37 Cf. Stoianov, Carmen, George Stephănescu, Editura Muzicală, Bucureşti, 
1980. 

Bucurându-se de succes prin perfecta asimilare a intonaţiilor 
populare, horele sale au cunoscut şi transpunerea orchestrală, fiind şi 
astăzi reprezentative pentru genurile miniaturale cameral sau simfonic 
în creaţia compozitorilor precursori. 

Un pas important mai departe pe linia tratării folclorului românesc 
în piese de ţinută, Idila pentru vioară şi pian, lucrare datată 1907, preia 
intonaţii anterior utilizate de compozitor, pentru a le da o mai mare 
circulație şi anvergură solistică. 

Climatul folcloric al piesei se distinge prin liniile melodice puse 
în circulaţie, linii ce evoluează din aproape în aproape, în manieră 
improvizatorică, motivele melodice fiind, practic, deduse din ideea 
semnalelor de bucium din primele patru măsuri. 

Totul dă impresia puternică a unei continue improvizații la care 
participă cele două instrumente ale căror timbruri se întrepătrund în 
sensul unor continue rememorări sau prefigurări melodice. Inclusiv 
tema secundă a Jdilei pentru vioară şi pian, prin reluările ei succesive 
la vioară, avântată, încifrează un parcurs folcloric lesne de decantat şi 
în partitura pianistică: 






































Această expresie folclorică autentică, deosebit de pregnantă, 
asigură perenitatea mesajului estetic, conferindu-i un loc de frunte în 
cadrul creației camerale a lui George Stephănescu. 

Tot George Stephănescu, în Sentinela Română (1868), lucrare 
anterioară atât Uverturii Naţionale, cât şi primei sale simfonii (lucrare 
de şcoală), se apleacă în mod declarat — prin metrul legănat 6/8, ca şi 
prin frecventele alunecări de secunde mici din finalul motivelor — 
asupra filonului folcloric. Deoarece versurile poemului lui Vasile Alecsandri 
vorbesc despre un „viteaz oştean, purtând semnul de roman”, adică în 
mod alegoric poporul român de origine latină, George Stephănescu 
apelează la o culoare modală intens exploatată pe parcursul acestei lucrări 
vocal-simfonice, respectiv semnalele de corni cu care debutează poemul. 
Expus încă de la primele măsuri ale lucrării, semnalul de corni va 
primi — prin prelucrare ulterioară — o funcție dramaturgică prin care el 
se pliază perfect rolului de laitmotiv al „chemării la luptă”. Funcţia lui 

este, ca şi în cazul piesei corale Banul Mărăcine a aceluiaşi George 
Stephănescu, aceea de a demonstra că poporul român merită a fi susținut 
de marile puteri europene în lupta lui pentru Unire, deoarece atunci 
când Europa a avut nevoie, el a stat precum acel viteaz oştean în calea 
năvălirilor barbare, ba chiar şi-a trimis luptători care să-i ajute, la nevoie, 
pe principii Franţei — aşa cum este cazul viteazului ban. Aplicarea, la 
acea dată, a tipului de idee fixă berlioziană sau de laitmotiv wagnerian 
redusă la dimensiunile unui incipit de mare forță evocatoare, sinteti- 
zând date esenţiale ale unor practici folclorice legate de transhumanță, 
demonstrează modernitatea gândirii lui George Stephănescu, compo- 
zitor format în calitate de creator la marea şcoală franceză. Deşi semnalul 
începutului nu va fi tratat strict în ideea berlioziană, este de notat, 
totuşi, utilizarea lui în sens variațional, având ca scop caracterizarea 
muzicală a „sentinelei”. Din el va deriva ulterior un alt laitmotiv, cel 
al luptei din secțiunea centrală a lucrării. Dar „semnalul” nu este 
singurul indicator al ideii de utilizare extrem de sintetică a folclorului. 
Alături de el, prima temă, expusă chiar în prima articulaţie a poemului, 
aşază în prim plan o puternică amprentă folclorică. Apelarea 
conştientă la coloritul muzicii noastre populare se realizează atât prin 
transplantarea metrului legănat, a acelui atât de mult îndrăgit 6/8 al 
horei româneşti, cât şi prin deosebit de frecventele alunecări de secunde 
mici din finalul motivelor, ca şi din configuraţia celulei iniţiale a primei 
teme. Este de remarcat faptul că această celulă va putea fi regăsită mai 
târziu în chiar desenul melodic şi ritmic al rapsodiilor enesciene, fapt 
ce probează larga sa circulație folclorică, dar şi faptul că George 
Stephănescu s-a orientat către un indice de netăgăduit al spiritualității 
noastre, perfect traduse muzical. 

Astfel, „demn de relevat este faptul că «Sentinela română» devine 
prima lucrare în care compozitorul s-a aplecat în mod declarat asupra 
filonului folcloric, pe care nu l-a supus unui travaliu simfonic, ci doar 
varierii, de preferință secvenţială. In cazul primei teme, secvenţarea 
susține edificiul unei tensionate ascensiuni dinamice la capătul căreia 
se va desprinde — ca un corolar — concluzia construită pe material tematic... 
Unitatea tematică pentru care pledează argumentele folclorice să 
arhitectonice, alături de cea tonală: Sol major — sol minor — Sol major — 
asigură omogenitatea întregii secţiuni în care ne este înfățişat cadrul 

acțiunii”. De remarcat inclusiv subtilul balans major-minor mai sus 
amprentat, dovadă a faptului că şi George Stephănescu era conştient 
de acest aspect, ulterior intens exploatat de creaţia enesciană calchiată 
pe sol folcloric. 

In epocă, criticii muzicali au putut surprinde cu perfectă acuratețe 
intențiile remarcabil traduse muzical ale compozitorului, câtă vreme 
un redutabil critic, de la o publicație de marcă, specializată în viața 
muzicală a României, cu difuzare în străinătate, remarca, la prima 
audiție a lucrării, faptul că „In Sentinelă se distinge introducerea al 
cărei motiv de bază este prezentat variat şi armonizat mereu altfel....în 
timpul recitării poemei, în orchestră muzica exprimă fidel intențiile 
poetului....un episod simfonic o secționează, ilustrând diversele invazii 
barbare şi victoriile românilor...are idei de multă distincție”? În acest 
mod, ideea trezirii conştiinţei naționale a românilor este subliniată prin 
coeziunea arcului tematic poetico-muzcial, cu referire expresă la 
exploatarea unor date esențiale ale practicii noastre folclorice, cu aluzii 
fine, de o discreţie savantă, adusă în prim plan. 

Acelaşi George Stephănescu face un important pas atunci când, 
pe textul lui Vasile Alecsandri, va crea partitura muzicală a feeriei 
Sânziana şi Pepelea, în fapt prima noastră feerie națională, după ce pe 
scena Teatrului Naţional genul feeriei cunoscuse câteva notabile succese, 
semnate mai ales de loan Andreas Wachmann. După ce Alexandru 
Flechtenmacher, considerat de contemporanii săi „Mozart al românilor”, 
cucerise publicul nostru, convingându-l de dăruirea cu care putea da 
viață muzicală marilor succese dramatice ale lui Alecsandri, contribuind 
în mare măsură la impunerea acestora pe afişul stagiunilor şi marcând 
veritabile „şlagăre” prin „cânticelele” sale, iată că acum George 
Stephănescu îi concurează popularitatea şi măiestria. 

Feeria este, în fapt, o fabulă în care cele două planuri — cel real 
şi cel fantastic — se interferează continuu şi în care personajul central, 
Pepelea, este portretizat muzical prin fluieraşul fermecat ce îl însoţeşte 
în mod permanent, aşa cum fluierul este, în multe din creaţiile noastre 
populare un însoțitor al ţăranului român. De aceea, toate intrările în 
scenă ale lui Pepelea sunt acompaniate printr-o melodică folclorică, la 
început diatonică, apoi cu interpolări cromatice prin care se atinge — 
doar tangenţial şi foarte general — sfera intonațională a folclorului orăşenesc: 


38 Stoianov, Carmen, George Stephănescu, Editura Muzicală, Bucureşti, 
1980, p: 170. 
” Sentinela română, în „Eco musicale di Romania”, an I, 1869, nr.5. 

De altfel, lui George Stephănescu şi, prin el, personajului central 
al feeriei i se datorează şi crearea uneia din cele mai pertinente 
melodii ce a făcut cu adevărat succes în epocă, devenind la scurt timp 
după aceea melodie de sine stătătoare, publicată ca atare şi preluată în 
repertoriul marilor solişti, inclusiv în cel al Haricleei Darclee, care a 
realizat şi o versiune discografică a „Cântecului fluieraşului”. Tot 
Stephănescu apelează la intonaţii populare, respectiv de horă, şi într-o 
altă lucrare destinată scenei, opereta Cometa, în care aria ţigăncii 
(numărul muzical nr.2) desfăşoară o melodică de factură folclorică, 
susţinută de un acompaniament de horă: 





























În ceea ce priveşte însă lucrarea definitorie, prin care George 
Stephănescu s-a impus în conştiinţa publicului inclusiv la peste un 
secol de la data creării ei — avem în vedere aici Uvertura Naţională —, 
ne rezervăm dreptul de a zăbovi în cele ce urmează asupra datelor ei 
esenţiale. Uvertura beneficiază din plin de infuzia folclorului, inclusiv 
în introducerea ei lentă, plină de accente evocatoare, purtătoare ale 
unui posibil programatism în care se descifrează accente eroice: 




















Subliniem faptul că Stephănescu a optat în mod declarat pentru 
acest tip de intonaţii, deoarece prima variantă a introducerii avea o cu 
totul altă alură — tot folclorică, 

dar lucrarea în întregimea ei servea drept „cortină sonoră” pentru un 
vodevil, astfel că totul părea unitar. 

Din clipa în care compozitorul a destinat-o sălii de concert, ca 
lucrare de sine stătătoare, sensul ei a devenit altul. 

Doar temele ei au purtat pe mai departe ideea de joc: 

De altfel, ideea lansării în spaţiul creaţiei noastre muzicale a tipului 
de uvertură naţională atrage şi alți compozitori, care văd în aceasta terenul 
ideal pentru o substanță folclorică cuplată ideilor programatice de 
sorginte istorică. 

Astfel, Iacob Mureşianu va crea în 1882 Uvertura intitulată 
Ștefan cel Mare, axată pe cunoscutul pretext literar semnat de Dimitrie 
Bolintineanu. Este articulată bipartit, pe principiul lent-repede, prima 
mişcare beneficiind de infuzia energetică a nu mai puţin de patru teme, 
iar cea de-a doua fiind bitematică. Caracterul pregnant popular al temei 
ce redă ecourile bătăliei este de necontestat, ca şi cea — eminamente 
modală — încredinţată flautului, evocând un cântec de fluier: 


Adagio ma non troppo 


Tees 














l m sspe fief 
Eimer EREI FE 
e uit 3 a z} =; i pa 


Se recunosc şi surse de cântec orăşenesc, ceea ce denotă caracterul 
eclectic al preluărilor, balanţa înclinând în acest caz spre „popular” mai 
degrabă decât spre „folcloric”. 

Aplecarea lui Iacob Mureşianu în direcția valorificării intonaţiilor 
româneşti este un veritabil crez al compozitorului-pedagog. Astfel, nu 
doar latura simfonică beneficiază de infuzia de cântec popular, ci şi 
cea camerală sau vocal-simfonică. În cazul pieselor destinate pianului, 
Cimpoiul încearcă să redea inclusiv tipul de scriitură specifică pentru 
acest instrument, prin excelență de acompaniament, urmând contururile 
jocului popular care se intersectează şi cu contururi cvasilirice: 

Creator al oratoriului în literatura noastră muzicală, acelaşi Iacob 
Mureşianu va insera în canavaua sa sonoră o serie de motive create în 
spirit folcloric; aşa este cazul melopeei lui Negru Vodă din oratoriul 
Mănăstirea Argeşului: 









































sau al tipului de melodică doinită din acelaşi oratoriu, prezente în 
partitura flautului, în secțiunea introductivă a unui moment solistic: 

Maestoso 


















































Creaţia lui Gheorghe Dima stă şi ea mărturie profundului ataşament 
al compozitorului faţă de solul nostru folcloric, mai ales în Cântecele 
sale funebre. 

Gavriil Musicescu aprofundează şi el un aspect modal deosebit 
ca arie stilistică: este vorba despre concertele sale religioase, axate pe 
reevaluări nu folclorice, ci tradiționale pentru cântul bisericesc răsăritean, 
cu toate că în cel de-al doilea concert se pot recunoaşte şi inflexiuni 
populare `. i 

În ceea ce priveşte concertul instrumental, care abia acum începe 
să se contureze în peisajul muzical românesc, grație mai ales existenței 
unor virtuozi, ritmul de joc este cel preferat, aşa cum se poate observa 
şi din exemplul următor, ilustrând prima lucrare de acest tip din 
creația lui Constantin Dimitrescu dedicată violoncelului solist: 


Allegretto giocoso SLŠ a aM 5 








ficggiero mf 


—_ 














Tot în creația lui Constantin Dimitrescu se pot identifica accente 
româneşti în cvartetele sale, în special în cel de-al patrulea, în care elementul 
lăutăresc este bine individualizat, 


Animato ma poco 












































4 Cosma, Octavian, op. cit., vol. IV, p. 365. 

dar, mai cu seamă, în cunoscutul său Dans țărănesc, în care ideea de 
luminozitate şi ritmul alert, antrenant fac din această piesă una din 
bijuteriile instrumentale ce nu şi-au pierdut prospeţimea: 


Allegretto giocoso 
Cello 


EEE EE 
Br FIE ERE 


În ceea ce priveşte lucrările lui Ciprian Porumbescu, acesta 
demonstrează o deosebită apetenţă pentru inflexiunile de romanţă, aşa 
cum se poate observa la nivelul celei mai cunoscute piese a sa, Balada 
pentru vioară şi pian, 












































Andante 

dar şi la teme prin excelență modale, aşa cum este cazul celei ce marchează 
derularea melodică din Rapsodia română: 


Andante con moto 















































Depănând mai departe firul creaţiei româneşti ce afirmă filiația 
folclorică, să surprindem în cele ce urmează şi alte aspecte ale introdu- 
cerii problematicii folclorice în creaţia muzicală a compozitorilor 
precursori, a căror preocupare centrală este. 

Astfel, la începutul secolului XX, după ce încă din anul 1883 
proclamase ideea necesității impunerii propriei noastre individualități 
muzicale ca naţiune în plin avânt, Grigore Ventura notează că „muzica 
noastră populară ne oferă un adevărat şi bogat tezaur pe care nu trebuie 
să-l dispreţuim. Prin caracterul ei oriental, prin tonalitatea ei naţională, 
muzica noastră populară trebuie să devie baza pe care vom edifica arta 
muzicală română”"!. Aşadar, se opune deja formelor şi tiparelor melo- 
dice de tip occidental, impunându-se cu pregnanță o anume savoare 
orientală ce caracterizează folclorul românesc şi care trebuie să devină 
o dominantă a creaţiei noastre profesioniste. Linia exprimată de 
Grigore Ventura fusese deja explorată, prin încercări, de către compo- 
zitorii de la mijlocul veacului XIX, aşa cum am avut prilejul de a o arăta 
mai sus. Acum, ceea ce capătă o cu totul altă relevanţă este integrarea 
folclorului. În lucrări variate ca gen, formă sau stil, cu soluţii de cele 
mai multe ori personale, abordarea folclorului continuă să-i preocupe 
pe compozitori. 

Diversificarea manierei de abordare a creaţiei muzicale orale se 
realizează întotdeauna în paralel cu extinderea zonei geografice din care 
se culeg melodiile, de cele mai multe ori citate. Desigur, faptul că sunt 
folosite cu precădere citatele nu înseamnă şi redarea în întregime a uneia 
sau a alteia dintre melodii, ci — mai degrabă — utilizarea acelei porțiuni 
care pare potrivită pentru a face dintr-un contur tematic purtătorul ideii 
de apelare la fondul autohton de cântare. 

În unele cazuri, prelucrarea ajunge să se raporteze doar la „mimarea” 
apelului la ea; înţelesul acestei acţiuni se explică mai ales prin folosirea 
preferențială a unui motiv, de regulă a celui iniţial, motiv ce va fi tratat 
prin dezvoltare în cele mai diferite moduri în compoziţii ce reclamă o 
concepție simfonică. Aceasta este calea prin care se ajunge la crearea 
unui stil folcloric prin fuzionarea unor structuri de intervale, game sau 
ritmuri specifice într-un tot din care recunoaşterea materialului originar 
nu mai este posibilă. Acesta este şi cazul Uverturii Naţionale de 
George Stephănescu, la care ne-am referit mai sus sau al cunoscutei 
Balade pentru vioară şi pian de Ciprian Porumbescu. 

Ajunşi cu consideraţiile în acest punct şi sondând perimetrul 
creației muzicale româneşti din cea de-a doua jumătate a secolului XIX, 
se impune făcută precizarea că, pe lângă apelarea directă la folclorul 


4l Ventura, Gr, George Enescu, în Revista idealistă, vol. I, martie, 
Bucureşti, 1903, p. 192. 

țărănesc, mulți compozitori au utilizat ca fundament sau ca interferenţe 
stilistice, cu rol expresiv pronunţat, inclusiv date esențiale ale folclorului 
orăşenesc, respectiv muzica lăutarilor şi indici melodici de extracţie 
orientală specifici pentru genul romanței lăutăreşti, totalitatea acestor 
factori imprimând creaţiilor respective o accentuată culoare locală, un 
climat în care specificul național transpare cu o apreciabilă doză de 
impuritate. 

Ceea ce ne interesează în lucrarea de faţă este, însă, nu baza, nu 
punctul de pornire, cât, mai ales, însuşi procesul în derularea sa, deci 
maniera diferențiată şi subtil nuanţată în care a fost tratată încorporarea 
datelor inițiale alese de compozitori. Valorificarea cântecului popular 
este un proces complex, presupunând existenţa unor izvoare, a culege- 
rilor deja tipărite de folclor românesc de extracţie țărănească sau orăşe- 
nească, dar şi a dorinţei declarate, a nevoii creatorilor de raportare la 
acestea, un proces condiționat în mare parte de existenţa unei concepții 
asupra esenței, a menirii şi a potenţelor muzicii naționale. Sinteza organică 
național-universal va marca astfel de o manieră personală majoritatea 
creaţiilor în care se va face simțită prezenţa cântecului popular. 

Rezumând, până la apariţia şi impunerea pe frontispiciul creaţiei 
noastre muzicale şi al vieţii muzicale româneşti a lui George Enescu 
prin lucrări definitorii tributare abordării folclorice, principalul mijloc 
de circulaţie a intonaţiilor folclorice prin intermediul creaţiei profesio- 
niste îl constituie miniatura corală, gen de mare accesibilitate, al cărui 
colorit profund naţional este pus în evidență cu constanță, mai cu 
seamă, însă, prin creaţiile lui Gavriil Musicescu. Acest compozitor este, de 
altfel, considerat creatorul genului prelucrării corale în muzica românească. 

Din lista prelucrărilor sale în care interpretarea armonică se face 
conform melodici populare, ethosului ei, cităm titluri ca Răsai lună, axat 
pe relevarea celor mai semnificative turnuri modale ale lui re eolic, Dor, 
dorule, construit pe datele unui frigic cu treapta a III-a alterată ascendent, 
sau Moş bătrân, în care complexitatea datelor modale traversează nu 
mai puţin de patru „praguri” perfect conjugate şi sudate prin subtile modu- 
laţii: re doric — do ionic — la frigic — do minor armonic — la frigic”?. 

Apelând la folclorul transilvan, Iacob Mureşianu utilizează şi el 
în Doina din Bihor, lucrare concepută pentru tenor solo şi patru voci 
bărbăteşti, un mod de sol eolic cu treapta a IV-a ridicată; pe lângă 


2 Popovici, Doru, Muzica corală românească, Editura Muzicală, 
Bucureşti, 1966, p. 35. 

modul cu caracteristică lidică utilizat, folosirea recitativului doinit şi a 
cântării cvasi-rubato şi parlando-rubato face din această Doină din 
Bihor o lucrare în care valorificarea tezaurului folcloric cunoaşte încă 
o cale pe care se vor înscrie ulterior mulți alți compozitori, dornici să 
valorifice folclorul. 

Acelaşi stil parlando-rubato va face din piesele lui Ion Vidu un 
veritabil model de tratare folclorică în care, pe lângă procedeele de 
tratare, însăşi forma derivă din practica folclorică. Este cunoscut deja 
tiparul formal lent-vioi, respectiv doină-joc, alteori horă — doină —joc 
sau parlando rubato-giusto silabic, pe care îl evidențiază multe din 
paginile sale corale. Pe lângă formă, tratarea melodiei, la rândul ei bogat 
ornamentată, cu alură melismatică pronunţată, cum este în cazul pie- 
selor Răsunetul Ardealului şi Răsunet de la Crişana, aduce în prim plan 
virtuozitatea folosirii procedeelor folclorice atât ca fond, cât şi ca formă. 

Un alt gen în care filiația folclorică apare evidentă este cel 
vocal-instrumental, ilustrat de creaţia lui Ciprian Porumbescu în balada 
intitulată Altarul Mănăstirii Putna sau de Gheorghe Dima şi Iacob 
Mureşianu, ultimii doi compozitori fiind consideraţi creatori ai genului 
baladei romantice şi, respectiv, al oratoriului în muzica noastră“. Aceste 
subgenuri sunt bogat infuzate de intonaţii populare, beneficiind şi de o 
tratare simfonică de deschidere dramatică; expresia vocală şi instru- 
mentală se îngemănează în datele unei dramaturgii ce ilustrează în 
mod pregnant ideile şi momentele-cheie ale desfăşurării acțiunii dramatice 
din sursa literară utilizată drept bază. 

Veritabile capodopere ale tratării folclorului pot fi aflate şi în planul 
creaţiei instrumentale. 

Dintre acestea, creaţia lui Constantin Dimitrescu oferă temeiul 
judecării ei ca fiind foarte apropiată de folclor, aşa cum este cazul piesei 
de virtuozitate concepute iniţial pentru violoncel, apoi orchestrate — 
Dans țărănesc — sau ca o stilizare a acestuia, cu vădite intonaţii orientale, 
cum este cazul Cvartetului de coarde nr.4. 

O mai declarată înscriere în sfera cântecului şi a spiritului popular 
românesc o aflăm, prin elemente stilizate, în cadrul altor lucrări în care 
tratarea ca fond modal a gamei cu secundă mărită ocupă un loc central, 
cum este cazul Cvartetului nr. 5 al aceluiaşi compozitor. 

Fantezia română şi opera Petru Rareş poartă aceeaşi amprentă a 
utilizării folclorului în proporții variabile, ambele lucrări la care facem 
referire fiind datorate aceluiaşi creator: Eduard Caudella. De altfel, 





“* Cosma, Octavian Lazăr, op. cit., vol. IV, Bucureşti, p. 381 şi 386. 

Eduard Caudella este şi cel care, preocupat şi de latura teoretică, va 
enunţa existenţa — la nivelul muzicii româneşti — a trei game: 

1) major cu treapta a IV-a ridicată şi a şaptea coborâtă — o 
combinaţie de lidic şi mixolidic; 

2) minor armonic cu treapta a IV-a ridicată; 

3) minorul (aşa-zis românesc) — practic un major armonic cu 
treapta a II-a coborâtă. 

Intonaţiile româneşti, prezente la nivelul operei Petru Rareş, servesc 
compozitorului la caracterizarea eroilor pozitivi, în special a lui Petru 
şi a Ilenei, ca şi a motivelor ce ilustrează muzical legătura ce există 
între aceşti doi tineri: 

Li se adaugă o mare parte din lucrările camerale, vocale, simfonice, 
vocal-simfonice, scenice sau concertante semnate, după caz, de 
Constantin Dimitrescu, George Stephănescu, Iacob Mureşianu, 
George Dima, Gavriil Musicescu sau Ciprian Porumbescu; în acest 
fel, avem un tablou cât se poate de apropiat de realitatea explorării expresiei 
noastre folclorice. 

Dar marele pas înainte pe această linie, cu solidă ancorare în solul 
folcloric şi cu o exploatare atentă a tuturor virtuţilor simfonice ale 
melosului nostru popular, urmează să se facă odată cu trecerea peste 
pragul secolului XX şi cu impunerea personalităţii enesciene. 


CREAȚIA ENESCIANĂ: CONFLUENȚA DEPLINĂ 
CU MATCA FOLCLORICĂ 


La distanță de peste o jumătate de secol de la primele încercări de 
prelucrare a muzicii noastre populare şi de la pătrunderea acestor piese 
devenite de succes în circuitul public, grație publicaţiilor, dar şi vieţii 

mondene, saloanelor bucureştene sau ieşene în special, de la Henri Ehrlich 
sau loan Andreas Wachmann care se străduiseră să păstreze neschimbat 
cursul melodic, începutul secolului XX a marcat schimbări esenţiale. 
De altfel, dorinţa de a prezenta publicului un conţinut muzical cât mai 
apropiat de originalul folcloric era legitimă, pentru că aceşti compo- 
zitori au sesizat frumuseţea şi capacitatea acestor melodii de a transmite 
cu acuratețe un mesaj în „limba muzicală” a poporului nostru. 

Pe de altă parte, nu este mai puţin adevărat că aceşti adevăraţi 
vizionari, având imensa nevoie de a se adresa publicului în formare, 
nici nu ţinteau să opereze schimbări majore ale melodiei, ci încercau 
să o plieze ideii de acompaniament, susținut în bas. Ca probă a celor mai 
sus afirmate, poate fi citată oricând opinia lui loan Andreas Wachmann, 
care chiar legitima prin afirmaţiile sale acest tipar la care a apelat: 
„Dau aceste aşa cum le-am auzit din gura trubadurilor populari, de care 
Valahia abundă, n-am schimbat nici o notă şi n-am făcut decât să adaug 
acompaniamentul armonic” — nota compozitorul şi, totodată, aranjorul 
acestor melodii. 

Mai târziu, Gavriil Musicescu va pune în mod deschis problema 
armonizării cântecului nostru popular potrivit specificului său melodic, 
cale urmată apoi şi de Dumitru Georgescu Kiriac şi, evident, de 
George Enescu, creator ce dovedeşte, încă de la primele sale opusuri 
axate pe filon folcloric, o deplină maturitate în acest sens. 

George Enescu, în special, prin creaţia sa, privită în ansamblul ei, 
marchează un moment crucial. Ea însumează, încă de la primele opusuri 
enesciene, toate problemele folclorului în creaţie, aşa cum au fost ele 
puse pe tapet de către compozitorii precursori şi se aprofundează — sub 
variate aspecte — prin raportarea cântecului popular utilizat ca material 
melodic pentru formele simfonice şi, mai apoi, pentru creația lirico- 
dramatică. 

Deschizător de noi orizonturi, George Enescu s-a ferit de teore- 
tizări, dar moştenirea sa a oferit urmaşilor prilejul unor analize stilistice 
şi structurale de o remarcabilă profunzime. Creatorul care a dat şcolii 
naționale româneşti substanță şi strălucire a aflat în însăşi gândirea 
muzicală a poporului nostru — pe care a studiat-o cu aplicație — soluţii 
multiple, pe care le-a utilizat conjugându-le cu maturitatea şi cu expe- 
rienţa sa artistică. 

Încă de la primul său număr de opus, cel care a cucerit publicul 
parizian prin repetarea concertului de la Colonne înainte de a cuceri şi 
publicul bucureştean prin concertul de la Ateneu, de la Poema română, 

folclorul nostru, subtil decantat în intonații irizate, creând o subtilă 
culoare locală, apare îmbrăcat într-o haină orchestral-armonică ce îi 
reliefează fondul, devenind astfel un prim model pe deplin acceptat şi 
Chiar recomandabil de transpunere a cântecului şi dansului popular 
românesc în creaţia profesionistă. 

Tot o mare încărcătură de gând românesc aflăm şi în Suita română, 
lucrare în care compozitorul apelează la cunoscutele intonaţii din Doina 
Oltului, subtil transpuse orchestral în introducere: 

la care se adaugă şi o altă pagină cunoscută, mult vehiculată în epocă: 
hora Şapte scări: 

sau la mişcarea larg desfăşurată a unei hore boiereşti: 

Ulterior, Rapsodiile române, şi ele opere de tinerețe, tratează 
folclorul de aşa manieră încât se simte un maxim menajament în 
sensul păstrării nealterate a liniei melodice originale, linie ce rămâne 
perfect recognoscibilă. De fiecare dată, însă, intervenţia creatoare se 
va face în spiritul acesteia, prin lansarea şi luminarea unor aspecte 
continuate de textul la care apelase. 

Plasticitatea şi pregnanţa melodiilor îl ajută, din îmbinarea lor 
rezultând un întreg închegat organic, în care virtuozitatea orchestrală 
defineşte una din modalităţile de abordare a folclorului în anii începu- 
tului de secol XX. Singulare prin forma lor rapsodică — în contextul 
întregii creaţii enesciene — „aceste lucrări fac, de fapt, elogiul frumuseţii 
cântului popular în forma sa cea mai pură, aşa cum Enescu a cunoscut-o 
şi a agreat-o. În acelaşi timp, ele ilustrează declaraţia enesciană potrivit 
căreia folclorul „este perfect în sine. Intrebuinţarea lui în lucrările 
simfonice echivalează cu o slăbire, o diluare a lui. Înţeleg ca fiecare 
compozitor să se inspire prin propriile sale mijloace. Nu văd decât o 
singură excepție: folosirea folclorului în rapsodii, unde motivele popu- 
lare sunt juxtapuse, nu prelucrate. Se poate amplifica motivul popular, 
într-o singură manieră, aceea a progresiunii dinamice, prin reluarea lui, 
prin repetarea lui, fără codițe sau umpluturi”. Aceasta este poziția lui 
George Enescu față de cântecul nostru popular într-o anumită fază a 
creaţiei sale, mai precis în prima fază, atunci când respectul față de 
folclor îl împiedica să acționeze creator asupra acestuia. Aspectul de 
mai sus comportă şi o altă apreciere: aceea că — la fel ca majoritatea 
creatorilor români — George Enescu nu vedea ca viabilă soluţia de 


n Broşteanu, Aurel, Interviu cu George Enescu, în Propăşirea, an I, 
nr. 75, 17 dec. 1928. 

pliere a fondului folcloric la exigenţele formelor statuate de practica 
europeană în diferitele genuri, mai cu seamă în cel simfonic. 

Mai târziu, sesizând capacitatea de modelare a acestui filon în 
sensul respectării modalismului său, dar şi de apreciabilă „cantitate” de 
intervenţie creatoare asupra sa, remodelându-i zicerea, acelaşi George 
Enescu va abdica abrupt de la această atitudine, probată în prima sa 
fază de creaţie, şi se va îndrepta în mod declarat către creaţia în stil 
folcloric. După ce recomandase şi chiar demonstrase viabilitatea soluției 
formei rapsodice sau a suitei ca fiind propice integrării citatului, Enescu 
lărgeşte acum în mod considerabil perspectiva abordării folclorice prin 
făurirea unui limbaj muzical propriu, prin aprofundarea elementelor 
intonaţionale cu mijloacele oferite de tratarea lor pe orizontală. 

Depăşindu-şi şi contrazicându-şi pe paginile hârtiei cu portative 
declaraţiile anterioare, reconsiderând inclusiv genul suitei orchestrale, 
George Enescu va crea o excepțională pagină simfonică, la care dorim 
să ne raportăm în cele ce urmează: este vorba despre Suita I pentru 
orchestră, lucrare ce debutează cu o pagină inedită ca soluţie, unică în 
întreaga literatură muzicală. 

Cunoscutul Preludiu la unison apare ca o altă etapă a distilării 
folclorului. Melodia rămâne purtătoare a mesajului muzical, dar de 
această dată ne aflăm în faţa unei monodii originale care, fără a mai fi 
un simplu citat folcloric, apare ca o esenţă a datelor folclorice prin ceea 
ce are mai intim şi mai personal climatul muzicii noastre de veacuri: 

Ca model de prelucrare a acestei teme, Menuetul lent ce urmează 
dă o altă turnură intonațiilor din Preludiu la unison 

Moderment du precedent 

Fără a ne propune să facem o mai detaliată analiză a opusurilor 
enesciene sau a concepției simfonice a compozitorului raportată la solul 
folcloric, putem nota, totuşi, câteva idei privind ampla sinteză pe care 
o realizează muzica sa, model de ritmică fluidă, extrasă dintr-un fond 
arhaic, de filiaţie românească. 

Temele se întrepătrund în manieră armonioasă, continuându-se 
una pe cealaltă, prelungindu-şi vibrația dincolo de rostirea ultimului 
sunet. Un rol determinant îi revine temei secunde, prin anticiparea sa 
în sonurile primei teme, dar şi prin calitatea ei de completare, de 
complement al temei principale, ceea ce sudează expresia şi face ca 
percepţia să înregistreze un flux continuu al melodicii într-un discurs 
în care temele, deşi diferenţiate, nu se opun, ci se completează, în vreme 
ce dezvoltările — bazate în principal doar pe una din teme — conțin un lirism 
ce devine nota marcantă a personalităţii de excepție a compozitorului. 

Ca exemplu elocvent în această direcţie cităm Sonata a doua pentru 
pian şi vioară. Melodia începutului, de esenţă viguroasă, are suficiente 
puncte comune cu celebrul Preludiu la unison din Suita pentru orchestră 
0p.9 şi tot ea pune în evidenţă o formidabilă cuplare de energii interioare. 

Referindu-se la o altă partitură enesciană, celebra Sonata a I-a 
pentru pian şi vioară în caracter popular românesc, lucrare datată 
1926, Tudor Ciortea nota că ea reprezintă cea mai importantă lucrare 
românească de muzică de cameră şi una din compoziţiile similare de 
mare valoare, cu conținut popular, din literatura muzicală modernă. 
Substanţa rapsodică desprinsă din practica lăutarilor a aflat în intuiţia lui 
George Enescu cea mai sigură cale spre celebritate şi succes. Libertatea 
aparentă a discursului muzical axat pe structuri riguroase, aproape 
matematice, dar evidențiind un caracter improvizatoric ce o domină cu 
putere, dar îi şi defineşte magnetismul prin principalele modalități de 
tratare a folclorului, care sunt isonul şi eterofonia, alături de mirifica lume 
modală a sferturilor de ton, a glissando-ului sau portato-ului, este suverană. 

Totodată, George Enescu îşi afirmă aici capacitatea de continuă 
remodelare a unui dat muzical care doar în spirit este folcloric, fără a 
conține nici cea mai mică umbră de racord spre citat în sine. Concepţia 
muzicală este de un mare rafinament; integrate unui arc perfect construit 
într-o concepție ciclică, datele materialului muzical sunt continuu prelu- 
crate fie în ansamblul expunerii tematice, fie celulă de celulă, suferind 
inversiuni, augmentări sau diminuţii. Recunoaştem aici declaraţia enesciană 
potrivit căreia „pentru mine muzica nu este o stare, ci o acţiune”, 
principiu ce va fi chemat să guverneze şi dramaturgia leitmotivică din 
Oedipe, un alt opus enescian în care folclorul este utilizat în manieră 
subtil filtrată. 

În acțiunea de continuă transformare melodică, de continuă diver- 
sificare ritmică, de schimbare a structurilor, se recunoaşte cu uşurinţă 
un procedeu dedus din practica folclorică, şi anume acela al continuei 
variaţii ce asigură unitatea în diversitate. Structurile melodice ascultă 
de regulile oralităţii ce le impun un anume statut de expunere, dar, în 
acelaşi timp, şi de legile unei dramaturgii interioare ce implică deve- 
nirea continuă, în funcție de momentul recreării lor de către interpreţii 
populari ce le adaugă mereu, la fiecare reluare, altceva din propria lor 
personalitate. Ridicată la rang de lege în creaţia lui George Enescu — 
fie că este vorba despre reevaluări folclorice, fie că nu utilizează în 
mod direct informaţia folclorică ori pe cea cu trimitere la sfera solului 
folcloric —, tehnica variaţională este o trăsătură dominantă la scara întregii 
sale creaţii; este tehnica pe care compozitorul a agreat-o atât de mult, 
încât i-a dat valenţe diferențiate în funcţie de etapele parcurse. 

Primele sale lucrări relevă aplicarea acestui principiu doar la 
nivelul prezentării variate a temelor, deci a unor profiluri muzicale 
înzestrate cu personalitate şi dinamism, având şi rol în dramaturgia de 
ansamblu, fără ca această tehnică să se repercuteze în mod vizibil în 
eşafodajul arhitectonic. Opusurile târzii, în schimb, oferă prilejul evi- 
denţierii tehnicii şi principiului variațional în însăşi microstructura 
intervalică sau ritmică, fapt ce va determina veritabile turnuri de formă. 
Interesant este însă şi faptul că Enescu nu a părăsit cu uşurinţă unele 
modele folclorice la care apelase în tinereţe, dovadă fiind reluarea, 
peste ani, a unui fragment din cunoscuta Doină a Oltului, anterior 
prelucrată în Suita română: 

Dedusă din însăşi matca populară, din practica folclorică, legea 
continuei variaţii îl va determina pe compozitor să şteargă barierele 
până atunci existente între mari suprafeţe şi să reinterpreteze chiar 
principiile de construcţie, atât în formele de sonată, cât şi în rondo, 
mergând de la simpla variaţie ritmică sau melodică la cea evolutivă. 
Ritmica parlando-rubato integrată în sistemul metricii populare domină 
discursul muzical enescian, întrepătrunzându-se cu o concepţie armonică 
în care complexitatea ascultă de necesităţi modale, cu frecvente schimbări 
de centru şi cu utilizarea microintervalelor. Elementul folcloric apare 
subliniat la cel mai înalt grad: asimetria, caracterul improvizatoric, 
structurile intime ale melodiei, ritmului şi armoniei, ale suprafeţelor 
contrapunctice sau eterofonice, măiestria tehnică a îmbinării lor într-un 
discurs dominat de fluența curgerii, a expunerii, conjugând libertatea 
cu maxima rigoare, toate acestea devin traiectorii definitorii pentru 
întreaga creație a compozitorului. 

Pentru a defini mai exact raportarea la epocă, la problematica 
folclorică, se cere să notăm, fie şi sumar, câteva din opiniile celor mai în 
vogă compozitori care, pe această temă, au răspuns cunoscutei anchete 
inițiate de revista „Muzica”. Faptul că această problematică a fost îndelung 
vehiculată şi dezbătută în presa de specialitate a vremii, în conferințe 
sau interviuri, inclusiv anterior acestei anchete, faptul că ea ajunge să 
facă obiectul preocupării generale a muzicienilor români, fie aceştia 
creatori sau nu, nu este deloc întâmplător. Până la acea dată fusese 
cules şi cercetat un apreciabil număr de doine, jocuri, bocete sau colinde: 
citatul prezentat în stare pură sau prelucrat circula în tot mai multe 
lucrări, fie cu rol exclusiv coloristic, evocator al unei atmosfere ce se 
dorea naţională, fie cu rol determinant, de substanţă; în ambele cazuri, 
el putea fi prezentat de compozitori în stare pură sau prelucrat în varii 
ipostaze. 

Realizarea specificului românesc, evidenţiat mai ales în opusuri 
simfonice, presupunea însă o desprindere de citat, o căutare a noi moda- 
lităţi de expresie, a unor noi tipare formale şi modale, ca şi elaborarea 
unei sintaxe care să convină acestei morfologii deduse din creația 

orală. Diversificarea modalităților stilistice, de la acea generalizată tratare 
a folclorului la alte deschideri stilistice ce vor avea menirea de a permite 
afirmarea individualităților artistice, se va face treptat şi nu fără a se crea 
unele animozități. Mulţi compozitori, cu toate că susțineau afirmarea 
specificului naţional în muzică, nu înțelegeau şi necesitatea valorifi- 
cării muzicii noastre populare în datele eşafodajului simfonic, ba chiar 
manifestau neîncredere față de acest gen de încercări. Concret, în timp 
ce un muzician extrem de bine informat în această direcţie, cunoscător 
al „sursei”, era convins că doar folclorul poate asigura originalitatea 
şcolii naționale de compoziţie, Alexandru Zirra considera că motivul 
popular îşi află eficienţa doar în descrieri pitoreşti, în realizarea culorii 
locale, a ambientului general, iar Ion Nonna Otescu manifesta chiar 
reticente faţă de utilizarea acestuia în cadrele statuate ale genului simfonic. 

Ca şi Constantin Brăiloiu, un alt muzician, Constantin C. Nottara, 
observa cu mâhnire că virtuțile muzicii populare nu au fost încă pe 
deplin sondate, iar Dimitrie Cuclin — partizan al aceluiaşi punct de 
vedere — nota că „din muzica românească, psihologiceşte bogată şi 
pură, se poate face orice, până la expresia celei mai înalte arte posibile” ®. 

Alăturându-se opiniei lui Alexandru Zirra, Mihail Jora şi 
Alfred Alessandrescu indică, amândoi, forma rapsodică drept ideală 
pentru expunerea unei muzici ce se cere ferită de denaturarea expresiei. 

Timpul a infirmat multe dintre părerile menţionate, cu precădere 
părerile celor din urmă; ei înşişi au recunoscut, prin propria creaţie, 
vastele orizonturi pe care le deschide creatorului apelarea consecventă 
la cântecul popular. 

Pentru a merge înainte, nu este nevoie doar de culegerea sau de 
contactul cu cântecul acestui neam, ci şi, mai ales, de cercetarea sa 
aprofundată. Acestei meniri i s-au dedicat compozitorii Tiberiu 
Brediceanu. Dumitru Georgescu Kiriac şi Bela Bartok, creatori ce 
au selectat cântecele populare culese şi analizate; profunzi cunoscători 
ai particularităţilor de gen şi zonale ale acestora, având faţă de simpli 
culegători de folclor avantajul unei pregătiri profesionale superioare, 
aceştia au impulsionat procesul. De aceea, colecţiile acestora se prezintă 
ca adevărate tezaure naţionale, fondul lor de aur servind atât compo- 
zitorilor — culegători, cât şi altor creatori, drept fundament în creaţie. 


2 Costin, Maximilian, Muzica românească, în „Muzica”, an II, 
3 ianuarie 1920, p. 113. 

Se evidențiază, cu această ocazie, câteva trăsături specifice ale 
melosului popular, trăsături ce se vor regăsi în creația profesionistă: 
limpezimea frazei muzicale, cantabilitatea şi încărcătura ei expresivă, 
sistemul de cvarte existente în muzica maramureşană, formulele ritmice, 
principiul variaţional ca factor de coeziune şi dezvoltare, alternanța 
măsurilor, sisteme de cadenţare, moduri diatonice sau cromatice, uneori 
jumătăţi de bemol sau becar, sferturi de ton, melisme, sistem de versi- 
ficaţie (lungimea rândului melodic), factură. 

Toate aceste direcţii, succint trasate mai sus, vor fi dezvoltate, 
amplificate, amănunțit cercetate, defalcate sau sintetizate de către compo- 
zitorii contemporani pentru a da creațiilor lor amprenta propriei perso- 
nalităţi şi acea necesară implantare în solul folcloric. Uneori, chiar în 
compoziţii voit nefolclorice, unii comentatori ai opusurilor lui George 
Enescu au surprins ceva din parfumul, din culoarea naţională pe care 
o respirau şi alte creaţii ale sale. 

Voit sau nu, elementul folcloric pătrunde în creaţia muzicală 
românească a secolului XX pe care o defineşte ca aparținând unei culturi 
de mare vigoare şi originalitate. 

Inaugurată cu Poema română şi cu cele două Rapsodii române, 
lucrări enesciene de netăgăduit succes de public, succes probat şi astăzi, 
la mai bine de un secol de la crearea lor (nu doar în ţară, ci şi în reper- 
toriul marilor orchestre simfonice, inclusiv de pe continentul american), 
etapa următoare din creaţia compozitorului, cea a creării în spirit 
folcloric, conduce către cea mai efervescentă perioadă din creația muzi- 
cală românească de până atunci, sintetizând într-un tot armonios, într-o 
manieră unică, cele mai de seamă cuceriri ale muzicii universale şi 
experiența compozitorilor precursori. 

În acest mod, George Enescu a reuşit să afirme în mod strălucit 
înaltele virtuţi şi profunzimea artistică a folclorului muzical românesc. 
Şi-a format singur uneltele, a deschis căi noi, a făurit principii originale 
în domeniul armonic, modal şi arhitectonic, a realizat un sistem deschis 
al cuprinderii nu atât a intonațiilor populare, cât a ethosului românesc 
în cele mai subtile nuanţe ale sale, cu bagajul său ancestral de simtire, 
antrenând auditoriul de pretutindeni la trăire participativă, trezindu-i 
interes şi provocându-i vii satisfacţii estetice. 

George Enescu nu a fost doar un compozitor portdrapel al gene- 
rației sale în lupta pentru afirmarea şi impunerea şcolii româneşti de 
compoziţie; el a fost, întâi de toate, o conştiinţă artistică exemplară, 
trăind pentru şi prin muncă şi definindu-şi în permanenţă crezul legat 

de cultura milenară a poporului său. De aceea, exemplul lui George 
Enescu a fost urmat de o întreagă generație de compozitori pe care 
obişnuim să o numim „postenesciană”. Exponenţii cei mai de seamă ai 
acesteia au adus contribuţii valoroase, în sensul îmbogăţirii cu noi 
aspecte a ansamblului creaţiei româneşti muzicale contemporane. 


MIHAIL JORA ŞI BOGĂȚIA SUGESTIILOR FOLCLORICE 


Mihail Jora, unul dintre cei mai de seamă exponenţi ai muzicii 
româneşti din secolul XX, respectat profesor de compoziţie, a creat o 
şcoală ai cărei reprezentanți sunt astăzi autorități în materie. 

Personalitate complexă a muzicii româneşti, care s-a exprimat cu 
elocinţă şi în compoziţie sau dirijat, dar şi în domeniul criticii sau al 
muzicologiei noastre, implicându-se totodată în programe ce vizau 
activarea vieţii muzicale în calitate de director al programelor muzicale 
la Societatea Română de Radiodifuziune, apoi consilier la Filarmonică 
sau la Opera Română, dar şi în programe de promovare şi susţinere a 
creaţiei autohtone prin calitatea sa de membru fondator şi apoi preşe- 
dinte al Societăţii Compozitorilor Români, Mihail Jora rămâne acel 
creator care a abordat toate genurile muzicale, manifestând o preferință 
declarată pentru liedul românesc, pe care l-a cultivat inclusiv sub titu- 
latura românizată de „Cântec”. 

Creator al cântecului românesc, dar şi al baletului autohton, cu 
redutabile succese în genul simfonic sau în cel cameral instrumental, 
Mihail Jora a ştiut să se ancoreze perfect în solul folcloric; muzica sa se 
inspiră din dansurile românilor şi ale naționalităților conlocuitoare; 
mai mult chiar, compozitorul utilizează şi instrumente specifice, 
pentru ca totul să capete un plus de autenticitate. 

Deoarece Mihail Jora a preferat întotdeauna să nu citeze integral 
sau trunchiat, ci să creeze în stil folcloric în baza perfectei şi profundei 
cunoaşteri a datelor esenţiale ale muzicii noastre populare, de la stra- 
turile cele mai vechi ale melodicii, ritmicii sau metricii la cel al instru- 
mentaţiei şi tratării lor diferențiate, ideea de „parfum românesc” rămâne 
prezentă în partiturile sale. Este adevărat că şi programatismul, care 
defineşte majoritatea opusurilor sale simfonice sau cameral instrumentale, 
concură la întărirea sentimentului naţional, prezent prin conţinut şi 
abordarea în stil folcloric a acestuia. 


4 Cosma, Viorel, Muzicieni din România. Lexicon, vol. IV, Editura 
Muzicală, Bucureşti, 2001, p. 203. 

În ceea ce priveşte liedurile sau cântecele pentru voce şi pian, 
recurgând la idei muzicale izvorâte din plasticitatea rostirii româneşti, 
Mihail Jora a demonstrat o perfectă pliere cuvânt-muzică, rezonanţele 
populare nelipsind atunci când este cazul. În ceea ce priveşte baletul 
autohton, al cărui creator este considerat prin cele şase partituri destinate 
acestui gen, Mihail Jora realizează aici veritabile florilegii de dansuri 
în care sfera ritmică şi metro-ritmică având conotaţii timbrale specifice 
este intens exploatată. 

De la binecunoscutul său balet La piață (1928), în care coloritul 
divers ipostazat al mediului orăşenesc este deosebit de prezent, la 
Demoazela Măriuţa (1940), în care se împletesc inclusiv intonaţii 
patriotice de marş şi, mai ales, la baletul Întoarcerea din adâncuri (1959), 
în care folclorul tătarilor din Dobrogea este prezentat în ipostaza 
cântecelor şi a dansurilor de nuntă, compozitorul a realizat veritabile 
fresce ale sentimentului românesc al ființării, în ele fiind cuprinsă o 
caleidoscopică abordare a folclorului țărănesc şi orăşenesc, românesc 
şi tătar. Sesizând acest aspect, coregrafa ce a dat viaţă scenică baletului 
Demoazela Măriuţa, Floria Capsali, i-a adaptat un pas coregrafic specific, 
dedus din dansul popular românesc. 

De altfel, Mihail Jora şi generația sa s-au dovedit ca fiind trăitori 
în timpul deja încetățenit pentru afirmarea unei optici contemporane 
evoluate față de tratarea muzicii româneşti. Demoazela Măriuţa introduce 
în prim plan, pe lângă cunoscutele intonaţii şi structuri metro-ritmice 
de horă — dans folcloric vehiculat de mulţi creatori români inclusiv din 
alte timpuri şi în alte genuri axate pe prelucrarea folclorului, miniaturi 
camerale sau simfonice, cum ar fi, spre exemplu, cunoscutele Hore ale 
lui George Stephănescu, sau cele închinate ocazional unor evenimente 
istorice: Hora Unirii, Hora Plevnei, Hora de la Rahova —, şi un obicei 
folcloric de teatru oriental, cu elemente de teatru muzical popular. Avem 
în vedere Geamala, jucată de obicei în Moldova cu prilejul marilor 
sărbători şi, mai cu seamă, în preajma Noului An. Cele cinci jocuri ale 
Geamalei, cu o melodică pregnantă, în profil declarat popular, pun pe 
tapet asimetria ritmică, ritmul punctat, jocul accentelor. Creată în 
spiritul cântecului şi al jocului românesc, tema Măriuței, expusă la 
flaut, evidenţiază asimetria, repetarea rândurilor melodice şi cadenţările 
în funcţie de aspecte armonice diferenţiate. 

În ceea ce priveşte baletul Întoarcerea din adâncuri, partitură în 
care Mihail Jora şi-a propus şi a reuşit de o manieră absolut magistrală 
să exploreze alte coordonate, nepuse în pagină până la acea dată de 
nici un alt creator, acesta este un elogiu adus dansului popular de 

virtuozitate. Frapează în primul rând originalitatea sursei de inspiraţie, 
respectiv bogatul folclor dobrogean, în care dimensiunea folclorului 
tătăresc este plenar redată sonor. Ceea ce domină la nivelul partiturii 
joriene este poliritmia, cu ingenioase suprapuneri de ritmuri populare — 
de regulă structuri ritmice compuse, eterogene — cu un profil dinamic 
puternic diferențiat faţă de lumea partiturilor anterior create, aspect 
datorat în bună măsură valorificării unui folclor de o culoare aparte. 
Dansul flăcăilor, dans ritual de nuntă în lumea tătarilor din Dobrogea, 
utilizează jocul numit Kalayk Kuluk hamim, cules de folclorista 
Ghizela Suliţeanu, în versiune de clarinet cu acompaniamentul unui 
instrument specific numit daul:“ 

Față de modelul folcloric, intervenția compozitorului este de 
natură melodică, lărgind intervalica, sporind numărul cadenţelor şi 






































47 Ulubeanu, Nicoleta, Modalităţi de valorificare a folclorului în creația 
lui Mihail Jora, în Studii de muzicologie, vol. X, Editura Muzicală, Bucureşti, 
1974, p. 128. 

evidențiind o ritmică de o diversitate seducătoare prin firescul 
accentelor ce intervin exclusiv cu rol de dinamizare a expresiei. 

În schimb, formularea instrumentală originală este păstrată, compo- 
zitorul adăugându-i doar un minim acompaniament irizat, o pânză sonoră 
la instrumentele cu coarde, pian şi harpă. Sfera citatului folcloric cuprinde 
şi Dansul Pehlivanilor, al cărui ritm, citat la daul, poate fi considerat, 
practic, singurul citat al lucrării, deoarece compozitorul aproape că nu 
intervine în profilul acestuia, păstrând nealterat modelul folcloric. 
Desigur, apelarea la folclor presupune şi realizarea unei culori specifice, 
a unei atmosfere definitorii pentru susținerea desfăşurării acţiunii ce 
debutează cu fastuozitatea unui tablou de nuntă. Jora obţine aceasta 
printr-un minim de mijloace: apelarea la citat acolo unde este cazul, 
mai ales când introduce un tip de folclor mult prea puţin vehiculat în 
muzica noastră de scenă sau simfonică — şi acesta modificat, însă, în 
funcție de modalităţile de expresie. 

Liedurile sale, comoară de simţire românească, utilizează şi ele o 
serie distinsă de elemente populare, cum ar fi, de pildă, acele turnuri 
specifice rostirii baladeşti, cum este cazul liedului Cântec în zori: 

Paralelismul major-minor este evident în invocația adusă ano- 
timpului înnoirilor — liedul Primăvară, primăvară; scările pentatonice, 
cu discretul parfum dedus din insistența pe raportări intervalice ce 
evidențiază acest substrat modal sunt prezente în liedul Ce stă vântul 
să tot bată; repetările, mai ales de celule reliefate, conturate sub raport 
melodico-ritmic, de aşa manieră încât să repună în discuţie elemente 
din folclorul copiilor, se întâlnesc în liedul Nore de primăvară, ritmul 
specific şi cadențările modale dau culoare liedurilor Furtună şi Moină. 

La nivelul creației corale a lui Mihail Jora, se poate sesiza un alt 
aspect: frecventele schimbări de măsură pe parcursul cântecului, cu 
inserția diviziunilor excepționale şi cu un acompaniament extrem de 
simplu, ce preia procedee folclorice, cum este cazul pieselor corale în 
care versul o „cere”, mai ales Moşul şi Toaca. 

Suita simfonică Privelişti moldoveneşti, a cărei primă parte pune 
în lumină recitativul recto-tono 

Moderato pastorale 

şi bogăția melismatică a stilului vocal aduc în discuție elemente de 
polimodalism atunci când melodia este tratată în mod minor, respectiv 
în aspectarea unei relaţii de omonimă față de acompaniament - do 
minor în melodie şi do major în acompaniament: 





















































Din arsenalul modalităţilor de utilizare a sugestiilor folclorice să 
reținem şi cazul instrumentaţiei specifice, al orchestraţiei, care se impune 
alături de soluţiile aflate de „meşterul” Jora pentru alte compartimente, 
respectiv pentru melodic, ritmic, metric. 

Astfel, compozitorul foloseşte — după caz, dar de fiecare dată cu 
aceeaşi adresabilitate, respectiv conturarea universului folcloric — țambalul 
şi taraful lăutăresc, în baletul Când strugurii se coc, efectele lăutăreşti 
la vioară, în baletul La piață, daul şi bătăi din palme, ca şi pocniturile 
de deget sau înlocuindu-le pe acestea, în baletul Întoarcerea din 
adâncuri, ceea ce conferă creaţiilor sale o culoare mereu diversificată. 

Pornind de la citat, Mihail Jora realizează un exemplu de formă 
artistică pătrunsă de o mare bogăţie de procedee stilistice. Tot Mihail Jora, 
de această dată într-o lucrare camerală de excepţională vibraţie, adresată 
unui cuplaj instrumental mai puţin utilizat, respectiv Sonata pentru 
violă şi pian (1951), uzează, ca şi mentorul său spiritual, George Enescu, 
de principiul variaţiei libere, în care fiecare nouă expunere deschide 
orizontul spiritualității româneşti şi în care armonia este supusă în 
mod constant acestei viziuni modelatoare. 

Intima legătură între temele sonatei, ca şi între temele principale 
ale unei alte lucrări camerale, realizată doisprezece ani mai târziu, respectiv 
în 1963, Sonata pentru vioară şi pian, evidenţiază şi ea un traiect 
specific enescian, dedus şi el tot din practica folclorică, în care variaţia 
devine aspect definitoriu, temele apărând ca ipostaze diferite ale unei 
unice idei. În timp ce planul modal respectă, în linii generale, schema 
planului tonal al sonatei clasice, cu binecunoscuta raportare funcțională 
tonalitatea tonicii — tonalitatea dominantei, prin centrarea modală pe 
„re”, pentru prima temă şi prin centrarea modală pe „la” pentru tema 
secundă se întăreşte, în paralel, şi universul modal, deci se produce o 
sudare tono-modală, vizibilă la nivelul formulelor specifice. 

O altă caracteristică a acestei lucrări o constituie supleţea liniei 
melodice, în care este pusă în evidență multitudinea treptelor mobile, 
asemenea practicii folclorice, ceea ce întăreşte ideea de îndepărtare 
voită de repere tonale şi accentuează modalul. Conglomeratele de ordin 
cromatic — şi ele de o mare varietate şi bogăţie — pe care le înglobează 
unitatea linie — acompaniament realizează o tensiune armonică în care 
se pot desprinde rudimente de polifonie, întocmai situațiilor în care 
interpretul popular îşi însoţeşte jelania din fluier cu sunete ținute, „zise” 
din voce, în paralel cu cântarea, sau cu ajutorul celui de-al doilea 
instrument, în ipostaza unui fluier dublu. 


REEVALUĂRI „ÎN MANIERĂ” MIHAIL ANDRICU 


Cu toate că, prin întreaga sa creaţie, Mihail Andricu poate părea 
astăzi unor comentatori“ un compozitor rafinat, de un intelectualism ce 
pare a dăuna laturii emoţionale, considerăm, totuşi, că însuşi faptul că a 
creat în stil folcloric şi a reuşit să facă joncţiunea acestui tip de tematism 
cu marile forme statuate la nivelul practicii simfonice sau camerale 
vest şi central-europene demonstrează în mod indubitabil cel puţin un 
aspect legat de latura emoțională: sentimentul apartenenţei sale la solul 
folcloric şi dorința declarată de a transgresa limitele impuse de creaţia 
antecesorilor pentru a afirma capacitatea folclorului românesc de a 
răspunde exigențelor formale ale diferitelor genuri. Deşi este un creator 
ce respectă rigoarea frazelor şi a formelor muzicale, mai ales ideea de 
cvadratură, prin care lucrările sale impun un echilibru de excepţie, 
Mihail Andricu apelează — în acest cadru construit cu suverană ştiinţă 


48 Cosma, Viorel, Muzicieni din România, Lexicon, vol. I (A — C), 
Editura Muzicală, Bucureşti, 1989. 

de artă muzicală — la mariaje timbrale insolite, menite să accentueze 
sfera inspiraţiei, respectiv solul folcloric, uneori de extracţie lăutărească, 
aşa cum este cazul apelului la țambal sau la acordeon. 

Notând aspectele definitorii ale stilisticii acestui creator, care se 
detaşează în peisajul muzicii româneşti a secolului XX prin exactitatea 
Şi rigoarea cu care a tratat marile forme muzicale, dar şi prin fantezia 
şi virtuozitatea cu care s-a lansat şi a excelat în abordarea celor mai 
diverse genuri — multe neintrate în orbita interesului altor creatori — 
Viorel Cosma nota”, între altele: „Timbrul personal al muzicii lui 
Mihail Andricu constă în fuziunea dintre lirismul şi pastoralul țărănesc 
(ce îşi află expresia în culoarea dulce, moale a suflătorilor din lemn, 
amintitori ai glasului de caval şi fluier), alternat cu ritmica severă de 
colindă sau de joc popular sătesc. De aici provin majoritatea temelor 
muzicale, de o concizie aproape aforistică, de un inedit particular, aproape 
inconfundabil. Simetria, cantabilitatea vocală, predominanţa arpegiului 
major în structura melodică a motivelor sau temelor oferă compozitorului 
soluţii de dezvoltare proprii, de un pronunțat rafinament al gustului artistic. 

Atingând de timpuriu un stil personal de exprimare şi fiind oarecum 
refractar experienţelor de limbaj de ultimă oră, Mihail Andricu pare să 
nu fi evoluat de-a lungul activităţii creatoare decât foarte greu... 
preferă seninătatea, moderaţia, luminozitatea calmă... este un maestru 
al culorilor sonore pastelate, semn al unui echilibru sufletesc, riguros 
exprimat de fiecare piesă în parte. 

Folclorul a însemnat pentru compozitor o dominantă a substanţei 
sonore, se declara deschis «partizan al muzicii naţionale»). A apelat rar 
la citatul folcloric (mai mult în epoca de tinereţe), preferând să inventeze 
teme în stil popular”. 

Aserţiunilor mai sus exprimate i se cere adăugată şi aceea a 
atitudinii sale militante în favoarea folclorului țărănesc, atitudine marcată 
şi de pe poziţia muzicologului, a celui ce s-a ridicat prin articole de presă 
în favoarea continuării sondării virtuţilor constructive ale folclorului 
sătesc. Astfel, „într-o perioadă când muzica lăutărească dobândea succese 
imediate în creația expresioniştilor noştri (1930 — 1940), Mihail Andricu 
cerea vehement în presă debarasarea de «folclorul periferic» şi îndreptarea 
spre folclorul autentic, sătesc” — menţionează acelaşi Viorel Cosma. 

În favoarea acestei atitudini este şi citatul următor, desprins din 
declaraţiile compozitorului: „Posibilităţile folclorului nostru rămân, 





” Idem, p. 47 

deci, întregi şi neatinse. Încadrarea lui în orice formă clasică nu lasă 
umbră de îndoială... Colindele noastre ar putea prea bine sluji pentru 
clădirea unor teme cu variațiuni. Cântecele de joc şi-ar găsi un loc 
nimerit în scherzo-uri sau rondo-uri. Nimic nu împiedică de altfel pe 
creatorul dăruit şi priceput în ale folclorului să scrie el însuşi în spirit 
popular”*. 

Cele cinci decenii de activitate componistică a lui Mihail Andricu 
îi confirmă justeţea alegerii, a procedeelor, căilor şi mijloacelor prin 
care a ştiut să dozeze constant o inspiraţie de extracţie folclorică în 
repere formale de sorginte clasică. Parfumul folcloric distilat al celor 
Patru novelete pentru cvartet de coarde şi pian op 4 trădează esenţa 
demersului său componistic: neostentativ, clasicizant, dinamic şi 
antrenant, aşa cum o demonstrează, de altfel, cursul depănării tematice, 

dar şi cel al acompaniamentului pianistic, în care descifrăm cu uşurinţă 


tipologia lăutărească, în expunerea la octave — asemenea unei linii ferm 
trasate — şi în manieră „giocoso”!: 














































































































5 Idem, p. 48. 

Tot aceeaşi lucrare pune în lumină şi alte tipuri de reevaluare 
folclorică, cum ar fi, spre exemplu, nota de simplitate rustică, în care 
curgerea ritmică este liberă, neîngrădită metric; pentru a realiza acest 
deziderat, deci pentru a cupla într-o manieră originală asimetria ritmică 
şi simetria frazelor în care aceasta se încadrează, Mihail Andricu a recurs 
la frecvente schimbări de măsură, ceea ce afişează şi o anume senzaţie 
de „atemporalitate”. 

Sonatina pentru pian op. 12 (1929) este şi ea exemplară pentru 
balansul clasic — recte neoclasic — folcloric cultivat de compozitor. Astfel, 
pe lângă o serie întreagă de mişcări intermediar ce intervin în cadrul 
formal tripartit, pe lângă paleta extrem de bogată a nuanţelor şi a indi- 
cațiilor de culoare sonoră sau de intenţie ce ne trimit cu gândul la rafi- 
natul subtext enercian, fondul sonor pune în undă şi mobilitatea treptei 
a şaptea, cu pendularea specifică între subton şi sensibilă: 




















Tema de doină, cu „zicerea” ei asemenea unui cântec continuu, 
din partea secundă a lucrării, are la bază un colind din Vaşcău. Pentru a 
da temei acestuia o limpiditate ieşită din comun, compozitorul a apelat 
la un procedeu inedit, de sorginte neoclasică, prezentând totul prin expu- 
nerea a două voci mediane fie în oglindă, fie în paralel pe segmente 
ale cursului melodic, voci cuprinse între cele două extreme ce nu sunt 
altceva decât un „ison”, o pedală pe tonică: 

Însuşi planul tono-modal al lucrării, la rândul său luxuriant, face 
directă trimitere la sondarea universului modal, cu atât mai mult cu cât — 
dincolo de grupajul tonal Fa diez major — Mi bemol major — fa diez minor 
sau aspecte bitonale — se detaşează pronunțate potenţări dorice, lidice sau 
eolice, mai ales în zona centrului fa diez, considerat axa permanentă 
de raportare a întregului discurs sonor. Liantul de sorginte folclorică 
transpare şi din cantabilitatea voit naivă, dar, în fond, savant articulată 
a temei în Sonata nr. 55 pentru pian: 














Ca şi în Burlesca, partea a doua a Suitei op. 81 , în care tema 
debutează intempestiv, prompt, fără preludierea obişnuită, dând astfel 
semnalul de lansare a jocului popular: 

Şi cele 77 Simfonii sau cele 13 Sinfoniette semnate de compozitor 
de-a lungul vremii, pe parcursul a nu mai puţin de trei decenii, au 

modelat îngemănarea neoclasic-foleloric. În primele două simfonii 
primează orientarea spre acea zonă a rusticului în care culorile pastorale, 
bucolice şi echilibrările tono-modale au un larg spaţiu de expunere, în 
vreme ce lucrările secvente preferă afirmări marcate prin unison sau 
accente, aşa cum este cazul primei teme din partea I a Simfoniei a I a: 




















sau caracterul de dans, repetitiv, din finalul aceleiaşi lucrări: 

Ideea de valorificare a gândirii muzicale proprie poporului nostru 
a aflat în Mihail Andricu un exponent de seamă, dăruit prin întreaga sa 
fibră crezului pe care l-a afirmat cu consecvență, în pagini de cronică, 
dar mai cu seamă în întreaga sa creaţie. 


PAUL CONSTANTINESCU SAU SFERA MODALULUI 
CA AMBIANȚA GENERALA 


Personalitatea complexă a lui Paul Constantinescu a dominat cu 
autoritate vreme de patru decenii orizontul componisticii noastre. Sedus 
de larga gamă a posibilităților oferite de conjugarea tuturor indicilor 
folclorici — a celor proveniţi din mediul orăşenesc, dar şi a celor veniţi 
pe filiera cântării bizantine — cu normele formale statuate de practica de 
secole a Europei muzicale, Paul Constantinescu şi-a elaborat propria 
strategie în creaţie, pe fundamentul solid al conjugării orizontalei cu 
verticala, avansând, propunând şi exersând o serie de soluții pe care şcoala 

componistică românească le va recunoaşte mai târziu, legitimându-se 
prin ele. 

Paul Constantinescu s-a definit întotdeauna ca un compozitor 
intim legat de solul folcloric, pe care l-a ilustrat în creaţia sa printr-o 
mare diversitate de mijloace. Preocuparea lui în direcţia aprofundării 
traseelor enesciene şi, implicit, a devenirilor izvorâte din înțelepciunea 
şi vechimea cântului nostru popular are o solidă bază teoretică. Creatorul a 
simţit nevoia unei exprimări în consens cu spiritualiatea românească, 
dar nu numai atât. El a fost convins că aceasta este singura cale spre 
universalitate. Vorbind despre Enescu şi despre necuprinsa în cuvinte 
deschidere pe care a operat-o marele compozitor în sfera inspiraţiei 
populare. Paul Constantinescu se întreba retoric şi îşi răspundea sieşi: 
„Mă întreb de multe ori de ce au făcut Rapsodiile lui Enescu înconjurul 
lumii? Primul răspuns care îmi vine în minte este: prin frumuseţea şi 
prospețimea cântecului nostru popular... totuşi, înainte de el, cântecul 
popular a fost utilizat în multe lucrări, care însă nu au avut nici un răsunet 
dincolo de granițele ţării, deşi la noi au avut un loc bine stabilit în evo- 
luţia culturală. Atunci trebuie corectat răspunsul şi, afară de frumuseţea 
cântecului popular, trebuie adăugate marile posibilităţi tehnice ale lui 
Enescu, adică armonia expresivă şi bogată, formă convingătoare şi 
interesantă, veşmânt orchestral cu întinsa paletă de culori şi combinaţii. 

Dar chiar aşa fiind, s-au mai văzut compoziţii cu aceste calități, 
fără ca să aibă aceea pătrundere adâncă şi valoare universală pe care au 
dovedit-o Rapsodiile lui. Aceasta dă şi mai mult de gândire, iar singurul 
răspuns nu poate fi decât marea putere de exteriorizare a unui artist 
care mânuieşte toate aceste elemente cu siguranţă şi reuşeşte să facă din 
nişte teme populare disparate şi închise în ele însele, o construcţie 
muzicală logică şi bogată dând fiecărei teme în parte valoarea pe care 
compozitorul o vrea.” 

Este ceea ce a făcut şi Paul Constantinescu; pornind de la citatul 
folcloric, de la stadiul primar al expunerii sale şi ajungând la măiastra 
recreere în spirit folcloric, Paul Constantinescu nu făcea altceva decât 
să dea — prin muzica pe care a creat-o — replica acestui răspuns încre- 
dinţat de el hârtiei. Înscrierea creaţiei sale in universalitate nu a întârziat 
să apară. 

Care au fost traseele urmate de compozitor şi care a fost contri- 
buţia sa originală pe magistrala abordării folclorului? Sobrietatea arhaică, 


`l Tomescu, Vasile, Paul Constantinescu, Editura Muzicală, Bucureşti, 
1967, p. 50-57. 

țesătura polifonică diversă, înglobând în melodie cvarta mărită, terța 
micşorată, deci modul cromatic, definesc Studiile bizantine, în care 
inclusiv cadenţa apare încărcată melismatic. 

Profund pătrunsă de substanța folclorului, Suita românească, 
lucrare de şcoală, este mărturia puternicei sale originalități creatoare, 
căci aici Paul Constantinescu, respectând unele caracteristici folclorice 
pe care le consideră vitale pentru definirea expresivității modale a solului 
nostru folcloric, creează în stil popular. Secţiunile din interiorul acesteia 
sunt scurte ca întindere în timp, dar conţin un miez dens, prin care 
compozitorul se adresează unei diversităţi de genuri pe care o consi- 
deră aptă să panorameze în esenţa ei „inima” pulsaţiei folclorice: colind, 
cu sublinierea permanentă a subtonicii cu număr de trepte redus şi cu 
derulare melodică preferenţial descendentă, cu o armonie de cvarte; 
descântec, cu desfăşurare rubato, număr extrem de redus de trepte, la 
graniţa cu recitativul recto-tono şi cu cadenţare frigică, asemenea unui 
suspin integrat melodic; bocet, bogat ornamentat cromatic, cu terță 
micşorată şi chiar coborâri ale unor sunete cu un sfert de ton pentru a 
reda expresia vocalului netemperat transgresat în instrumental; cântec 
bătrânesc, cu aluzii eterofonice circumscrise unei structuri modale în 
care diatonicul şi cromaticul se întrepătrund. 

În 1933, Sonatina pentru vioară şi pian de sorginte pannescă, 
respectând tiparul clasic de gen, cu teme contrastante: prima decisă, 
energică, iar cea de-a doua cu respiraţie lirică, se raportează la modul 
minor cu cvartă lirică — deci cu o conturare ascensională sau la dorianul 
cu cvintă micşorată, la alternanța metrică ce defineşte bogăţia şi varietatea 
surprinzătoare a folclorului nostru prin succesiunea nesimetrică a 
măsurilor binare şi ternare, la bogăția ornamentală pe care ductul 
instrumental dublu o permite, la ritmica rubato ce face directe trimiteri 
spre ideea de improvizație, la planul recitativic al „zicerii”. În partea 
secundă a Sonatei, mai întâi la pian, apoi la vioară, se desenează o 
împletire de nuanţări prin care compozitorul încearcă soluţia îngemă- 
nării a două genuri folclorice distincte, respectiv melodie de doină şi 
accent de bocet. Intonaţia modală, caracterul improvizatoric, ritmul 
parlando-rubato, culoarea arhaică, şi nu doar acestea — iată atribute pe 
care le vom regăsi şi în Sonata bizantină a aceluiaşi compozitor. 

Şi, pentru că am deschis aici portalul bizantin — o veritabilă dimen- 
siune a gândirii sale muzicale —, să notăm prevalența ideii de valorificare 
a cântării de strană, cu modalismul ei, mărturie a unui alt tip de zicere 
folclorică, de sorginte orientală, condensat în sobra preluare românizată. 

În aproximativ aceeaşi arie temporală, compozitorul dăduse la iveală 
cele Două studii în stil bizantin pentru violină, violă şi violoncel (1929). 

Linia folclorică a acestei lucrări este vizibilă cel puţin într-o impor- 
tantă serie de aspecte, pe care le putem numi „cardinale” şi din care cităm: 

— succesiunea mişcărilor, a articulaţiilor interne ale celor două Studii, 
respectiv cvasiimprovizatoric de tip liric — epic în primul dintre ele şi 
cvsiimprovizatoric — giusto în cel de-al doilea; 

— calculata libertate de tip improvizatoric extinsă pe mari supra- 
feţe în ductul modal-cromatic din primul Studiu; 

— dublul ison pe care se brodează o expresivă secvenţă de cvinte 
paralele în Studiul al doilea; 

— fond modal autohton, vizibil subliniat prin prezenţa cvartei lidice 
în primul Studiu; 

— o bogată ambianţă policromă de tip modal-cromatic detectabilă 
prin ornamente psalmoniate prin care Paul Constantinescu operează, 
cu virtuozitate şi firesc, fine transcripţii din zona prin tradiţie prepon- 
derent vocală în cea pur instrumentală; 

— valorificarea unor intonaţii pornind de la citatul de strană — un 
tropar de Macarie, respectiv Stricat-ai cu crucea Ta moartea — inclus în 
Studiul secund; 

— balans metric binar — ternar; 

— poliritmie binar-ternară în dublă ipostazare şi transgresie din 
orizontal în vertical; 

— balans modal cromatic — diatonic; 

— pedale figurate construite la tangenţa cu intonații de tipul isonului 
vocal. 

Analizând această lucrare, observăm că „Cele Două Studii în stil 
bizantin de Paul Constantinescu au privilegiul de a fi vârful de lance 
prin care filonul muzicii noastre vechi — clasicizate deja prin duhovni- 
cească rostire şi pătrunsă în conştiinţa publicului graţie educaţiei 
muzical-religioase a acestuia — pătrund pe podiumul de concert””. Cvarta 
lidică, sublimată prin polifonia tratării, ca şi coloritul arhaic, oriental 
al altui interval — secunda mărită — fac ca lumea modală să fie intens 
exploatată, cu racorduri inedite, inclusiv spre direcţia legăturilor cu 
Anton Pann. 


“2 Stoianov, Carmen, Neoclasicism muzical românesc, secolul XX, 
Editura Fundaţiei România de Mâine, Bucureşti, 2005, p. 74. 

Acelaşi univers modal — cel bizantin — cu dubla sa raportare: pe de 
o parte, arhaică, pe de altă parte, coloraţie de rit adaptat prin românire 
domină şi o altă lucrare, creată de Paul Constantinescu în anul 1940. 

Avem în vedere Variaţii libere asupra unei melodii bizantine din 
secolul XIII pentru violoncel şi pian, veritabilă axă de referinţă a creaţiei 
româneşti în această direcție, lucrare ulterior orchestrată. În caracterul 
arhaic al temei, cu funcţie vădită de cantus firmus, lumea modală 
afişează o certă libertate ritmică prin ideea de coardă de recitare în jurul 
căreia se înfăşoară fuiorul cântării: 


Comodo,quasi recitando 
Vle.solo 


se EEE E a E 
mf —— = —— 
-a 


Şi într-o altă lucrare, având două versiuni autonome ca text 
muzical — Sonata bizantină pentru violoncel sau violă solo, datată 1940, 
universul modal, de această dată diatonic, apare cu pregnanță; defini- 
toriu este tratarea mersului melodic, în care mersul treptat apare ca 
detentă obligatorie a saltului de sens contrar: 

Scris 15 mai târziu, Concertul pentru cvartetul de coarde, transpus 
ulterior pentru orchestră (1955), nu declară vreo sursă folclorică, sursă 
care de altfel nici nu poate fi identificată, într-atât de personală este 
expresia creatorului. Dar, vie, expresia cântecului popular vibrează în 
aceste pagini de muzică în care procedeele folclorice atestă vitalitatea 
inspirației supuse permanent controlului compozitorului. Caracterul 
epic al părții secunde, un unison din care răzbate recitativul baladesc, se 
opune caracterului mişcărilor ce îl încadrează: prima — evidențiind prefe- 
rința compozitorului pentru expuneri formate din succesiunea ton-semiton 

şi pentru mersul sau saltul de cvartă perfectă, cea de a treia — un rondo 
cu ritmică vie, de o mare diversitate. Dar poate că nicăieri în creaţia lui 
Paul Constantinescu valorificarea folclorului în speţă a celui citadin nu 
este mai bine realizată ca în opera comică O noapte furtunoasă, creaţie 
în care — bazându-se pe capodopera lui Caragiale — compozitorul reali- 
zează o muzică de mare forță sugestivă, conţinând şi definind caractere 
şi situații. 

A căuta sursa, acel initium, înseamnă a ne raporta din nou la 
propriile declaraţii ale compozitorilor care indică drept mod de cântare 
o sursă pe care cultura muzicală contemporană a exploatat-o în creaţia 
de marcă Spitalul amorului de Anton Pann — sugestie de stil pitoresc şi 
culoare ce se adaugă romanţei, jocului spiritului popular prezent în 
dublă ipostază: țărănesc (Spiridon) şi orăşenesc de mahala (celelalte 
personaje). Sfera intonaţională este utilizată de compozitor pentru carac- 
teriza personajele. Astfel, pentru aria lui Spiridon, înciudat mereu pe 
soarta sa pe care şi-o plânge necontenit din cauza lui Jupân Dumitrache, 
Paul Constantinescu a recurs la prelucrarea unor intonaţii din colorata 
culegere Spitalul amorului sau Cântătorul dorului de Anton Pann.. 

Practic, toate lucrările lui Paul Constantinescu rețin atenția privite 
din unghiul abordării folclorului. De aceea, fără a le surprinde aici pe 
toate, să mai detaliem câteva aspecte. 

Baletul Nuntă în Carpați, intitulat iniţial O nuntă în Fundul 
Moldovei, utilizează teme proprii zonei folclorice a nordului Moldovei, 
dar şi alte surse — muzica din Oaş, Maramureş, zona prahoveană şi teme 
de invenţie proprie a căror trăsătură dominantă este simplitatea cons- 
trucţiei: motive repetate, reluate variat, încadrate în izoritmii cu pregnante 
paralelisme de cvinte, cu ambiguităţi tonal-modale, cu labilitatea unor 
trepte ce capătă contur lidic pasager, cu „ţâpurituri” specifice regiunilor 
din nord-vestul ţării, cu intonaţii uneori lăutăreşti într-o melodie „zisă”, 
cu binecunoscuta „ca la Breaza”. 

Dăltuit pe fond folcloric, căruia îi pune în evidență potenţele 
generatoare de emoţii artistice şi cu sugestii ce fac uneori imposibilă 
departajarea citat — recreere în spirit folcloric, baletul Nuntă în Carpați 
aduce creației româneşti contemporane darul unei căutări cu adevărat 
creatoare în sincretismul muzicii şi al expresiei coregrafice. 

Creaţia concertantă a compozitorului, concertul cu unul sau mai 
mulți solişti, beneficiază de aceeaşi lumină a inspirației folclorice nu 
doar ca element de scriitură şi realizare, ci şi ca sferă expresivă şi 
stilistică. Cvarta lidică, sexta dorică şi secunda frigică dau introducerii 
Concertului pentru pian şi orchestră, ca şi primei sale teme, un profil 

aparte: pregnanta ritmului trohaic defineşte caracterul temei principale 
a allegro-ului . Ceea ce se conturează ca atribut stilistic specific creației 
lui Paul Constantinescu, alternanţa ton-semiton (existentă) şi în Concertul 
pentru orchestră de coarde, trădează cum era şi firesc filiația folclo- 
rică, ce nu se raportează la granițe închise, ci este cuprinsă în etosul 
muzical balcanic, după cum apreciază Aurel Stroe şi Adrian Raţiu” 
într-un studiu dedicat modurilor şi acţiunii lor asupra melodiei. În 
structura alipirii a două tetracorduri dorice, 

fiecare sunet devine sensibil datorită distribuției semitonului din două 
în două trepte. În această manieră, utilizând tetracorduri cu caracteristici 
modale proprii pe a căror înlănțuire edifică discursul muzical, Paul 
Constantinescu realizează transpoziții şi modulaţii de o incitantă factură. 
De altfel, compozitorul avea în vedere în mod declarat modulaţia, 
pe care o consideră elementul ce dinamizează muzica, o ridică la culmi 
de expresie, lucru de care muzica actuală are nevoie neapărată, iar 
tehnic-armonic, ea se efectuează fie prin sensibile armonice, fie prin alte 
elemente caracteristice. Un episod aparte îl constituie cadența în care se 
împletesc rezonanţe melismatice de doină şi un ritm viguros de dans inte- 
grate organic unei texturi complexe din care transpare caracterul popular. 
Într-o analiză pertinentă a lucrării, Zeno Vancea” afirma că în 
mişcarea sa secundă „nu este o frază, un motiv din această parte care să 
nu aibă un caracter popular, să nu derive din vocabularul muzicii popu- 
lare”. Într-adevăr, pagină de deosebită sugestivitate, aproape picturală, 
Andantele uzează de forţa expresivă a ionianului cu sextă mică, a 
melopeei de doină cadenţând minor, a deselor cromatizări descendente 
ale ionianului, a formulei ritmice tipic populare (amfibrahul), a melis- 
melor sau a derulării „poco rubato” a materialului tematic. Partea a treia, 
Presto, ne raportează direct la filonul popular prin citarea unei teme de 
dans, Mărunţelu, joc cules de Bartok din Bihor şi preluat în sensul unei 
sinteze superioare între spiritul clasic al genului concertant şi melosul 
de extracţie folclorică. Înaintea cadenţei finale în mi minor, 


ci Raţiu, Adrian, Stroe, Aurel, Modurile împrospătează melodia, în 
„Muzica”, Bucureşti, nr. 5/1959, p. 22. 
Vancea, Zeno, Concertul pentru pian şi orchestră de Paul 
Constantinescu, în „Muzica”, Bucureşti, nr. 3, 3 martie 1953, p. 50. 

compozitorul apelează la virtuțile culorii modale: expunerea unui 
ionian cu treptele a doua şi a şasea coborâte şi a cvartei lidice. 

lată ce variată paletă de mijloace a întrebuințat compozitorul pentru 
a integra unui gen complex — cel concertant — intonaţii şi iz folcloric 
românesc! Este, într-adevăr, uimitoare distanţa ce desparte lucrările în 
care Paul Constantinescu prelucrează doar melodia populară şi cele în 
care, bazându-se pe elementele definitorii ale practicii orale, ale stilului 
folcloristic şi ale specificului său românesc, el edifică o complexă 
dramaturgie muzicală. 

În oricare din direcţiile mai sus menţionate, compozitorul a creat 
adevărate bijuterii; şi în travaliul simfonic şi în puritatea, în limpidi- 
tatea poemului coral a cappella, cum ar fi în Miorița, în care trei teme 
de colind sau de baladă aflate în circulaţie şi culese de diverşi cercetători, 
se întâlnesc cu măiastra pană a lui Paul Constantinescu, ce a ştiut să le 
exploateze expresia conținută mai ales în scările modale cu trepte 
mobile şi cadență frigică, discursul muzical se remarcă prin perfectul 
echilibru al trăirilor interioare. Cantonându-se în zona acestui poem 
coral, Paul Constantinescu a realizat aici o sinteză pe ton sobru, apoi 
elegiac şi, în cele din urmă, de un dramatism reţinut, cu sens tragic 
subînțeles, totul calchiat pe cunoscuta versiune Alecsandri a baladei. 

Balansul major-minor al heptacordiei începutului defineşte inclusiv 
cadenţa frigică pe treapta a doua a modului inițial, 


Moderato moito cantabile (d 75) 
sotto voce a 

în timp ce alăturarea pentacordie (cu tetracord lidian la bază) — hexacordie 
minoră domină dialogul dintre cioban şi mioară: 

Ritmica pe care o preferă Paul Constantinescu pentru zicerea 
baladei sale este cea giusto-silabică, evitând amplificările melismatice 
care nu îşi află locul în acest poem coral cu voită ancorare în stratul 
polifon, aşa cum rezultă şi din schema acestui „fugato” construit pe cele 
patru voci ale corului mixt: 


Sopran aal b b1 b blaalbbl 
Alto b bl a al 

Tenor aal b bl 

Bas a al 


În interiorul acestui amplu registru ritmic de giusto-silabic se află 
inserate o serie de momente în „parlando”, momente care întrerup cu o 
binevenită oază de libertate rigoarea ritmului perfect măsurat. De altfel, 
în registrul procedeelor utilizate de Paul Constantinescu pentru a recrea 
expresia folclorică, intersectările ritmice au un rol covârşitor. Li se adaugă 
şi dimensiunea metrică, rezultând un seducător joc metro-ritmic, în care 
se poate observa şi dinamica alternanței binar-ternar. 

Preluarea melodiilor culese de Brăiloiu, Drăgoi şi Mihai Vulpescu 
nu se face identic, ci prin intervenţia compozitorului, care, el, relevă 
punctele de confluență; într-adevăr, nici selectarea lor nu a fost întâm- 
plătoare, melodiile având unitate artistică expresivă pusă în lumină de 
către compozitor: bi şi tricordii, tritorii, centri modali variabili, cvartă 
perfectă cu pregnanță armonică, dese imixtiuni modale: dorian cu 
mixolidian, alături de frigian, locrian, ionian, lidian sau eolian în jocul 
microstructurilor şi în mobilitatea treptelor (sub imperiul unui unic centru 
re), relații plagale, giusto-silabicul şi parlando-rubatoul. 

Absolut toate aceste structuri folclorice au fost supuse filtrării 
proprii a compozitorului, care le-a înlănţuit şi le-a circumscris una alteia 
în aşa fel încât fără culegerile „martor” ar deveni aproape imposibilă 
delimitarea citatului de recrearea în stil folcloric. Creator al cărui clasicism 

structural rămâne dominant în toate compartimentele către care şi-a 
îndreptat atenţia şi în toate genurile abordate, Paul Constantinescu apare 
cercetătorilor drept exemplar prin abilitatea cu care a ştiut să aleagă şi 
să propună soluţii menite să cultive — cu virtuozitate — paleta de culori 
oferite de sondarea fondului autohton. 

Remarcabil exemplu de raportare deschisă la solul folcloric, de 
preluare creatoare a sugestiilor oferite de creația populară şi de recreare 
în spirit folcloric pe un fundament modal de mare rafinament şi forță 
expresivă, creația lui Paul Constantinescu oferă temeiul unor aprofun- 
date cercetări menite să-i exploreze şi să-i pună în valoare contribuţia 
la conturarea unei mătci generalizatoare de puternică sorginte modală. 
Ampla monografie dedicată de Vasile Tomescu personalității creato- 
rului este un grăitor exemplu de îmbinare a cercetării riguroase, la 
amănunt, cu gândirea de sinteză, a particularului cu generalul. 


FILIP LAZĂR - CREAȚIE CU REFERIRI FOLCLORICE 


Octavian Lazăr Cosma aprecia”? că „după George Enescu, în 
deceniile al treilea şi al patrulea ale acestui secol pe care ne pregătim 
să-l încheiem, Filip Lazăr a fost compozitorul român cel mai cântat peste 
hotare, cel mai bine cotat, bucurându-se de considerația şi amiciţia unor 
compozitori reputați, mai ales din capitala Franţei şi din centrele estice 
nord-americane”. Căutând explicaţia acestor constante succese, acelaşi 
sagace muzicolog observa că Filip Lazăr a fost un exemplu de recepti- 
vitate la nou, la inovaţie, un corespondent muzical al unui Tristan Tzara 
şi Victor Brauner. Acelaşi Octavian Lazăr Cosma se grăbeşte să adauge 
calitatea cea mai de preț a moştenirii lui Filip Lazăr, atunci când afirmă 
că: „Paradoxal, Filip Lazăr reprezintă, în egală măsură, spiritul modernist 
şi specificul folclorului românesc, afirmându-se ca unul dintre prețui- 
torii miresmelor lăutăreşti, pe care le-a servit de minune printr-o tehnică 
de artizan, prin viziunea sa de colorist al timbrelor şi rezolvărilor armonice 
disonante, trasate în linii pluraliste, cu sensuri încărcate de esențe tari”. 

Desigur, demersul lui Filip Lazăr, constant orientat către noutate, 
a avut permanent în vedere şi noutatea pe care o reprezenta încifrarea 
factorului naţional, la început într-o manieră pe care o putem asemăna 


55 Cosma, Octavian Lazăr, Centenar Filip Lazăr. Un nume de referinţă în 
muzica românească, în „Muzica”, serie nouă, Bucureşti, an V, nr.2 (16), 
aprilie-iunie 1994. 

cu citare, apoi prin tratarea difuză şi infuzarea întregului prin irizări de 
sorginte folclorică. Pianist şi compozitor extrem de înzestrat, prieten 
loial al muzicienilor din generaţia sa, mai cu seamă al lui Mihail Jora, 
de care l-a legat o strânsă prietenie, susținându-şi colegii de breaslă şi 
prezentându-le în public lucrări sau militând pentru impunerea lor în 
cele mai interesante cercuri la nivel european, Filip Lazăr şi-a adus o 
contribuție de seamă la sudarea conştiințelor artistice în Societatea 
Compozitorilor Români, al cărei membru fondator a fost. Cu toate că nu 
a cunoscut în mod direct practica folclorică, compozitorul a fost atras de 
sonurile româneşti, în care a identificat o valoroasă tradiţie muzicală pe 
care s-a simţit dator să o pună în lumină. Sedus de intonaţiile folclo- 
rului lăutăresc, în special al celui oltenesc, pe care l-a cunoscut încă 
din anii formării sale, apoi al celui din mediul Capitalei, Filip Lazăr a 
ştiut să-i decanteze esenţele şi, trecut prin şcoala partiturilor enesciene, 
ca şi prin cea a lui Bartok, a dezghiocat înţelesuri ascunse altora. 

Prima sa lucrare simfonică de tipul suitei, Suita Română în re 
major nr. 1 face dovada perfectei plieri a lui Filip Lazăr la exigenţele 
preluării şi prelucrării de tip folcloric. Cele trei mişcări ale lucrării ple- 
dează pentru confirmarea gândului compozitorului, gând devoalat cu 
maximă sinceritate: „Am continuat încercarea făcută în Preludiu,... de 
a scrie o muzică într-o atmosferă cât mai românească. Fără a utiliza 
motive cunoscute, tind din răsputeri să răspândesc în compoziţiile mele 
acel parfum de muzică naţională”**. Cu toate acestea, comentatorii i-au 
reproşat maniera descriptivă, expozitivă ce domina lucrarea, din care 
lipsea prelucrarea propriu-zisă a temelor; dar erau deosebit de prezente 
accentele moderniste. 

In schimb, Divertisment pe o temă banală pentru orchestră, 
lucrare datată 1924, pune plenar în lumină aspectele deduse din cântul 
nostru popular, privit din unghiul umorului, al comicului. Dedicat lui 
George Georgescu, Divertismentul cochetează cu temeiul tematic voit 
copilăresc, o temă cvadrată, calificată din titlu ca fiind „banală”, fără 
pretenţii; concret, pe traseul descendent al unei raportări tonică-domi- 
nantă, încadrată într-un modal sui generis doar prin decupajul compo- 
zitorului, cu pas intervalic minim: 





ag Cosma, Octavian Lazăr, op. cit., p. 71. 

Diverstisment pe o temă banală pentru orchestră impune de la 
bun început ideea de suspendare, de nerezolvare, de incertitudine tonală, 
ceea ce lasă locul unor supoziții modale. Practic, întregul edificiu 
simfonic, suplu, aerat, de o remarcabilă fluiditate sonoră, este centrat pe 
cunoscuta temă „Cine bate noaptea”. 

Urmează un ciclu de şase variațiuni încheiate printr-un epilog, 
variațiuni care recompun imaginea tematică din diverse perspective, 
toate cu caracter de glumă, de reactivare a unor stări sau amintiri în 
manieră caleidoscopică, fragmentată: 

— Variațiunea 1 — Glumă 

— Variațiunea 2 — Dans 

— Variaţiunea 3 — Dimineaţa în parc 

— Variaţiunea 4 — Trompeții se înapoiază la cazarmă 

— Variațiunea 5 — Pasiuni 

— Variațiunea 6 — Cântec de jale 

— Epilog 

De remarcat faptul că variaţiunile sunt intim legate între ele şi 
intim legate de temă în acelaşi timp. Astfel, laconismul este cuvântul 
de ordine cu cea mai mare autoritate; îi urmează utilizarea parcimonioasă 
şi pregnantă a timbrurilor pure, ca şi interraportări de atmosferă, în 
acest sens definitoriu fiind finalul care, datorită caracterului concluziv, 
face dese racorduri la variaţiunile anterioare. 

Pregnanța celulelor tematice expuse în modalităţi variate 






































relevă o certă unitate în diversitate realizată cu minim de mijloace, 
mărturie a maturității şi măiestriei compozitorului. De notat şi carac- 
terul de glumă, cu evoluţia expresiei de la notele naiv-copilăreşti la 
duritatea ciocnirii campestru-cazon, totul culminând cu motoricul final — 
totul în datele unor reevaluări folclorice de mare rafinament, într-o 
tratare modernă, fapt ce ne îndreptățește să considerăm lucrarea ca 
fiind exponențială pentru soluţia originală, românească, a momentului. 
Esenţializarea extremă a temei şi a variaţiunilor de caracter care îi 
urmează a adus acestei lucrări o recunoaştere de excepție: Premiul I 
„George Enescu”; confirmată ca lucrare de succes în concertele progra- 
mate în ţară şi peste hotare, Divertisment pe o temă banală pentru 
orchestră va fi primită fără rezerve de critică, Emanoil Ciomac consi- 
derând că aici se vede în mod clar cum „compozitorul ştie să aplice 
muzicii româneşti formele şi procedeele dovedite în Occident ca mai 
proprii să degajeze caracterul unei muzici naționale”. 

Aceeaşi aplecare spre zona folclorului, de această dată într-un 
tablou simfonic de culoare: Tiganii, Scherzo pentru orchestră mare, 


E Ciomac, Emanoil, Săptămâna muzicală, în „Cuvântul”, Bucureşti, 
an II, nr.83, 16 feb. 1925. 

definitoriu şi el pentru factura sa modernă, conjugată cu apetenţa pentru 
o zonă folclorică prea puțin exploatată de confraţi, dar oferind temeiul 
unei muzici cu o ritmică antrenantă, motorică şi expansivă, cu pregnanță 
tematică şi coloristică. 

La scurt timp după aceste lucrări simfonice, Filip Lazăr se orien- 
tează şi spre teritoriul cameral, realizând — se pare sub imbold enescian”’ — 
o lucrare de intensă vibrație naţională: avem în vedere cele Trei dansuri 
româneşti pentru vioară şi pian. 


THEODOR ROGALSKI — LUMEA VIE 
A RITMULUI POPULAR 


Compozitorul, dirijorul şi pianistul Theodor Rogalski, elev al lui 
Vincent D’ Indy şi Maurice Ravel, a simţit de timpuriu atracția pentru 
muzica populară şi pentru prelucrarea folclorică, gen în care a excelat, 
aurind citatul cu tenta pastelată sau, dimpotrivă, strălucitoare, a armoniilor 
şi a orchestraţiei întrebuințate. 

Într-adevăr, creatorul care s-a impus în lumea muzicienilor noştri 
cu o forță deosebită, distingându-se prin amprenta specifică a sound-ului, 
era dotat cu o excepţională capacitate de a imagina şi proiecta în sonor 
culoarea instrumentală — după cum aprecia Radu Gheciu”. 

La fel de originală este şi dimensiunea pe care acesta o dă comi- 
cului muzical, ca orizont estetic fundamental pentru indicii modernităţii 
cultivate la nivelul primelor decenii ale secolului XX în cultura muzicală 
europeană şi, implicit, în cea românească. 

Ceea ce îl distinge pe Theodor Rogalski față de alţi confraţi de 
breaslă este tocmai faptul că a ştiut să integreze firesc toate intenţiile şi 
orientările contemporane lui, fără a părea nici o clipă că se supune unor 
prerogative gândite de alţii pentru el, ci cu conştiinţa că el impune regula 
pe care apoi, dacă simte nevoia să o facă, o va încălca. De altfel, aceasta 
se şi aude în partiturile sale, căci, nu de puține ori, compozitorul acţio- 
nează chiar permanent în sensul continuei negări a afirmațiilor abia 
făcute, instituind stări existenţiale contradictorii, în mod semnificativ 
alăturate” . 





58 Cosma, Octavian Lazăr, op. cit. 

®© Gheciu, Radu, Aspecte ale creaţiei lui Theodor Rogalski, în „Muzica”, 
nr.3, Bucureşti, 1957. 

© Vancea, Zeno, Profiluri de compozitori: Theodor Rogalski, în „Muzica”, 
nr. 5, Bucureşti, 1966. 

Realizând o originală sinteză la nivelul curentelor şi al orientă- 
rilor specifice epocii sale, manevrând atât uneltele efuziunilor postro- 
mantice, cât şi negarea lor, pe cele ale disipărilor impresioniste sau 
culoarea tare a accentelor expresioniste, Theodor Rogalski a punctat mereu 
distanţa între ceea ce este şi ceea ce se doreşte a fi şi — prin aceasta — 
contrastul violent dintre „realitatea imperfectă şi țintirea perfecțiunii” ®". 

Cele Două dansuri pentru suflători, baterie şi pian la 4 mâini dau 
viaţă citatului folcloric, care, cu pregnanţa lui, defineşte expunerea fără 
a se uza de prelucrări armonico-polifonice sau de dezvoltări motivice. 

Prospeţimea expresiei se datorează, în aceste condiţii, exclusiv 
timbrului instrumental, contrastului între lumină, explozie de culori şi 
tenta umbrită, voit cenuşie. 

Ritmul, dimensiune de bază la care Theodor Rogalski apelează 
pe tot parcursul desfăşurării muzicale, se caracterizează prin pregnanţă, 
prin reveniri sub forma unor repetări stereotipe, cu rol de fundal ritmic 
ostinat, menit să scoată în relief expresia nudă a citatului. 

Pagină de mare succes a şcolii româneşti de compoziţie, înfruntând 
timpul, stiluri şi şcoli de compoziţie, Trei dansuri româneşti stă mărturie 
pentru măiestria autorului de valorificare cu talent a tehnicii de îmbi- 
nare a planului melodic, ritmic armonic, dinamic, dar mai ales timbral. 

Utilizând trei dansuri ardeleneşti — în prima sa parte, dansuri 
culese de Achim Stoia din zona Sibiului, lucrarea le alătură Gaida, o 
veche melodie de dans din folclorul aromân. Sonoritatea deosebită a 
acestei părţi se datorează trompetei cu surdină căreia îi revine rolul de 
a sugera cimpoiul. 

În Horele din Muntenia şi Oltenia, citatul se împleteşte cu motive 
în stil popular, creaţie a lui Theodor Rogalski, totul concurând la reali- 
zarea unei atmosfere de strălucită culoare. 

Aceeaşi strălucită gândire orchestrală pune în valoare motivul 
folcloric de bocet şi de dans ritual în Două schiţe simfonice; Înmormântare 
la Pătrunjel şi Paparudele. 

Ceea ce singularizează această creație, în fapt un diptic simfonic, 
este tocmai propunerea cu care vine compozitorul, şi anume aceea de 
a perspectiva din unghi comico-grotesc actul final al vieţii. 

Alăturarea elementelor de rit aparținând ciclului vieţii, dar şi 
ciclului anului face ca universul citadin periferic să se intersecteze cu cel 


ĉl Stoianov, Carmen, Neoclasicism muzical românesc, secolul XX, 
Editura Fundaţiei România de Mâine, Bucureşti, 2005, p. 68. 

rural, totul în sonorități când strălucitoare, când „obosite”, „prăfuite”, 
sugerând un univers închis, o enclavă; grotescul este picurat cu discreţie, 
„asemenea reînvierii unor măşti de carnaval”. 

Prima schiță apelează la dese lunecări de sunet, întreruperi de 
repetări ale filonului de bază 























într-un andante sostenuto ce sugerează o atmosferă apăsătoare. 
Placarea secundelor mici la instrumentele cu coarde face ca 
timbrul oboiului şi cel al cornului englez să penetreze expresia, prin 
sunete repetate recitativic, totul suprapunându-se „pasului” măsurat al 
timpanului, care, în cvarte egale din punct de vedere ritmic, sugerează 
permanența şi, parcă, infinita defilare a cortegiului funerar: 









































Un studiat joc al nuanţelor face ca, pornind din nuanţe scăzute, 
atingând culminaţia în nuanțe tari şi revenind în final la nuanțele 
scăzute ale începutului, totul să dea impresia de mişcare, de deplasare în 
spaţiu a cortegiului; este o modalitate interesantă de realizare de către 
Theodor Rogalski a impresiei de conjugare a spaţiului cu timpul, totul 
prin intermediul nuanţelor abil mânuite, a planului dinamic general. 

Arsenalul mijloacelor folosite de compozitor este pe cât de simplu: 
tehnica orchestraţiei, pe atât de divers: pizzicato, surdină, glissando, aso- 
cieri puţin obişnuite, utilizarea unor registre de regulă puţin întrebuințate. 

Timbrul pur sau aliajul timbral devin marca personalității lui 
Theodor Rogalski, definindu-i locul în galeria marilor creatori preocu- 
paţi de abordarea folclorului. La Theodor Rogalski, acest drum cunoaşte 
un aspect inedit: forța citatului cuplată cu înalta ştiinţă a orchestrației. 
Rezultă un discurs suplu, de mare fantezie şi culoare, cu firesc ritmic 
şi arhitectonic, atribute definitorii ale creatorului Rogalski. 


PREFERINȚA LUI SABIN DRĂGOI 
PENTRU UNIVERSUL MODAL DIATONIC 


Pentru Sabin Drăgoi, triada compozitor, folclorist şi dirijor pare a 
fi fost idealul către care a tins imediat ce şi-a văzut împlinit visul de a fi 
profesor, la început în Deva, apoi la Conservatorul Municipal din Timişoara. 

Format în tradiția muzicală ardeleană, cu studii la Arad, apoi la 
Iaşi şi la Cluj, sub îndrumarea unor maeştri de talia lui Alexandru Zirra. 
Augustin Bena, Herman Klee sau Gheorghe Dima, Sabin Drăgoi a simţit 
nevoia perfecţionării ulterioare la Conservatorul praghez, unde l-a avut 
ca profesor de compoziţie pe Vitezslav Novak. 

S-a afirmat într-o multitudine de genuri: atât în muzica de teatru, 
pentru care, deşi a creat doar câteva titluri, le-a dat o coloraţie variată — 
de la drama muzicală populară Năpasta la opera religioasă Constantin 
Brâncoveanu, opera istorică Horia, opera comică Păcală sau opera 
comico-fantastică Kir Ianulea, cât şi în genurile vocal-simfonic (cantate, 
imn, poem), simfonic — suite, dansuri, potpuriuri, Divertismentele rustice 
sau ineditul Concertino pentru taragot şi orchestră, muzică de film, 
muzică de cameră — cvartete, dixtuor, muzică pentru pian — capitol 
extrem de extins, în care „domnesc” miniaturile, suitele, doinele sau 
colindele translatate în expresie instrumentală pentru instrumentul său 
favorit, inclusiv piese cu alură folclorică pentru începători, muzică 
corală — coruri bărbăteşti sau mixte, de regulă prelucrări, muzică vocală 
(romanțe, lieduri şi cântece). 

Muzicologia şi critica sunt şi ele cuprinse în orizontul preocu- 
părilor sale, alături de ediţiile critice, culegerile de folclor sau lucrările 
didactice. 

Dacă ar trebui să cuprindem într-o singură frază această bogăție, 
ar trebui să afirmăm că întreaga creaţie muzicală a lui Sabin Drăgoi 
respiră liber sub cerul folcloric. 

Cunoscător profund al straturilor creației populare, el însuşi 
pasionat culegător de melodii, îndrăgostit de seninătatea doinelor din 
Valea Almăjului, Sabin Drăgoi s-a ferit să altereze fondul folcloric. 

Atras de muzica Banatului, Sabin Drăgoi a cultivat folcloristica, 
ştiind să culeagă melodii de mare simplitate şi rafinament şi să dea, în 
creaţia sa, o soluţie diatonică problemei modale. 

Faţă de nuanța cromatică a universului modal ce poartă semnătura 
lui Paul Constantinescu, diatonismul creaţiei lui Drăgoi pledează pentru 
un drum propriu, în cadrul căruia creațiile se disting printr-un mod 
particular de armonizare, polifonizare sau instrumentalizare. 

Armoniile lui Sabin Drăgoi au în vedere structura modală diato- 
nică, în cadrul căreia intervin rareori moduri cu trepte mobile, cadrul 
general armonic fiind dictat de melosul folcloric la care a apelat. Din 
această cauză, modulaţiile care intervin pe parcurs, de cele mai multe 
ori neaşteptate, au darul de a ne introduce într-o altă atmosferă, din care 
se revine cu multă abilitate la tonalitatea iniţială. Aşa, spre exemplu, 
romanța Crizanteme conține aspecte modulatorii în interiorul interlu- 
diilor pianistice în care se întrepătrund şi elemente de armonie cromatică 
sau enarmonică. 

De cele mai multe ori, armonicul se îmbină cu polifonicul, 
rezultând, ca în Divertisment rustic sau în comorile sale a cappella, o 
veritabilă „polifonie de polifonii”, după cum constata, în analiza detaliată 
a Divertismentului, Gheorghe Firca. 

De altfel întreaga lucrare îi apare cercetătorului ca întruparea 
crezului estetic şi a unui program stilistic. Ciclul variațional (din nou 
acelaşi principiu pe care şi Enescu l-a aflat în miezul problematicii 
folclorice) al celor două teme, cu preponderență tonală, evidenţiază şi 
relaţiile modale ale armoniei treptelor secundare cu o culoare mixolidică 
(variațiile I şi II ale primei teme), având drept efect — în plan modu- 
lator — o semicadență modală IV — VI —II. 

O anume tendință de generalizare a melodicii populare până la 
aflarea caracteristicilor ei arhetipale îl determină pe compozitor, graţie 
variaţiei utilizate ca tehnici de lucru, să identifice temele Divertismentului 
(teme diferențiate de altfel, prima fiind un cântec de stea, cea de a 
doua — o colindă profană) în aceeaşi sferă intonaţională, unicul element 
ce rămâne să le diferenţieze fiind cel ritmic. 

Păstrând nealterate formele constituite ale folclorului şi raportându-se 
permanent la microelemente, la virtuțile lor constructive, la îmbinarea 
armoniei cu polifonia în repere clasice de amprentă modală, Sabin Drăgoi 

nu a operat inovaţii menite să revoluţioneze tehnica componistică, ci a 
instaurat prin lucrările sale un climat specific. 

Pentru a-i particulariza trăsăturile stilistice, raportarea la depar- 
tajarea valorică a opusurilor sale este absolut necesară. 

Fie că avem în vedere lucrări simfonice pentru care semnificativă 
rămâne partitura de la Divertisment rustic (1928), fie că ne raportăm la 
operă, respectiv la drama muzicală Năpasta (1927), fie că avem în 
vedere bogata sa serie de lucrări corale din cadrul căreia putem lua ca 
reper ciclul de coruri a cappella creat în anul 1935, toate aceste opusuri 
au un numitor comun, şi anume acela că temele sunt preluate direct din 
sursa folclorică; cu toate acestea, judecarea a absolut oricărei partituri 
ne îndreptăţeşte să afirmăm că — prin armonizarea lor căutat modală şi 
prin simplitatea stilistică — nu li se poate acorda atributul de simple 
prelucrări de folclor. 

Cadenţele modale, preludiate de întârzieri neaşteptate ale elemen- 
telor acordurilor, note adăugate de căutat efect îl definesc pe Sabin Drăgoi 
ca pe un reprezentant al stilului larg accesibil în care intuiţia şi măiestria 
îşi dau mâna pentru a pune în valoare universul diatonic. 

Şi în dansurile simfonice sau în cele camerale (destinate pianului), 
compozitorul este preocupat de evidenţierea unor trăsături conținute în 
modelul folcloric. 

Orchestraţia este de un „purism timbral” propriu, de o savoare 
primitivă, cu individualități timbrale al căror registru mediu îl utilizează 
cu ingeniozitate, folosindu-se de imitații ce au darul de a estompa colo- 
ritul armonic, altfel atât de evident, al creaţiei sale. Scriitura pianistică, 
şi ea simplă, uzează de o armonie adecvată dansului: suplă, acrată, 
bazată pe elemente modale, cu scriitură figurativă simplă. 

Privirea asupra creației simfonice a compozitorului poate surprinde 
note de eleganță şi simplitate ce vorbesc de la sine despre ancorarea 
compozitorului pe coordonatele purismului, aşa cum este cazul unor 
lucrări reprezentative din rândul cărora putem cita: Trei tablouri 
simfonice (1922), Două dansuri de pe Mureş (1942), Joc din Oaş (1953), 
Șapte dansuri populare (1960); în mod intenţionat am făcut apel aici 
la partituri create la distanță de decenii, pentru a surprinde — în toate — 
existenţa aceloraşi „corzi de recitare” din punct de vedere stilistic. 

În absolut toate exemplele mai sus citate, putem citi ceva despre 
cursul ascendent al reevaluărilor de tip folcloric. 

Aprofundându-se acest aspect, se subliniază, ? cu privire la 
permanenţa ideii de dans, faptul că, „desprins din perimetrul amplu 
dezvoltat al creaţiei simfonice autohtone, dansul simfonic a cunoscut — 
datorită lui Sabin Drăgoi — afirmarea sa cu atribute specifice, ca subgen 
al marelui context ce îl circumscrie”. Nu întâmplător, Nicolae 
Beloiu® arăta în ce constă acest purism timbral al lui Drăgoi, cu „melodii 
populare concentrate, încărcate de energii, de o savoare primitivă în 
simplitatea lor”. În evoluţia dansului simfonic românesc, Sabin 
Drăgoi, această natură lirică, marchează o veritabilă etapă, 
impunându-se, alături de Paul Constantinescu, Constantin Silvestri, 
Leon Klepper sau Theodor Rogalski, ca un creator de certă 
originalitate, profund cunoscător al caracteristicilor melodiilor 
populare de dans, pe care le mulează unor procedee de tratare ce le 
sunt proprii. 

Astfel, combinaţiile instrumentale sunt fericit alese, fără a se 
abuza de dublaje; compozitorul preferă individualități timbrale, pe care 
apoi le utilizează cu ingeniozitate în registrul lor mediu, obținându-se 
astfel o „eficacitate sonoră, expresivă şi coloristică”. 

Pentru sublinierea unor momente, compozitorul apelează chiar la 
folosirea imitaţiilor, deci la o scriitură contrapunctică, ceea ce estom- 
pează coloritul armonic atât de evident, de altfel, în creația sa. 

Aceleaşi date domină şi creaţia sa camerală, în special cea destinată 
pianului; semnificative rămân, peste ani, titluri ca: Suita de dansuri 
populare pentru pian (1923), Dans românesc de concert pentru pian 
(1923), Cântece populare pentru pian (11923), Mică suită pentru pian — 
În amintirea lui Bela Bartok (1955), seria de caiete de Miniaturi (1923 — 
1960) şi cele 50 Colinde pentru pian (1957). 

Armonizate potrivit caracterului lor melodic, miniaturile semnate 
de Sabin Drăgoi aduc o notă proaspătă: sunt suple, aerate, se bazează în 
principal pe elemente modale definitorii fiecăruia în parte, deci solu- 
tiile sunt adecvate contextului, scriitura este figurativă, pianistică prin 
excelenţă, de o simplitate exemplară. 

Hodoroaga a cunoscut — datorită caracteristicilor menţionate — 
aprecierea lui George Enescu. 


€ Stoianov, Carmen, Coordonate stilistice ale creației lui Sabin Drăgoi 
şi Zeno Vancea, în „Muzica”, Bucureşti, nr. 4, 1990, p. 36. 

& Beloiu, Nicolae, Consideraţii asupra orchestrației dansului simfonic 
românesc, în „Muzica”, Bucureşti, an VII, nr. 9, 1957, p. 23. 

Piesă ce polarizează atenţia auditoriului încă de la primele sale 
sunete, Hodoroaga face parte din suita de dansuri populare româneşti 
pentru pian şi este un elogiu nedisimulat adus melodiei cântecului 
popular. 

Cele două motive contrastante care îi stau la bază recompun 
octava într-o manieră absolut originală: primul motiv nu este altceva 
decât o celulă construită pe balansul „şchiop” din punct de vedere ritmic 
a două sunete în raport de cvartă descendentă, 








iar cel de-al doilea , care se şi impune prin repetare, se revendică de la 
surse pentatonice: 




















în timp ce variațiunile uzează de balansul stărilor modale major-minor, 
de schimbări de tempo, de o armonie specială în care apar sunete 
adăugate sau succesiuni de acorduri de septimă de dominantă pe un 
parcurs cromatic descendent“. 

Prin contribuţiile sale la întregirea marelui „catalog” al creaţiei 
camerale româneşti, Sabin Drăgoi a întărit liniile de forță ale modalis- 
mului folcloric, încadrat în scriituri simple, eficiente, viu colorate, 
evitând stridenţele de orice factură. El menţine, în mod constant, aceeaşi 


6t Pentru mai multe amănunte în această direcţie, a se vedea studiul 
Veturiei Dimoftache din revista „Muzica” (nr.2/1994). 

preferință pentru melodia cu suport armonic simplu, de esențe pure, în 
care dezvoltările tematice sunt rare, ocolite cu bună ştiinţă, deoarece, 
potrivit opticii compozitorului, acestea nu sunt proprii folclorului românesc. 

În afara componisticii, domeniu în care contribuţia sa la cristali- 
zarea unei opinii asupra unora din direcțiile abordării folclorice este 
hotărâtoare, menţionăm scrierile sale muzicologice raportate la folclor. 

Unde trebuie căutate bazele teoretice ale concepției lui Sabin Drăgoi 
asupra melosului nostru popular? 

lată câteva titluri semnificative în această direcţie: Monografia 
muzicală a comunei Belinţ, 98 melodii cu texte culese, notate şi expli- 
cate. Contribuţii la cunoaşterea şi aprecierea adevărată a muzicii 
româneşti sau Aspecte ale relaţiei între caracterul universal şi naţional 
în muzică. 

De altfel, compozitorul s-a afirmat adesea şi în postura cercetă- 
torului şi a muzicologului care vede în raportul text-melodie unul din 
pilonii de bază ai expresiei folclorice şi care poate descifra în balansul 
subtil jucat simetrie-asimetrie o serie de aspecte relevante pentru profilul 
național, dar şi pentru contribuția pe care folclorul nostru o aduce 
marelui tezaur universal. 

Un izvor nesecat de originalitate, prin care se aduc contribuţii de 
prim ordin în afirmarea tezei aportului folcloric muzical românesc în 
lumea marii muzici — acesta este demersul de culegător şi de cercetător 
avizat al folclorului pe care Sabin Drăgoi îl face continuu. 

Fără a intra în detalii privind caracterul teoretic al demersului lui 
Sabin Drăgoi, vom menţiona, totuşi, fericita conjugare a practicii sale 
cu activitatea de culegător şi cercetător asiduu al folclorului nostru, 
activitate concentrată în publicarea unor volume antologice; 303 Colinde 
cu text şi melodie, culese şi notate (1930), 122 Melodii populare din 
Valea Almăjului (1937), 20 Colinde din comuna Zam-Hunedoara (1957) 
sunt doar câteva titluri semnificative. 

Aici se poate vedea cu claritate câtă grijă a manifestat Sabin Drăgoi 
pentru selecționarea melodiilor autentice ale unui folclor care apărea 
cercetătorului ca deja poluat la acea dată, impregnat de alte intonaţii, 

De altfel, aceste culegeri au constituit o sursă nesecată şi pentru 
alți creatori care le-au valorificat în genul cameral, simfonic sau de 
operă, pentru că au găsit în ele acea vibrantă sinceritate şi acel fior de 
autenticitate pe care opera de culegător a lui Drăgoi le pune în lumină. 

Depoluând folclorul, căutând autenticul şi valorificându-l în 
piesele camerale, simfonice sau de operă, Sabin Drăgoi apare ca o 
personalitate singulară în contextul creaţiei româneşti bazate pe surse 
folclorice. 

Pentru a-i evidenția încă o dată măiestria armonică de extracție 
modală, să ne referim, în câteva rânduri, la un cunoscut cor a cappella 
al compozitorului: Trandafir de pe răzoare, piesă al cărei farmec rezidă 
în turnura modală ce debutează cu Re, pentru a folosi în continuare Re 
Mixolidain, cu treapta a şasea mobilă. 

Relaţia de mediană este şi ea intens exploatată prin modulaţia 
spre centrul fă (nedisimulată trimitere la practica melodică a lui Enescu!). 

Jocul tonal-modal se va încheia prin introducerea unui element 
specific, sensibila, de fapt ce determină victoria tonalului. 

Cea de a doua parte a piesei, o temă de joc simplu, este o altă 
trimitere, de această dată la Ion Vidu: eficiență timbrală, simplitate şi 
transparență. 

Prin atitudinea lui Drăgoi în problema instrumentală: timbru 
nealiat, neîntărit, neîngroşat, începe a se contura în muzica românească 
a secolului XX un tip de neoclasicism de nuanţă naţională, fapt vizibil 
mai ales în opera Năpasta a compozitorului, creaţie în care pătrund şi 
alte elemente ce trădează puternica filiație folclorică: tehnica isoanelor 
corurilor ţărăneşti, utilizarea eolicului, a liniilor simple de colind 
dominate de sfera diatonicului, interpretarea ca dominantă a finalurilor 
de cântec ce se încheie de obicei pe treapta a II- a (ca şi la Ion Vidu sau 
Zeno Vancea), potrivit practicii străvechi a lăutarilor bănăţeni, maniera 
simplă, cvasicorală de îmbinare a timbrelor pure. 

Dar nu numai acestea sunt atributele acțiunii hotărâte declanşate de 
Sabin Drăgoi în ideea transpunerii în fapt a idealului abordării folclorice. 

Apelarea la diverse forme de teatru popular sau chiar la obiceiuri 
folclorice în care dramaturgia muzicală se conjugă cu elemente de ritual 
bogat panoramat, mergând până la veritabile tablouri, scene îndătinate 
şi statornicite de tradiţie, îi este proprie. Astfel, în opera religioasă 
Constantin Brâncoveanu — veritabil exemplu de dramă sacră —, Sabin 
Drăgoi utilizează şi elemente de teatru popular prin Vicleim, în vreme 
ce opera istorică Horia debutează chiar cu o fastuoasă revalorificare a 
târgului de fete de pe Muntele Găina. 

Oscilând continuu între citat — cu funcţiile sale de simbol, acționând 
asociativ sau aluziv — şi prelucrarea măiestrită a acestuia, Sabin Drăgoi 
a ştiut să-i găsească cele mai potrivite armonii; de altfel, aceasta a 

99 


constituit şi o preocupare constantă a compozitorului, care a şi teore- 
tizat aspecte legate de aceasta într-unul din studiile sale publicate 
postum”, în care a expus puncte de vedere, dar şi soluţii personale, pe 
care le-a aplicat î în această direcţie. 

Indiferent că avea în vedere folclorul din arealul sudului 
Transilvaniei sau pe cel din Maramureş, Sabin Drăgoi apreciază că 
tratarea melodiilor din punct de vedere modal nu impune centrarea pe 
ultimul sunet al modului, ci pe o varietate modală, izvorâtă din mirifica 
lume a întorsăturilor melodice, a cadenţelor specifice, fiecare oligocordie 
putându-se revendica din surse şi ambiente modale diferite. 

Legat puternic de mediul în care a crescut şi s-a format ca muzi- 
cian, Sabin Drăgoi a creat un veritabil „soclu” pentru dăltuirea monu- 
mentului muzical — încă în proiect! — închinat spiritualității noastre 
naționale. 

Apreciind remarcabila sa contribuţie la definirea profilului muzicii 
româneşti legate de sondarea celor mai intime trăiri, aşa cum apar ele 
în fibra muzicală a poporului nostru, muzicologul şi lexicograful 
Viorel Cosma“ aprecia că „Sabin Drăgoi şi-a legat puternic întreaga-i 
operă de aceste rădăcini ancestrale ale spiritualităţii naţionale. 

Fixându-şi autenticul popular ca ars poetica de-a lungul întregii 
activităţi artistice, S.D. a exploatat la maximum filonul psaltic tradițional 
şi folclorul de esență arhaică (colindul, bocetul, balada, jocul fecioresc), 
înscriindu-se pe linia compozitorilor şcolilor naționale moderne (Bartok, 
Janacek, de Falla)... 

Consecvent liniei bănăţenilor Ion Vidu — Tiberiu Brediceanu — 
Timotei Popovici, autorul Năpastei a promovat cu consecvență un 
folclorism autentic, contrar idilismului semănătorist de parfum pastoral 
dominant la începutul secolului XX, încercând să opună limbajului 
sonor clasicizant occidental de esenţă tonală practicat de unii compo- 
zitori români acel modalism diatonic mai apropiat de spiritul popular 
țărănesc”. 





6 Avem în vedere articolul Armonizarea cântecului popular românesc, 
în revista „Muzica”, Bucureşti, nr. 7, 10, 11/1969; publicată în trei numere 
ale cunoscutei reviste de specialitate sub îngrijirea lui Constantin Drăgoi, 
suita acestora pune în lumină pagini inedite. 

% Cosma, Viorel, Muzicieni din România. Lexicon, vol. II (C-E), Editura 
Muzicală, Bucureşti, 1999, p. 243. 

ZENO VANCEA: PLEDOARIE PENTRU POLIFONIE 


Preludiu, Fuga şi Toccata pentru pian (1926), Scoarțe (1928), 
Priculiciul (1933), Cvartetele de coarde nr.2 şi 6 (1975), Imagini 
bănățene (1956) — iată doar câteva titluri ce probează aplecarea lui 
Zeno Vancea spre zonele folclorice, nu în maniera tratării lui prin 
sonorități pure ca în cazul lui Sabin Drăgoi, ci prin repunerea cântului 
popular în ecuaţii noi, prin prisma cuceririlor limbajului muzical 
contemporan. 

Reţine atenţia în special ramificarea spre sfera politonalităţii, a 
polifoniei, a implicațiilor modale. 

Adept al scriiturii lineare de tip polifonic, Zeno Vancea influen- 
țează întreaga textură, toate etajele compartimentale orchestrale fiind 
cucerite, pe rând, de intonaţii folclorice suprapuse în mod ingenios 
într-o derulare cu colorit polifonico — armonico — timbral. În acest mod, 
intonaţia folclorică este supusă unei tratări creatoare, în mare forță. 

Preocupat de problema disonanței ca aspect armonic al creaţiei 
populare“, compozitorul studiază comparativ această modalitate expre- 
sivă şi în special utilizarea disonanţei nerezolvate, întâlnită adeseori în 
practica muzicală a tarafurilor ţărăneşti. 

Ceea ce realizează Zeno Vancea în plan muzicologic este studiul 
atent al disonanței în limbajul folcloric al mai multor popoare, în special 
al celor vecine cu spațiul spiritualității româneşti, compozitorul conchizând 
în cele din urmă că utilizarea disonanțelor nerezolvate devine un mijloc 
frecvent întâlnit în practica tarafurilor ţărăneşti, ea rezultând mai cu 
seamă din conducerea liberă a vocilor de acompaniament. 

Rezultând din tipul linear de mânuire a ductului instrumental ce 
însoţeşte expunerea solistică, disonanţa ce conjugă aspectul polifonic 
atât cu politonalitatea, cât şi cu polimodalismul conduce la inedite 
experienţe, preluate de Zeno Vancea în lucrarea sa Cvartet bizantin 
(193.1), în care inclusiv politonalitatea este chemată să aducă luminări 
problematicii puse în ecuaţie. 

De altfel, polifonizarea modală a cântecului popular românesc 
face şi obiectul unei alte serii de studii muzicologice semnate de Zeno 
Vancea (Muzica bisericească corală la români — 1938), în care 


S7 Vancea, Zeno, Disonanţa, unul din aspectele armonice ale muzicii 
populare instrumentale din estul şi sud-estul Europei, în „Muzica”, Bucureşti, 
an VII, nr. 8, 1957. 

compozitorul, aflat de această dată în ipostază muzicologică, subliniază 
necesitatea de întoarcere a creatorilor către sursele muzicii bizantine şi 
psaltice, cu o viziune preponderent polifonică a tratării muzicale. 

În suita Priculiciul, extrasă din partitura baletului — pantomimă 
omonimă, elementul grotesc se cuplează cu viziunea folclorică 


pochiss.accel. pochiss.rit. 










































































sugestie preluată din două surse, ambele convergând spre un colorit 
modal de esență perfect viabilă în timp sau spațiu: modurile noastre 
populare şi sistemul de cvarte al lui Hindemith. 

De altfel, se poate considera — pe drept cuvânt — că lungimea de 
undă a comunicării în baletul, dar şi în suita simfonică Priculiciul oscilează 
între lirismul de bună calitate şi grotescul voit al tratării, totul rămânând 
axat pe dimensiunea polifonică a discursului. 

Densitatea cromatică a scriiturii este puţin obişnuită; nu lipsesc aici 
nici organizarea melodică în cvarte — sugestie preluată de compozitor 
din două surse ce converg spre un colorit modal de esență contem- 
porană — şi nici acordurile stranii ce conduc spre echivocuri tonale. 

Prezenţa disonanței nerezolvate conferă muzicii sale nuanţe 
aspre; uneori putem întâlni veritabile „lanţuri”, „catene” de disonante, 
ceea ce pledează pentru o expresie mereu nouă, incitantă. 

Zeno Vancea uzează aici şi de virtuțile compartimentului ritmic, 
întrebuințând în mare măsură percuţia cu ritmuri incisive alături de 
elementele de culoare lină, lirică prin excelenţă. 

Ca orchestrație, compozitorul preferă interesante aliaje timbrale, 
al căror efect cultivă stranietatea, ineditul mai ales percuţia participă la 
colorarea întregului. Dacă se poate vorbi despre ceva cu totul special 
în cazul principiilor de orchestrație cultivate de Zeno Vancea, atunci 
nu se poate să nu amintim aspectul emancipării percuţiei şi, în această 
direcţie, se cere scos în relief un procedeu tipic, cum ar fi cel al 
corzilor dublate care, alături de timpani, creează efecte surprinzătoare, 
făcând directă trimitere la universul coloristic stravinskian. 

Înrudită spiritual cu Priculiciul, mai ales datorită ultimei părţi, 
prezentată şi sub formă de sine stătătoare — Burleasca — o mişcare cu 
caracter de joc popular, Simfonietta a II-a foloseşte în partea ei secundă 
intonaţii specifice de bocet popular. Atmosfera ei elegiacă este susținută 
de tam-tamul care se infiltrează difuz. 

În Cvartetele de coarde nr.2 domină atât intonaţia, cât şi atmos- 
fera populară. Pagină de adânc lirism şi senină expresie, partea a doua 
a lucrării este un cântec de leagăn transfigurat prin intermediul unei 
dense scriituri polifonice, prezentă chiar în momentul exploziv. 

Densitatea nu impietează asupra expresiei: concizia şi construcția 
motivică evită îngroşarea, aspectul îmbâcsit al unei muzici în care o mână 
mai puțin experimentată şi o inteligență mai puţin ascuţită ar fi eşuat. 

Eficienţa scriiturii constă mai ales în măiestria cu care compozi- 
torul, pe de o parte, „îmbracă” momentele în care două voci polifoni- 
zează, în vreme ce altele două armonizează, iar pe de altă parte, utili- 
zează elementele unui major românesc şi ritmul parlando — rubato cu 
intonaţii de doină şi înflorituri melismatice. 

Soluţia polifonică de tratare a cântului şi dansului popular 
românesc, cale pe care au urmat-o şi George Enescu în Rapsodiile sale 
sau Sigismund Toduţă într-o întreagă serie de creaţii, nu o exclude pe 
cea a verticalității, aleasă de Mihail Jora, Paul Constantinescu, Ion 
Dumitrescu sau Theodor Rogalski. 

Viziunea orizontalităţii propuse de Zeno Vancea este în perfect 
acord, ba chiar este servită de asimetria ritmică şi arhitectonică din 
cântecul nostru popular, aflat în discordanță cu verticalitatea şcolii clasice 
sau romantice vest-europene, ambele clădite pe baze simetrice. 

Cu o expresie folclorică generalizată, Cvartetul nr.6 al compozi- 
torului evidențiază şi el aspectul polifoniei conjugat cu cel al conciziei, 
al rigorii, chiar al simetriei clasice în care se înscriu teme tributare unor 
tendinţe modale diatonice asociind cvarte eterogene şi acorduri de cvarte 

prezentate ca atare sau în transpuneri orizontale, cu salturi ce conferă 
temei un aspect tipic instrumental: 


Aceeaşi predilecție pentru integrarea valorilor ritmice, intona- 
tionale ale melosului folcloric în matca formelor polifonice o aflăm şi 
în Concertul pentru orchestră (1961), în ale cărui părți: Introduzione, 
Sonata Ricercar, Passacaglia şi Fuga, înseşi titlurile definesc atitudinea 
de polifonist a compozitorului. 

În concluzie, Zeno Vancea afirmă, atât în scrierile cu caracter 
teoretic, cât şi în întreaga sa activitate creatoare componistică, crezul 
unei muzici în care coordonatei orizontale trebuie să i se acorde impor- 
tanță majoră. El preferă să inventeze în spirit popular, neutilizând citatul; 
are, în schimb, afinități pentru tonalul diatonic sau modalul diatonic, iar 
temele sale se pretează tratării polifonice în desfăşurări libere, asimetrice. 

În acest mod, folclorul apare transfigurat într-o viziune proprie, 
la un înalt grad de măiestrie, demonstrându-se virtuțile cuplării expresiei 
sud-est-europene cu spiritul şi rigorile vest-europene. 

SIGISMUND TODUŢĂ 
ŞI CALEA SENSIBILULUI APERCEPTIV 


Ca şi în cazul altor creatori, şi Sigismund Toduţă beneficiază de o 
solidă formaţie muzicală, fapt ce îi va permite să discearnă cu fineţe 
exact acele nuanţări folclorice care pot defini cu exactitate matca 
generală, dar pot oferi şi particularizări. Sigismund Toduţă şi-a creat 
încă din tinereţe şi apoi şi-a perfecționat de-a lungul anilor un stil 
racordat evidenţierii resurselor primare. Prin urmare, a cunoscut în cele 
mai tainice pliuri melosul popular românesc, atât în ipostaza diatonis- 
mului său de substanță, cât şi în cea a irizărilor cromatice. Au rezultat 
un interesant amalgam de soluţii, o dimensiune obiectivantă, sintetică, 
în care se disting utilizarea linearismului tipic scriiturii populare, domi- 
nanța linei melodice sau a ductului ritmic, ca şi impunerea acelor cadre 

arhetipale ce fac posibil racordul la un conţinut sonor de respiraţie 
modal arhaică şi, nu în ultimul rând, regăsirea acelui strat de cântare 
comună a Estului şi a Vestului european. 

Profund cunoscător al folclorului nostru muzical şi totodată fin 
observator al meandrelor ce conduc — pe scara valorilor perene — spre 
punctul de fuziune național — universal, Sigismund Toduţă, preocupat 
ca şi Zeno Vancea de problematica folclorică şi de posibilele rezo- 
nante cu osatura clasică sau preclasică, barocă, oferă analizei un bogat 
material muzical de o culoare cu totul aparte. 

Passacaglia pentru pian, datată 1943,una din primele lucrări 
destinate de compozitor acestui instrument are, ca şi Suita de cântece 
şi dansuri româneşti (1951), o solidă ancorare folclorică. 

Insăşi tema Passacagliei 



































oferă temeiul unei judecări a tiparelor populare, asemănarea ei cu unele 
modele existente în comoara de colind românesc fiind evidentă. Sobrie- 
tatea şi poezia totodată a acestei teme fac posibile remarcarea legănării 
iambice, ca şi expunerea monodică la cele trei nivele ale sale. 
Cercetătoarea Rodica Oană-Pop identifică unele posibile filiaţii 
în culegerile de colind ale lui Sabin Drăgoi şi George Breazul, evidențiind 
totodată intimele legături ce există între lucrarea lui Toduţă şi celebrul 
model bachian al Passacagliei în do minor pentru orgă. Interesante 
rămân încifrările melodice secunde, deduse fie din paşii accentuaţi 
metric — pătrimi (iar în măsura a patra cele două optimi ale primului timp), 

















fie din suita duratelor lungi, respectiv doimi: 

Aceste ultime două exemple oferă — în simplitatea unui eolic — 
temeiul raportărilor simetrice la nivel tetra sau bicordal, aspecte ce vor 
fi reluate şi în variaţiunile următoare. Lucrarea se compune din temă şi 
12 variaţiuni, dintre acestea doar primele patru şi cea de-a şaptea 
respectând dimensiunea temei, respectiv cele opt măsuri. 

Analiza intervalică şi structurală a temei relevă înscrierea ei în 
limitele unei pentatonii anhemitonice şi ale unui tipar intonaţional 
caracteristic, argumente ce pledează pentru străvechea obârşie a melodiei 
păstrate într-un vechi fond folcloric a cărui corespondenţă cu muzica 
medievală şi antică europeană este evidentă. 

Formule cadenţiale dorice, pulsaţiile de ritm iambic, linearismul 
expunerilor intervalice dominate de secunde şi cvinte, cadru modal 
eolic modulând în variaţiunea IV spre organizări mixolidice sau — în ultima 
variaţiune, a XII-a — spre un doric, elemente armonice arhaice sau structuri 
melodice doinite pledează pentru un concept evoluat al polifoniei şi 
armoniei modale, ambele valorificând ethosul cântecului popular 
românesc. 

Raportul extrem de judicios al balansului tono-modal al lucrării, 
ca şi echilibrarea perfectă a vectorilor formali prin care Passacaglia 
pentru pian îşi reduce severa accepţiune în favoarea unei certe liber- 
tății de expresie şi de tratare, libertate sugerată inclusiv de maniera de 
conducere suplă, fluidă cu subînțelesuri folclorice a ductului tematic, 
fac ca această lucrare să se constituie într-o axă definitorie a sintezei 
vizate de compozitor în direcţia arcuirii folclorice în date neoclasice. 

În ceea ce priveşte lumea simfonică a lui Toduţă, concizia moti- 
vică este vie, pregnantă şi prezentă, arcuindu-se pe principiul simetriei, 
aşa cum se poate distinge încă din 1954, din Simfonia I. Aici, pedalele 
ornamentate ale introducerii, tratate sub formă de tril, la care se adaugă 
fondul intonaţional arhaic prin secţiuni construite simetric, în oglindă 
se disting pe largi suprafeţe: 

În aceeaşi secțiune introductivă a lucrării, întâlnim şi decupaje 
de monodie acompaniată; deasupra unui pasaj omofon se detaşează un 
fin duct melodic, cu desen în formulări melodice libere, de factură 
improvizatorică, cvasirubato, cu interesante alunecări cromatice: 























Fie şi o fugară privire asupra creaţiei-vocal simfonice a compo- 
zitorului surprinde infuzia de cânt, trăire şi gândire populară. Acesta 
este cazul baladei-oratoriu pentru solişti, cor mixt şi orchestră Miorița 
(1958) sau al oratoriului Pe urmele lui Horea (1978), ambele pornind de 
la text popular: prima de la cunoscuta variantă publicată de Alecsandri 
a Mioriţei, cea de a doua de la un grupaj de texte populare publicate în 
1976 în volumul Pe urmele lui Horea, de Dumitru Boieriu-Hodăceanu. 

Mioriţa, structurată în 12 numere ce urmăresc firul acţiunii, 
abundă în procedee folclorice circumscrise marilor forme sau procedee 
de construcţie tipice marii culturi europene. Momente doinite, cu ample 
formule melismatice, atât la cor, cât şi la orchestră, sunt expuse încă 
din primul număr al lucrării, Eterofonie: 

Imitațiile, suprapunerile în oglindă, stretto-ul sunt tot atâtea procedee 
din arsenalul utilizat de compozitor pentru a împânzi — la propriu — 
întregul eşafodaj vocal-orchestral cu intonaţiile folclorice bazate în 
general pe dese repetări ale unor motive ritmico-melodice în giusto-silabic. 
Dispunerile corale simetrice fac posibilă detaşarea în prim plan a 
vocilor exterioare, fie în numerele încredințate corului bărbătesc, fie în 
cele încredințate corului feminin: 


Coro 





Construirea secțiunilor solistice prin repetări motivice, prin reveniri 
pe aceleaşi trasee ritmico-melodice este proprie acestui oratoriu. Numărul 
încredinţat baciului „Aste să le spui” este edificator în această privinţă, 
totul concurând la sublinierea spuselor sale: 


cantabile assai 

Alte secțiuni, mai puţin dramatice, au în vedere factorul impro- 
vizatoric, libera curgere a melodiei bogat melismatice atât la solist, cât şi 
în zona instrumentalului. Nu mai puţin, inserarea unei melodici de colind 
în tema-refren a rondoului din numărul 11 al oratoriului, clădit pe 
cunoscuta şi dureroasa întrebare a maicii bătrâne , Cine-a cunoscut”, 


Solo Mtz 
Alto ERs 





vine să întărească ideea de fond arhaic de cântare promovat de 
Sigismund Toduţă în această baladă-oratoriu. Dacă sfera colindică este 
laconică, sobră, factura improvizatorică, dimpotrivă, propune o reală 
desfătare sonoră. Prin ea, în expunerea debutului baladei-oratoriu, prive- 
liştea plaiului devine posibilă muzical, prin aulodia flautului, 


EEE SEE IERI 





în timp ce răspunsul mioarei revine la ideea de colind, iar nuanţările 
melismatice se fac în jurul sunetelor-pilon: 


(con bocca chiusa) ——5— 

Situând în prim plan vocea, cu melisme gravitând în jurul unor 
piloni ce nu sunt altceva decât sunetele constitutive ale scărilor modale 
utilizate de compozitor (prepentatonice sau heptotonice: dorian cu 
cvartă mărită), Miorița de Sigismund Toduţă utilizează un material 
muzical de amplă deschidere spre ethosul românesc la care citatul este 
înlocuit de sugestive imagini sonore create în spirit folcloric. Multitu- 
dinea mijloacelor utilizate de compozitor pentru realizarea acestei 
măiestrite sinteze modal folcloric — neoclasic, imprimând baladei- 
oratoriu calități ce fac posibilă şi existenţa sintezei național-universal, 
recomandă această lucrare vocal-simfonică de ample proporţii ca pe 
un veritabil punct crucial în definirea personalităţii sale componistice. 

Oratoriul Pe urmele lui Horea urmăreşte, potrivit versurilor, 
desfăşurarea unor momente semnificative din viaţa fiului de iobag, din 
lupta răsculaților şi din martiriul acestuia. Cele 17 părți îmbină forme 
ingenioase bazate pe un unic nucleu intonaţional 





cu tentă modal-cromatică şi cu potenţe de elaborare prin continuă 
variaţie, de la simpla expunere la ornarea sau încadrarea lui în suprapu- 
neri acordice. 

Discursul muzical utilizează, din bogăţia de modalităţi puse la 
dispoziţie de fondul folcloric românesc, melisma, formulele recitative şi 
tronsoanele modale dispuse sub forma unor coraluri. Procedeele poli- 
fonice şi, alături de ele, melodiile cu caracter improvizatoric, încorporând 
în ele intonaţiile deja expuse ale celulei generatoare, îşi dau concursul la 
realizarea unităţii întregului. Aceeaşi aplecare asupra versului popular 

sau a celui inspirat din folclor, respectând tiparul silabic al acestuia, o 
aflăm şi în lucrările corale ale compozitorului. Cele trei madrigale pe 
versuri de Lucian Blaga — La curțile dorului — sunt un amplu portal ce 
se deschide asupra satului transilvănean şi a lumii sale, dominate de 
dor, de culoare. 

O structură modală cu treapta a doua coborâtă şi a patra urcată, 
evidențiind pe parcurs mobilitatea unor trepte, îşi aşterne melodica într-un 
parlando-rubato în care melisma se desfăşoară liber într-un contrapunct 
înflorit. Primul titlu, sugestiv, impune viziunea blagiană (La curțile 
dorului). Iezerul, cel de-al doilea madrigal, cu tehnică specific corală, 
conduce spre ultima piesă a ciclului — Întoarcerea. 



































Aici, modalismul cromatic pune în lumină şi momente de 
heterofonic alternând cu cele polifonice sau armonice. 

Preluând creator sugestia folclorică, mai ales cea conținută în 
derularea melodică, deci pe orizontală, Sigismund Toduţă îi adaugă 
aspecte ale variaţiunilor polifonice şi unele aspecte ale contrapunctului 
modern, totul scăldat în matca unui modalism sau polimodalism în care 
depărtarea de clişeele funcționalităţii clasice este prezentă continuu 
declarată. Ca dovadă a generozității şi a virtuozităţii cu care 
Sigismund Toduţă se dăruieşte — la propriu — acțiunii de împletire a 
scărilor nonoctaviante cu cele octaviante şi a diatonicului cu intarsiurile 
cromatice menite să lumineze lumea modalismului specific compozi- 
torului, Hilda Iacob“ discerne o serie de moduri, din rândul cărora 
exemplificăm următoarele: 


68 Iacob, Hilda, Modalul cromatic în creaţia compozitorului Sigismund 
Toduţă, în „Muzica”, serie nouă, an XII, nr.1 (45), ianuarie-martie 2001, p. 31. 

Aceeaşi cercetătoare extrage şi câteva mostre de suprafeţe modale 
pătrunse de acelaşi spirit unificator, suprafeţe în care conjugarea rigorii 
modale cu fluenta desfăşurărilor melodice face dovada maximei respon- 
sabilități a compozitorului faţă de actul creator, dar şi dovada unei 
fantezii şi a unei măiestrii de excepţie: 
































Lucrările sale corale respiră în egală măsură spiritul renascentist al 
madrigalului şi robusteţea intonaţiei româneşti, compozitorul realizând, 
la acest capitol, o sinteză maximă, interiorizarea şi rafinate esențe. 

Ciclul celor 20 de coruri pentru voci egale, spre exemplu, aduce 
în prim plan tratarea polifonică realizată de obicei prin imitații libere 
sau stricte, totul axat pe melodica populară; aşa, de pildă, într-un prim 
ciclu — cele 5 Cântece de joc, pregnanţa ritmică este realizată prin 

măsuri mixte sau frecvente accente asimetrice, în timp ce suprapunerile 
polimodale dau culoare următoarelor două cicluri ale compozitorului — 
5 Cântece de dans şi 5 Cântece de dor, scări prepentatonice, stil 
parlando-rubato, apropos-uri de doină susținute de discrete pedale 
armonice se pot detaşa din ultimul ciclu de cinci coruri — 3 Cântece de 
leagăn. 

Climat în general liric, specific colindului românesc, cu armonie 
când modal diatonică, când cromatică respectând orizontalitatea — iată 
ceea ce caracterizează stilul coral al lui Sigismund Toduţă. Constanta 
grijă pentru cuplarea expresiei folclorice la formele sau procedeele 
deja statuate în timp devine, pentru compozitor, cea mai sigură cale de 
evidenţiere a rafinamentelor de ordin modal, armonic sau contrapunctic. 
Din această cauză, frumuseţea cadenţelor sale, a discursului liber derulat 
pe pedale armonice, discrete sau preluat în secţiuni polifonice îi defineşte 
creația. 


TUDOR CIORTEA SAU „FIRUL BĂSMIT” 
AL MELODIEI 


Referindu-se la stilul enescian, Tudor Ciortea îi punea în prim 
plan curgerea melodică, acel „fir băsmit” de o mare supleţe. Aceeaşi 
caracteristică o putem afla însă inclusiv în lucrările celui ce făcea 
caracterizarea de mai sus, numindu-l „fuior” al lumii sonore enesciene: 
Tudor Ciortea, proeminentă personalitate a componisticii, muzicologiei 
şi pedagogiei noastre muzicale la nivel universitar, veritabil „şef de 
şcoală”. În creaţia sa, dintr-o producţie impresionantă de opusuri atât 
camerale (vocale şi instrumentale), cât şi corale, simfonice sau vocal- 
simfonice, se detaşează cele cu atmosferă mioritică, cu sublimarea 
folclorului prin mijloace inedite, de o dezarmantă simplitate. 

Intrat relativ târziu în perimetrul vieţii creatoare, Tudor Ciortea a 
ştiut să descopere cele mai ascunse valenţe ale solului nostru folcloric, 
înnobilând prin acțiunea sa continuă de promovare a spiritului românesc 
muzical sinteza național-universal. 

Ceea ce caracterizează creaţia lui Tudor Ciortea este melanjul 
magistral operat între acțiunea muzicală de tip rubato improvizatoric 
cu cea pregnant giusto, misurato, sau — în alţi termeni — cantabilitatea şi 
efuziunea cu spiritul laconic, lapidar, sobru, fapt ce conferă creaţiilor 
sale axate pe cântec popular o amprentă specifică şi un inegalabil echi- 
libru în plan micro şi macro, detectabil la nivelul formei muzicale 
asupra căreia „lucrează” continuu, cu migala şi severitatea artizanului 

cunoscător. Compozitorul realizează astfel performanţa de a îmbina 
spiritul modern, contemporan cu materialul de sorginte arhaică, un 
material ce exprimă secole de cultură şi trăire prin limba muzicală a 
poporului român. 

Între primele sale lucrări se detaşează cele cu puternic colorit 
transilvan, colorit la care va apela şi în segmentul ultim al creației, 
atunci când — pe versurile lui loan Alexandru — va „dăltui” în sonor 
Imnele Transilvaniei. Profund cunoscător al folclorului din acea zonă 
a ţării, Tudor Ciortea a aflat în cântul popular din centrul şi nord-vestul 
României un excelent material ce se preta viziunii sale integratoare şi 
exponenţiale. Ca atare, cultivă, încă de la început, citatul, căruia îi dă 
valențe de autenticitate declarată; pentru aceasta, a respectat ideea 
conciziei extreme, în sensul că motivele sunt scurte, de un laconism ce 
le evidențiază structura internă aproape matematic exprimabilă; din 
înlănţuirea, din „toarcerea” acestor celule şi motive simple, melodiile 
compozitorului prind un contur polimotivic în care se poate detecta o 
bogăţie informațională. Patru cântece din Maramureş sunt îmbibate de 
sfera intonațională a cântului popular din nord-vestul țării cu accente 
senine de colind, triste de bocet sau viguroase de joc bărbătesc. Aceeaşi 
încărcătură emoţională şi folclorică transpare şi din Suita maramure- 
şeană (1949), Simfonietta silvana (1980), Suita pe teme din Bihor (1969). 

Sedus — ca şi Sabin Drăgoi sau Bela Bartok — de frumuseţea şi 
sobrietatea colindului, gen folcloric în care „citeşte” accente şi nuanţe 
arhaice de o blândă lumină strecurată prin „geana” timpului, Tudor 
Ciortea va valorifica aceste inedite intonaţii. Tot colindul într-o tratare 
iniţial camerală, apoi simfonică (dar cvasicamerală) poate fi detectat 
în Variațiuni pe temă de colind, lucrare cu dublu impact ce dă 
dimensiunea aprofundării folclorului maramureşan în meditații de o 
mare nobleţe. 

Poate că lucrarea în care apropierea lui Tudor Ciortea de folclor 
ni se dezvăluie ca o sinteză stilistică de referinţă este Concertul pentru 
clarinet şi orchestră, în care însăşi substanța sonoră pare a capta o 
vibrație băsmită. Melodica melismatică a clarinetului solist, susținută 
de acompaniamentul orchestrei, se stinge într-o temă a cărei configurație 
ritmico-melodică este specifică folclorului nostru, ei opunându-i-se, în 
grupul tematic secund, alăturarea unei melodici lirice cu cvartă lidică, 
frecvente cadențe la subton şi o temă de joc cu ritm deosebit de 
pregnant. Cântecul lung al părţii a doua este o doină cu desfăşurare 
liberă, parlando-rubato şi insistentă pe unele trepte modale: 

Bogat ornamentată, mai ales în revenirea ei, această doină prelu- 
diază refrenul Rondo-ului final, de această dată nu creat în spirit folcloric, 
ci chiar citat din Oaş. Apelând la străvechea tradiţie a melosului românesc 
în ceea ce are el specific, Tudor Ciortea a dat la iveală — prin Concertul 
pentru clarinet şi orchestră — o lucrare în care „toarce”, la incandes- 
cenţa gândirii sale, firul băsmit al melodiei populare. 

O serie de procedee sunt utilizate pentru a pune în plină lumină 
şi a valorifica fondul autohton; între procedee, în afara celor mai sus 
menționate şi care ţin îndeosebi de concepția motivică sau de tematismul 
muzical, ca şi de rigoarea formei, Tudor Ciortea apelează şi la sugestii 
armonice interesante, prea puţin utilizate de alți compozitori, soluții 
armonice în care conjugă şi modalismul focloric românesc, cum ar fi 
sexta dorică din Concertul pentru orchestră de coarde. Octetul pentru 
suflători, două viori şi pian, intitulat Din isprăvile lui Păcală (1961), 
respirând prospeţimea inspiraţiei, aduce — într-o formulă instrumentală 
de mare originalitate: flaut, oboi, clarinet, corn, fagot, două viole şi 
pian — caracterizări ale personajului principal şi ale celor ce îl înconjoară, 
definindu-l sau ajutându-l să se definească. Deşi nu a întrebuințat teme 
populare şi nici nu a creat în spiritul acestora, compozitorul a reuşit să 
confere lucrării o fizionomie specifică muzicii româneşti cu caracter 
eroic, când şăgalnic, cu efecte şi ornamente la suflători, cu elemente 
cromatice de esență modale ce îşi dau concursul la definirea unor teme 
ce reflectă portretizarea personajelor, cu o ritmică asemănătoare brâului 
sau horei, cu accente comice, cerute de textul literar semnat de Petre Dulfu: 








Creând teme cu pregnant profil melodic şi conţinând germenii 
unor transformări ulterioare, potrivit situaţilor cerute de dramaturgia 
lucrării, Tudor Ciortea se apropie de un gen de picturalism muzical, cu 
trăsături îngroşate şi gradare gândită în sens variaţional. Tot în univers 
cameral se înscriu şi o serie de lucrări al căror tematism indică virtuo- 
zitatea cu care compozitorul mânuieşte informaţia folclorică venită de 

pe întinderile unui larg teritoriu, depăşind sfera transilvană a primelor 
sale opusuri. Aşa, spre exemplu, creația românească s-a îmbogățit, 
treptat, cu Sonată pentru vioară şi pian în stil rapsodic românesc 
(1946), Suită pe teme bănăţene (1947), Suită pe teme târnăvene (1948), 
4 Cântece maramureșene pentru pian (1967), Suită pe teme populare 
din Bihor (1969), Partitele pentru orgă pe teme populare (1973 — 1975), 
Variaţiuni pe tema unui marş al junilor braşoveni (1977). 

Prolog, Elegie, Descântec, Epilog — iată cursul celor patru numere 
ale baladei pentru cor mixt, 6 instrumente şi percuție Cununa soarelui, 
baladă pentru a cărei realizare sonoră Tudor Ciortea a apelat la versurile 
lui D. Ciurezu. Recunoaştem, cu uşurinţă, încă din titlul celei de-a treia 
articulații a lucrării, apelul deliberat la un anume tip de „zicere” muzi- 
cală, având conotaţii magice, o „zicere” în care dăltuirea cuvântului 
modelează fraza muzicală, dându-i pregnanţă şi unduire. Din utilizarea 
cu virtuozitate a informațiilor de formă muzicală folclorică, informaţii 
ce cuprind şi sfera intonaţională şi cea metro-ritmică şi cea de gen — 
joc popular, de regulă, de tipul învârtitelor, al brâului sau al țarinei din 
a căror panoramare Tudor Ciortea obţine adevărate apoteoze de dans 
popular —, constatăm excelenta mânuire a dimensiunii timbrale ataşate 
celor mai sus expuse. 

În egală măsură maestru al liedului românesc, Tudor Ciortea a dat 
viaţă sonoră unor creaţii reprezentative, brodate pe canavaua unor mari 
poeţi: Vasile Voiculescu, Lucian Blaga, Octavian Goga, Mihai Eminescu. 
In ceea ce priveşte liedurile pe vers eminescian, este de notat grija cu 
care compozitorul a prelucrat ideea ritmului specific curgerii înlănţuirilor 
de silabe din care se compune mai apoi curgerea cuvântului. Soluțiile pe 
care le-a aflat vorbesc de la sine despre veritabila „geneză” a „ritmului 
muzical pe care Tudor Ciortea Îl aplică versului eminescian” — după 
cum apreciază Gheorghe Firca“ — şi vor conduce la realizarea unor 
subtile tablouri muzicale. Metrica populară, rezultată din troheu şi versul 
octo sau hexasilabic românesc, este şi ea în vizorul compozitorului, 
mai ales în liedurile Revedere şi Între paseri. În ceea ce priveşte ideea 
de recitativ, de „zicere” apropiată de ritmul rostirii cuvântului, respectiv 
al versului eminescian, acesta este prezent, pe mai mici sau mai largi 
suprafeţe; ilustrativ în acest sens este liedul Stelele-n cer, în care 
întreaga secţiune secundă este construită pe recitativ. 


© Firea, Gheorghe, Liedurile pe versuri de Mihai Eminescu ale lui 
Tudor Ciortea, în „Muzica”, Bucureşti, an III, nr. 3, 1992. 

La polul opus se află derulările melodice din Revedere, în care 
stilul liber cu silabe „înflorite” subliniază greutatea unor cuvinte-cheie 
din textul poeziei eminesciene: 


PE 


Ma- reași cu rf- u - ri-le — LU 























mea cupus-ti-u-ri- le — 
(Revedere) 





Topind în retortele gândiri sale cele mai distilate esențe ale 
melosului folcloric, compozitorul realizează aici, ca şi în majoritatea 
opusurilor sale, o atmosferă de mare rafinament, respirând româneşte, 
atât în cântecul propriu-zis, cât şi în descântec, pagină de mare vibraţie 
poetică. 

Definindu-i stilul componistic, poezia, nuanţa poetică a „zicerii” 
muzicale concentrează ingenioase modalităţi de transmitere a unui fond 
ancestral de trăire: şoapta, strigătul, melisma, sunetul imprecis determinat. 
Amprenta specifică a compozitorului rezidă şi în valorificarea altor 
dimensiuni: avem în vedere excelenta culoare instrumentală, rezultată 
din utilizarea mixajelor, cu ajutorul cărora compozitorul obţine efecte 
sonore de mare fantezie. 

Veritabil maestru al muzicii noastre împământenite în solul zicerii 
folclorice, Tudor Ciortea a contribuit din plin la crearea unui repertoriu 
în care vibrația românească se simte la tot pasul, înnobilând — la propriu — 
patrimoniul muzical românesc. 


ION DUMITRESCU- CONSECVENTA VALORIFICARE 
A FOLCLORULUI ROMÂNESC 


Pentru Ion Dumitrescu, a sonda virtualitatea cântului popular a 
devenit sinonim cu a crea. Lexiconul Muzicienilor din România îl şi prezintă 
în această ipostază, pana lui Viorel Cosma reținând o caracteristică 
majoră a universului sonor ce poartă semnătura lui Ion Dumitrescu. 
Pentru mai buna înţelegere a ceea ce dorim să subliniem şi să reliefăm, 
vom transcrie aici o pertinentă observație cu funcţie de caracterizare: 
„Personalitate artistică reprezentativă pentru Şcoala românească de la 
mijlocul secolului XX, Ion Dumitrescu a apărut şi s-a impus la orizontul 
culturii noastre într-un moment de iniţiative şi înfăptuiri majore, de 
largi deschideri pentru arta autohtonă, dar şi la o răscruce de atitudini 
politice, tendinţe estetice şi curente contradictorii, ce solicitau creatorilor 

fermitate în atitudinea artistică, autoseveritate şi probitate profesională. 
Adept hotărât al tradiţiilor artei naționale, manifestând o imensă dragoste 
față de muzica, literatura şi pictura noastră clasică, Ion Dumitrescu şi-a 
clădit dintru-nceput întreaga-i operă pe valorile spirituale ale pre- 
cursorilor, în primul rând pe experiența enesciană şi în al doilea rând pe 
neprețuitul tezaur folcloric. În aceste rădăcini atât de puternic implantate 
în solul natal trebuie căutate virtuțile de perenitate ale muzicii sale” — 
consideră, pe drept cuvânt, Viorel Cosma o 

Originalitatea opusurilor sale, de regulă scăldate într-o atmosferă 
luminoasă, tonică, punând în valoare energia şi robustețea sursei de 
inspirație, rezidă în caracterul profund național al partiturilor pe care 
le semnează. Aluzia folclorică nu este transparentă, superficial atinsă 
sau brodată cu rol coloristic. Ea se defineşte printr-un complex de 
factori menit să îngemăneze particularități melodice, armonice, ritmice 
şi de instrumentaţie. 

Simfonist înnăscut, lon Dumitrescu a ştiut să se exprime 
întotdeauna în forme, ritmuri şi culori perfect echilibrate, trimiterile la 
stilul folcloric fiind directe, pertinente, cu o nedisimulată preferință pentru 
luminozitatea şi transparenţa trăirilor. Preludiu simfonic, cunoscută 
lucrare în care, deşi a fost destinată exclusiv orchestrei, coregrafii 
(loan Tugearu) au aflat un suport şi un catalizator al mişcării, are 
într-adevăr caracterul unei muzici în continuă mişcare, transformare, 
caracter evidențiat de permanenta mobilitate a unei secţiuni a primei 
teme pe un plan ritmic de o deosebită pregnanţă. Tot ritmul, de această 
dată sfidând evidenţa, un ritm interior conţinut în tema secundă are 
darul de a repune în discuție mişcarea. 

Fie că s-a exprimat în pagini simfonice, fie că a abordat nuanțele 
intime ale creației camerale, lon Dumitrescu a ştiut să desfăşoare cu 
artă şi cu forța unui discurs captivant înfruntări dramatice soluționate 
simplu, firesc, topite în motive pregnante, de sorginte folclorică. Distilând 
folclorul oltenesc ale cărui poezie şi bogăţie de nuanţe a ştiut mereu să 
le pună în pagină cu o scriitură sigură, de maestru, lon Dumitrescu a 
avut şi viziunea picturalului, definind în termeni muzicali peisajul — ca 
în cazul suitei simfonice Munţii Retezat. Uzând de un limbaj în care se 
recunosc cele mai profunde seve ale melosului românesc, deşi citatul 


7 Cosma, Viorel, Muzicieni din România, Lexicon, vol. II, Editura 
Muzicală, Bucureşti, 1999. 

este ocolit, Ion Dumitrescu a izvodit lucrări a căror calitate esențială o 
constituie confundarea cu spiritul popular. 

O cale de primă importanță prin care se realizează abordarea 
folclorică o constituie melodica simplă, accesibilă, acordată unei armonii 
de mare fantezie şi culoare, deduse din particularităţi modale generale 
ale creaţiei noastre orale, şi unei instrumentaţii variate, strălucitoare. 
Colindul prezent în Suita a II-a pentru orchestră 

şi încadrarea unei faze de largă respirație au asimetrii metrice al căror 
joc de accente se va extinde şi asupra scherzo-ului următor. 

Melodica, de un caracter aparte a acestuia, amintind fie de jocul 
voinicesc, fie de un dans al fetelor, repune pe tapet imprevizibilul 
accentelor: 















































Ton baladesc acompaniat de cobză, fior poetic traversează 
mişcarea următoare, în timp ce rondo-ul final reinstaurează ritmul dansant. 
Creaţii de profundă originalitate, impregnate până în cele mai 
intime cute ale gândirii componistice de spiritul tezaurului popular, 
opusurile lui Ion Dumitrescu definesc plenar un crez estetic calchiat pe 
ideea necesarei întrepătrunderi între ideatica unei creaţii moderne, în 
deplin acord cu epoca, şi cea a căutărilor întru regăsirea şi păstrarea 
fiinţei naționale muzicale. 

LIVIU COMES: PE CULMI DE „MĂGURI” 


Muzician de o excepţională erudiție, cu studii de filosofie, dar şi 
cu două doctorate, între care unul în medicină, Liviu Comes reprezintă 
un caz interesant de creator dăruit în special creaţiei pentru copii, pe 
care a încadrat-o unei gândiri polifone cu material modal românesc; dar, 
dincolo de aceasta, a trasat importante jaloane şi în creația simfonică, în 
cea camerală, corală şi coală, înscriindu-se pe magistrala acelor creatori 
care au ştiut să valorifice folclorul prin ceea ce acesta avea definitoriu, 
mai ales în zona transilvană, pe care compozitorul o cunoştea în mod direct. 

Având o aplecare deosebită în această direcţie, Liviu Comes a 
manifestat o deosebită aplecare şi apetenţă pentru valenţele creative şi 
sugestiile pe care le pot oferi creatorilor contemporani melosul românesc, 
formulele sale arhetipale şi ritmurile folclorului din vechile straturi, 
mai ales cel de la care se revendică fondul nostru colindic — mereu 
actual — cel al cântecelor de leagăn sau al bocetelor străbune. Din toate 
aceste sugestii, magistral filtrate şi reprelucrate, compozitorul şi-a făurit 
un limbaj propriu, de o mare simplitate şi eficienţă, în care orizontala 
este dominantă. De altfel, Liviu Comes este şi un imbatabil adept al 
acestei dimensiuni sonore, cunoscător avizat al stilurilor contrapunctice 
ale Renaşterii, fapt ce îl defineşte şi ca pedagog, ca un mare profesor de 
contrapunct şi fugă, reprezentant al şcolii clujene transplantate în 
învățământul superior muzical bucureştean. 

Liric prin excelență, cu sensibile intarsiuni romantice stăpânite 
printr-o rigoare neobstrucționantă, ci creativă, stimulatoare, Liviu Comes 
oferă cercetătorului prilejul de a constata măiestria cu care a ştiut 
permanent să pună în pagină datele folclorice esenţiale. 

Caracterizarea pe care i-o face Viorel Cosma”! este edificatoare 
şi surprinde esenţa gestului componistic comesian: „Liviu Comes şi-a 
concentrat atenţia de creator asupra genurilor vocale (corale) şi instru- 
mentale camerale, cu predilecție vădită spre muzica pentru copii. 

Sondând cu atenţie valenţele melodiei populare româneşti, formulele 
arhetipale şi ritmurile folclorului străvechi (colindă, cântec de leagăn, 
bocet), compozitorul a reuşit să-şi închege un limbaj sonor personal, de 
reală simplitate, prospeţime şi originalitate. Permanenta sevă şi rezonanță 
autohtonă extrasă din modalismul specific melosului naţional, 


7! Cosma, Viorel, Muzicieni din România. Lexicon, vol. II, Editura 
Muzicală, Bucureşti, 1999, p. 28. 

imprimată unui linearism sever, a evoluat — prin decantarea mijloacelor 
de expresie a limbajului contemporan — de la un tradițional diatonic spre 
un serialism cantabil, ce conferă creației compozitorului o tentă modernă. 
Există o permanentă şi fructuoasă întrepătrundere între investigaţiile 
de muzicologie — pedagogie şi creaţia artistică, probitatea profesională 
împrumutând paginilor muzicale virtuţi de perenitate, de parfum arhaic 
şi de poezie a plaiurilor natale. 

Dincolo de stiluri şi maniere, în cazul lui Liviu Comes, modalismul 
rămâne suveran, numitor comun al etapelor creației sale sau al direc- 
ționărilor spre un orizont ori altul; astfel, factorul comun al tuturor 
acestor „stări” se nuanţează „în patru idei majore: existenţa unei linii 
majore de folclor imaginar, prevalența unei gândiri diatonic-modale 
prea puţin «atacată» serial, concepție polifonică şi armonie postimpre- 
sionistă în diferite grade de compactare” 7. În cazul de față 
interesează primele două ferestre deschise de compozitor spre zona 
folclorului nostru; format de Zeno Vancea în ideea valorificării 
folclorice prin prisma culegerilor şi a prelucrărilor lui Bela Bartok, 
respectând modelul şi spiritul folcloric, îmbinându-le cu ideile 
contemporane în circulație, mai ales cu ambianța impresionismului 
francez sau cuceririle celei de-a doua şcoli vieneze, Liviu Comes 
impune, încă în primele sale lucrări, „magia modalului diatonic”. 

Creaţii precum Sonata pentru pian, Suita pentru pian şi Suita 
„Sarmis ” pentru orchestră se înscriu perfect pe această linie de ținută 
modală, cu armonii de cvarte şi secunde, cu disonanţe incluse în acor- 
dică şi un „halou” de sunete melodico-ornamentale. Elementul ce își 
revendică din start rolul de catalizator al expresiei, impunându-se ca 
dominant, dincolo de orice alte cuceriri şi prelucrări de limbaj armonic 
sau de manieră polifonă în concepție, îl constituie materialul tematic 
folcloric, extrem de prezent, inclusiv în formele statuate deja de practica 
europeană. Sonata pentru pian, Sonata pentru vioară şi pian, Divertisment 
pentru orchestră de coarde demonstrează opțiunea compozitorului pentru 
depăşirea multora din opiniile confraţilor săi, potrivit cărora folclorul 
nu s-ar preta la încadrări în tipare tradiţionale, ci şi-ar cere propriile 
straie formale. Astfel, Sonata pentru pian, lucrare datată 1951 şi 
purtând numărul de „opus 1”, poartă pecetea stilului personal, 
cristalizat deja, al creatorului ei; pornind de aici, Liviu Comes a adus 


72 Stoianov, Carmen, Portrete componistice: Liviu Comes, în „Muzica”, 
Bucureşti, an X, nr. 3 (39), iulie-septembrie 1999, p. 19. 

în mod constant un elogiu modalului diatonic, armonizării sale extrem 
de rafinate şi tratării polifone, modalități prin care polifonia, etajarea 
pe mari terase întreţesute organic pun în valoare monodia. 

Zestrea folclorică este captată prin transfigurare, prin ceea ce 
compozitorul obişnuieşte să numească „folclor imaginar”, în fapt o 
creaţie apropiată stilistic de modelul folcloric, dar exersată la modul 
virtuoz în baza unei foarte atente cercetări, a unui studiu susţinut şi a 
cunoaşterii profunzimilor sale, toate dublate de dorinţa de extrapolare 
a datelor esenţiale ale acestui mirific univers al muzicii noastre populare. 
Discursul muzical se remarcă printr-o excepţională fluență, cu un 
linearism dominant. Chiar dacă materialul său tematic nu se bazează pe 
citate directe din generoasa matrice folclorică, ci este în întregime 
creat în spiritul şi în atmosfera ethosului romnesc, ceea ce se impune 
este maniera absolut personală în care compozitorul a tratat acel 
„halou” sonor armonic, aferent curgerii melodice, ca şi terasările 
polifone, totul pliat formelor clasice în care este articulată lucrarea. 

Astfel, Melopee, partea a doua a Sonatei pentru pian, propune o 
serie de „sunete-pilon” în jurul cărora se „ţese” „haloul” sonor cu indici 
şi potenţe armonice, cu polifonie latentă, ceea ce îmbogățește traiectul 
prin excelență monodic cu sugestii de tip heterofonic ce gravitează: 

Prin contrast de atmosferă, finalul este un rondo clădit pe două 
teme, în care alternanţa stărilor aduce în prim plan ideea de joc. Tot din 

aceeaşi perioadă datează şi lucrarea Cântece şi jocuri pentru pian, suită 
de zece piese concepute ca facturi diverse, dar clădite pe aceeaşi manieră 
de tratare a materialului sonor de bază: esență românească evidentă, fără 
a fi citat propriu-zis. Ne aflăm în faţa a zece tablouri muzicale pline de 
ritm şi culoare, demonstrând perfectul ataşament al compozitorului față 
de ideea creaţiei în stil folcloric. 

Realizată în anul 1954, Sonata pentru vioară şi pian, vădind o 
maximă rigoare a construcției, a şi figurat în programul multor interpreţi 
români sau străini prezenţi la ediţiile din anii 1967 şi 1970 ale secţiunii 
vioară a Concursului şi Festivalului Internaţional „George Enescu”. La 
baza lucrării stă un vechi cântec popular românesc din zona Sibiului, 
cântec ce propune cunoscuta îngemănare de mişcări lent-repede. Orna- 
mentica bogată a melodiei permite compozitorului un travaliu minuţios 
la nivel motivic şi celular, inclusiv la desenul ritmico-melodic, melodie 
tratată cu maximă rigoare şi de la care se revendică absolut toate 
celulele şi motivele întregii sonate. Deşi este axată în întregime pe 
acest material de extracție folclorică, Sonata pentru vioară şi pian 
beneficiază din plin de acţiunea creatoare a maestrului care a tratat 
materialul de bază asemenea unui dat, din care a extras particule tratate 
contrapunctic într-un seducător joc polifonic, cu discrete picurări armonice, 
totul în date diatonice. 

Suita pentru orchestră Sarmis beneficiază de gândul eminescian 
trasat în poetic prin poemul Gemenii. Riturile străvechi sunt readuse la 
lumină pentru evocarea misteriosului conducător dac Sarmis, cu întregul 
ceremonial pe care îl presupune vechiul palat de piatră; între cele două 
mişcări extreme, Preludiu şi Final, tablourile suitei cuprind: Măşti 
funebre, Dansul femeilor, Sfatul bătrânilor, Fete cu crotale de argint, 
Luptători şi Tomiris. Nota dominantă a suitei, ce are inclusiv corespon- 
denţe coregrafice, o constituie utilizarea timbrurilor pure, fiecare dintre 
articulațiile sale purtând un timbru recognoscibil. 

Divertisment pentru orchestră de coarde şi Suita haiducească 
respiră din plin aceeaşi atmosferă românească, realizată în termenii 
accesibilității extreme, prin utilizarea unei melodii cu circulaţie liberă 
la toate nivelele, ambele fiind axate pe acelaşi tip de folclor imaginar, 
creaţie pe date ancestral folclorice, potențate de melisme, apogiaturi, 
glissandouri, chemări-semnal.... În plan teoretic, întreaga producţie a 
acestor ani s-a concretizat într-un studiu publicat de autor sub titlul 
Contribuţii la studiul procesului de creaţie în cântecul popular românesc, 
studiu găzduit de paginile revistei „Muzica”. 

În domeniul coral, reluarea intonaţiilor de factură folclorică poate 
fi întâlnită exponențial în balada pentru cor mixt a cappella Nevasta 
fugită, în care efectele dramatice se susţin prin rigoare contrapunctică 
şi în care Liviu Comes îmbină cu măiestrie procedeele polifone cu axa 
armonico-modală, traducând complexitatea textului poetic. 

Inclusiv planul realizării pianistice respiră acelaşi modalism de 
factură populară, oglindit în caietul publicat de compozitor sub titlul 
Miniaturi pentru pian, ca şi în ciclul Patru sonatine pentru pian. Acest 
din urmă opus prelungeşte ideea creării în stil folcloric, cu notații stili- 
zate, rafinate, cu tuşe sonore abia ghicite, dar mereu prezente, reflectând 
imagini din lumea copilăriei, cu oaze armonice şi alunecări disonante, 

Inclusiv în lucrările de mai târziu, realizate în datele tehnicii seriale, 
Liviu Comes va şti să introducă o adresabilitate folclorică, fin filtrată, 
aluzivă, prin elemente modale inserate în discurs. 

Este cazul lucrărilor Salbă — în care cele şapte piese orchestrale 
aforistice poartă pecetea diversităţii şi a contrastelor, cu etajări timbrale 
în detaşări de arhetipuri melodice, ca şi al altor două titluri, Cântec în 
piatră şi Ofrandă transilvană,; acest din urmă titlu este un grandios 
oratoriu pe versurile poemului Terra Daciae de Ion Brad, iar atenţia 
compozitorului este captată de demersul componistic prin care se 
dezvoltă motive celulare edificate în sonor în urma vizitei lui Liviu 
Comes la vestigiile dacice din Munţii Orăştiei — emoţionant omagiu 
dedicat meleagurilor încărcate de istorie şi vegheate — peste veac — de 
somnul eroilor martiri la ceas de pace pe plai străbun. 

Un veritabil „compendiu” de arhetipuri muzicale, o salbă a acestora 
aflăm în ciclul Măguri, creat pentru piese soliste, dar şi pentru orchestră. 

Aici, domoala legănare de plai, asemenea orizontului spaţial 
blagian, capătă sonorități muzicale, intim legate de poezia plaiului 
românesc, cu trame ornamentice discrete, cu formulări ce evoluează de 
la concis la amplu, cu sunete-pilon în jurul cărora gravitează o bogăție 
melismatică transcrisă în melodie: 

Efigie a stilului comesian de translatare a modalului folcloric 
creat, imaginat în sunete, ciclul „măgurilor” devine emblematic pentru 
întreaga sa creație, axată pe valorificarea surselor folclorice. De aceea, 
raportarea permanentă a comentatorilor creației sale la acest ciclu nu 
este întâmplătoare, „măgurile” fiind definitorii pentru stilul unui 
compozitor care a înţeles profunzimea universului folcloric. 


VINICIUS GREFIENS: ÎN PRAG DE URĂRI ŞI DATINI 


Remarcabilul său profesionalism l-a determinat pe Vinicius 
Grefiens să lucreze cu migală de „artizan pasional al miniaturii corale şi 
instrumentale (pentru pian) în care armonia, contrapunctul, ritmul 
inedit, dar mai ales culoarea dispun de acea originalitate care salvează 
de multe ori creaţia de la anonimat” — consideră Viorel Cosma”. 

De la Schiță rustică (1953) la creațiile corale din ultimul său 
deceniu de viaţă, aplecarea spre sugestia folclorică şi valorificarea ine- 
dită a intonaţiilor populare au fost o constantă în creaţia compozito- 
rului. Schiţă rustică valorifică din plin unisonul — lecţie enesciană 
aplicată creator — dispus pe largi suprafeţe temporale. Ceea ce face 
distanțarea față de alte tipuri de utilizare a unisonului este modul în 
care Grefiens tratează intrările vocilor: treptat, învăluind şi înveşmântând 
sonorul, creând mereu alte şi alte nuanţe ale aceleiaşi idei muzicale, 
anterior expuse. Picturalul domină în ipostaze când viguroase, culori 
tari, când ceţos aburinde, infuzate de lirism de bună calitate, de nuanță 


B Cosma, Viorel, Muzicieni din România. Lexicon, vol. III, Editura 

orfică. Secţiunile tranzitive ale acestui rondo în care trecerile de hotar 
dintre tema principală (refrenul) creată de compozitor şi citatele care 
intervin pe parcurs sunt line, incerte şi nestatornice, dau piesei o savoare 
puţin obişnuită şi nasc în auditor tentaţia de a descoperi trasee folclorice 
şi acolo unde ele nu există în mod practic, declarat. 

Aceeaşi atmosferă şi aceleaşi procedee sunt întrebuințate în Șase 
imagini pentru orchestră (1971), lucrare ce nu reprezintă altceva decât 
orchestrarea a 5 dintre miniaturile pianistice ale compozitorului, la 
care se adaugă şi cea a uneia din cunoscutele şi foarte cântatele sale 
piese corale; avem în vedere următoarele miniaturi pianistice publicate, 
de altfel, într-un caiet special, dar considerate de compozitor ca apte 
să suporte reconsiderarea lor din perspectiva îmbogăţirii timbrale şi a 
dezvoltării ideatic-muzicale: Evocare, Puțin balet, Cântec din Pădureni, 
Joc din Pădureni, Cântec de leagăn, iar ca piesă corală — Cântecul 
păcurariului, devenit în acest cadru, în variantă simfonică, un dans: 
Dans păstoresc. Toate la un loc constituie dovada vie a fanteziei, inte- 
ligenţei şi rafinamentului, a jocului timbric şi a echilibrului proporțiilor 
şi a raporturilor dinamice, a tensiunilor ce se nasc dintr-o țesătură 
plurivocală. 

Chiar şi o privire rapidă asupra acestei partituri este în măsură să 
surprindă ductul continuu, pregnanța şi prevalența compartimentului 
de coarde, dialogul cu acestea completând, de fiecare dată, secțiunile 
destinate în exclusivitate vocilor soliste. În funcţie de atmosfera vizată 
a fi recreată în fiecare din aceste miniaturi devenite articulaţii ale orga- 
nismului extins la dimensiuni registrico-timbralo-simfonice, compo- 
zitorul face apel la timbruri variate; aşa, spre exemplu, în prima piesă 
a acestui ciclu — Evocare, în care tema poartă emblema unui cunoscut 
citat enescian, recunoaştem forța evocatoare a coardelor la unison. 

Puțin balet evidenţiază contrastul conținut în alternanţa continuă 
coarde — suflători de lemn, Cântec din Pădureni uzează din plin de 
sonorităţile mult prea puţin obişnuite ale harpei (instrument care, deşi 
este departe de „sonurile” folclorice româneşti, demonstrează o perfectă 
integrare, ca şi justeţea utilizării ei în context) pentru redarea undei de 
nostalgie în îngemănarea harpă — flaut, Joc din Pădureni evocă antre- 
nanta atmosferă a petrecerilor populare în care percuţia şi, alături de 
ea, trompeta „con sordino” creează un cadru dinamic, Cântec de leagăn 
se „scaldă” în molateca culoare a unisonului şi a solo-ului de corn englez, 
iar finalul — Dans păstoresc — se întrupează dinamic, viguros, din detaşări 
solistice pe un fundal ritmic gradat condus şi susținut. Universul liric 

pe care acesta îl conturează, cu firescul împreunărilor şi al dezlegărilor 
de voci, cu coloratura instrumentală iscată din preferințele timbrale 
mai sus expuse ce însoțesc matca melodicului, devine un cadru energi- 
zant, cu ton şi atmosferă proprie, cu prea puţine raportări la fondul de 
bază, la lumea miniaturilor pianistice sau a coralului. 

Revenind la acestea, trebuie subliniat faptul că — deşi au fost 
create la date diferite — Miniaturile pianistice reprezintă cu adevărat 
un ciclu unitar, dar şi caleidoscopic în acelaşi timp. Titluri precum 
Evocare, Perpetuum mobile, Cântec de leagăn şi Joc voinicesc, create 
în anul 1955, fuseseră deja reunite în caietul publicat sub emblema 
Patru miniaturi pentru pian, Coral, Pe gânduri, Joc din Pădureni, 
Puțin balet, Oştile stau faţă-n față, Cântec din Pădureni, Bătrânul 
flaşnetar, Toccatina, Plimbare şi Bună dispoziție datate un deceniu 
mai târziu, fuseseră — şi ele — reunite şi publicate separat, în caietul de 
miniaturi pianistice Zece inscripții pentru pian, iar ultima dintre ele, 
Istorioară, datează din 1968. 

În anul 1981, Editura Muzicală a publicat volumul-culegere 
15 Miniaturi pentru pian solo, caiet ce reuneşte cicluri realizate separat 
şi distanțat în timp, dar compuse sub acelaşi arc de gând, în care fiecare 
recreează universul românesc perceput prin ochi de copil. 

Inclusiv titluri ce par a nu avea legătură cu lumea cântecului 
popular, cum este cazul piesei Perpetuum mobile, devoalează un voit 
spirit folcloric, în acest caz nuanțele lăutăreşti fiind deosebit de evi- 
dente; i se alătură seria de citate prezente fie în Evocare — citat enescian, 
fie în Cântec din Pădureni, Joc din Pădureni, fie citatul de nuanţă 
clasicizantă, dar cu irizări folclorice din Coral, fie cel cu iz romantic 
din Puțin balet sau Bătrânul flaşnetar. 

Intervalica din prima piesă a ciclului de 75 Miniaturi pentru 
pian solo, Evocare, scoate la lumină, de la bun început, o emblemă 
enesciană, cu formularea ei intempestiv enunțiativă, 

emblemă ce pare a fi o nimerită bază de discuţie în jurul căreia se 
edifică o lume sonoră aparte, ce se va regăsi — parţial — în piesele ce 
urmează. Ritmul, susținând expresia şi osatura melodicii, îi potenţează 
caracterul, contribuind din plin la realizarea contrastelor de atmosferă, 
dar realizează, în acelaşi timp, un firesc dominant. Coloritul cromatic, 

de sorginte lăutărească, din Perpetuum mobile se pliază perfect ideii 
de responsorial, de joc al nuanțelor şi motivelor, în vreme ce pecetea 
metrică asimetrică în alternanță 5/4 şi 4/4, purtând în interior sugestia 
legănării 6/8, îmbină cântul uşor îngânat din zicerea mamei cu o 
atmosferă caldă, calmă, depănând gânduri; repriza, concentrată, se 
amplifică registric în cvartet, ceea ce conturează o atmosferă voit 
arhaică, cu toate că ideea de cântec de leagăn se menţine, aceeaşi, 
traversând timpurile şi percepţia. Spărgând — la propriu — clişeele, Joc 
voinicesc revigorează expresia, cu reluări variate ale aceleiaşi teme. 

Ca o concluzie, putem afirma deosebita plasticitate a imaginilor 
sonore create de compozitor, ceea ce face ca universul miniaturilor 
sale că capete şi să susţină un scop didactic declarat: acela de introdu- 
cere a micilor pianişti într-un dialog viu cu însăşi zestrea veche de 
cântare, să le călăuzească paşii pe calea descoperirii unor frumuseți pe 
lângă care, poate, treceau fără să le conştientizeze. Dimensiunea cântării 
corale, definindu-i personalitatea de campion al simplităţii, se revendică 
inclusiv de la titluri emblematice, cum este cazul cunoscutului „şlagăr” 
al colindelor noastre — Lilioară (1971) pe versuri de Ion Brad, bijuterie 
corală ce se cântă cu scontat succes de public în două variante: pentru 
cor mixt a cappella şi pentru cor pe voci egale. 

Această dublare a posibilității de interpretare decurge, în mod 
firesc, din necesități obiective, compozitorului solicitându-i-se — în 
numeroase rânduri — să realizeze variante pe măsura posibilităţilor 
interpretative ale formațiilor corale dornice să şi le înscrie în repertoriu. 
Convingător şi antrenant, acest cântec evocă vechile colinde româneşti, 
având în plus accente metrice şi o ritmică sacadată, mobilizatoare. Care 
sunt calităţile prin care această creaţie a reuşit, în relativ scurtă vreme, 
să se impună atenţiei? Lilioară evoluează în mod constant în acelaşi 
ritm. Respectând şi subliniind succesiunea silabelor accentuate şi 
neaccentuate ale textului, cu o expresie potolită, de nuanţă clasică, 
izvorâtă din lumea adâncă a colindului românesc, dar şi din ancestrala 
succesiune de terţe şi cvinte, Lilioară vorbeşte despre continuitatea 
noastră ca popor, martor al străvechii culturi ce i-a însoţit istoria. 

Acelaşi univers sensibil, acelaşi modal românesc, de sugestivă 
simplitate le regăsim şi în poemul pentru cor a cappella Doină (1973), 
pe versurile poetului Gheorghe Tomozei. Valorificând sugestiile oferite 
de utilizarea recitativului, a parlando-ului din vechi cântece româneşti, 
pliindu-se demersului contrapunctic, cu intrări ale vocilor la cvintă sau 
chiar în cvinte paralele din care se desfac apoi în mers oblic, cromatic, 

secțiunea introductivă a acestei doine — simplă, în „lento assai” — 
precede şi, în final, prin reluarea ei variată, mult îmbogățită pe plan 
armonic, încheie concluziv o evoluţie muzicală dominată de caracte- 
risticile doinelor româneşti: mod major cu treapta a VII-a coborâtă, 
intercalări de zone modale minore, preferința pentru mers treptat 
coborâtor, balans de cvarte mărite sau cvinte micşorate, bogăţie pe 
plan agogic, accelerări şi rallentando-uri, secțiuni de „ad libitum” sau 
„senza misura” ce alternează cu unison placat în „tempo giusto”. 

Sumum al expresiei folclorice, o altă lucrare a lui Vinicius Grefiens, 
de mari dimensiuni — cele şapte secvenţe pentru cor mixt a cappella 
De urări şi datini, alcătuită pe principiul unităţii în diversitate — nu 
este decât o magnifică „monografie” muzicală a spiritului românesc, a 
vieţii satului şi a oamenilor lui în momente de sărbătoare: începutul de 
an, intrarea în viaţă, intrarea în căsnicie sau în legea orizontului ultim. 
Conceput ca omagiu adus vechimii şi dăinuirii peste veacuri a unui 
popor cu străvechi datini, perpetuate în timp, mărturie a continuității şi 
vitalităţii sale, a forței sale creatoare, ciclul a fost compus între 1979 şi 
1982, legat de momentul aniversar al celor 2050 ani de atestare a 
statului dac centralizat şi independent. Caracteristica principală a 
acestui închegat corpus muzical, în care secvențele se succed pe baza 
unui scenariu echilibrat, evolutiv, îmbinând adresarea versurilor cu 
ambianța realizării muzical-poetice şi cu acel contrast necesar, dar, 
totodată, nonconflictual necesar desfăşurărilor de tipul suitei, constă în 
posibilitatea interpretării sale fie integrale, fie fragmentar, pe stanțe, ca 
şi miniaturile pianistice. 

Elementele de contrast şi continuitate au — în egală măsură — rol 
de liant sau de caracteristică interpretabilă „în sine”, expresie a unității 
în diversitate. Gândite în flux continuu, legate prin „attacca”, fiecare 
bijuterie corală în parte are o destinație anume, dedusă din titlul ei şi 
explicitată în subtitlu. În Cuvântul înainte al partiturii, Grigore 
Constantinescu preciza că „pentru desfăşurarea celor şapte secvenţe 
ale ciclului, compozitorul şi-a alcătuit un scenariu în care succesiunea 
ideilor şi imaginilor apare drept o originală sinteză a versului popular 
autentic... se perindă prin fața noastră, rând pe rând, momentele naşterii, 
nunţii sau despărțirii definitive, acestora li se contrapune sărbătorirea 
noului an, a recoltei, precum şi urarea de bine adresată de nepot 
strămoşului. 

Cele şapte piese ale ciclului, alcătuind, după cum se poate înţelege, 
un adevărat panoramic al existenței umane, se prezintă strâns corelate 

din punctul de vedere al dramaturgiei muzicale. Totuşi, audierea separată 
a pieselor nu ne lipseşte de farmecul fiecărei secvențe în parte. Arta de 
miniaturist pe care ne-o dezvăluie compozitorul este cu atât mai 
impresionantă cu cât, în fiecare piesă, descoperim o mare varietate a 
modalităţilor de expresie, la toți parametrii comunicării muzicale”. 

Cântecul de leagăn Ai, dui, dui, puiut de om, murmurat în ritmul 
legănat de 3/8, cu accente ce imprimă o pulsaţie specifică, propune 
apogieri ale cvintei prin sextă şi momente cadenţiale alternând ipostaza 
majoră cu cea minoră: 


va —|ra-n li 


Şi 


sia 
ae, 


cinti va 








cinti va - ra-n li - vezi. A - dă-i som- nu prun-cu - 

Cu toate că preferința pentru cromatic, ca şi opunerea centrilor 
SOL — MI apare cu constanță, în Când bate ceasu’ la unu, cântec 
nostalgic de nuntă, repetiţia devine principiu de construcție, alături de 
alternări metrice inedite, asimetrice şi în formulări variate. Coarda de 
recitare inițială este sunetul Mi, iar netemperanța este sugerată prin 
suprapunerea unei funcții de pedală: 


să-mi schimă | por - tu, 
e 





Cu o melodică de colind, de factură descendentă, cu colorit 
oriental dedus din secunda mărită, nostalgicul refren „bate ceasu” fată 
dalbă”, cu posibilul corespondent „măiculiţă dragă”, propune un curs 
melodic descendent treptat: 

Ba-te cea-su, ba - te ze - ce, Măi-cu - tă dra - gă 


Din arsenalul mijloacelor utilizate de compozitor pentru a varia 
expresia menționăm: pedale simple şi pedale de secunde folosite ca 
placări ritmice. 

O altă ipostază a repetiției o aflăm în Voinicul şi fiara codrului, 
piesă corală de amplă respirație, de factură poematică în care se pune 
în pagină un moment esențial al vieții, trecerea flăcăului în rândul 
bărbaților. Tema — o unică frază muzicală prezentată când în major, 
când în minor — traversează textura piesei în prezentări variate, expuneri 
singulare, inversări, decupaje ritmice, evidențiind preferința pentru 
saltul de cvartă sau pentru circumscrierea în cadrul unei cvinte micşorate. 

Cântecul de priveghi, preluat din schița simfonică Inmormântare 
la Pătrunjel de Theodor Rogalski, face şi el elogiul cvintei în manieră 
responsorială, cu un calculat primitivism armonic. Cunoscuta temă a 
lui Rogalski, îmbinată cu un lamento pe legănare de secunde sau terţe, 
creează un efect sonor cu totul şi cu totul special. 

Ultimele două secvenţe ale ciclului, luminoase, sunt cântece şi 
colinde de urare, axate pe tema trecerii de prag în noul an, adresarea 
fiind multiplă: gazde, gospodari, case cu fete frumoase, de măritat, 
tineri şi bătrâni, ca o încununare a datinilor ce se cer mereu înnoite şi 
înmulţite sub aceeaşi generoasă urare de „întru mulţi ani fericiți!”, 
repetată din generaţie în generație, cu accente de sinceritate şi de „gând 
bun”. 

Un alt citat utilizat de compozitor în această lucrare — cel de-al 
treilea — este preluat din colecţia de colinde a lui George Breazul şi 
constă într-o combinaţie a colindelor nr. 271 şi 273. El stă la baza 

cântecului „de sorcovă şi belşug” Pe-o gură de vale şi afirmă un 
enunţiativ la o voce, cu pedale armonice sau în rostire izoritmică, 
învăluite într-o minimă mişcare melodică, îndemnul Sculați, gazde, nu 
somnați, cu arhaicul însemn de cvinte paralele: 


Molto veloce sempre ben misurato (ò= 208) 











Scu- lati, gaz - de, ~z som-nati, — Că nu-i vre-mea de som-nat,— 












=> < a 
Căi ve-mea de co- lin-0at, — Și Co-co- sù si-au cin-tat 


2 


Hoi le- run - da, Flori cde mā-ru, Hoi le- run - da, flori de mă -r, 








Expunerea solistică la tenor, imediat îmbogățită prin partici- 
parea celorlalte voci, este un sumum de idei muzicale puse sub semnul 
simplităţii. 

Ultima piesă a ciclului, Din bătrâni, din oameni buni, cu aceeaşi 
structurare de colind, face o sinteză luminoasă a celor mai înainte rostite 
muzical. Pluralitatea soluţiilor aflate de compozitor în mânuirea celor 
patru voci corale a cappella, utilizând resurse timbrale solistice sau 
îmbinări vocale, structurări intervalice şi ritmice proprii, tipice zicerii 
folclorice, este proprie acestui ciclu. Veritabilă „monografie” muzicală 
a lumii satului românesc la ceasurile cruciale ale existenţei, De urări şi 
datini radiografiază şi sufletul românesc, cu rostirile şi rostuirile sale. 

Aşa cum nota, în cuvântul introductiv la editarea piesei, Grigore 
Constantinescu, totul vorbeşte despre legile profunde ale existenţei 
surprinse cu măiestrie de compozitor: „Rezultatul final, al unui 
convingător mesaj umanist, atrage şi prin felul în care se impune 
personalitatea compozitorului, capabil a transmite, prin intermediul 

muzicii, propriile concluzii despre semnificația vieții. Şi, Vinicius 
Grefiens, în această impunătoare creaţie a sa, rod al mai multor ani de 
muncă, o face ca un maestru, trasând itinerarii estetice şi stilistice din 
care generaţiile mai tinere vor avea de învăţat, pentru a pătrunde 
adevărul nepieritor al acestui simbol, atât de minunat numit de George 
Breazul «Patrium Carmeny”. 


TIBERIU OLAH: RECUCERIREA CITATULUI 


Tiberiu Olah este tipul perfect al creatorului de un laconism 
suveran: extrem de concise, uneori reduse doar la prezentarea mate- 
rialului modal la care compozitorul se va raporta pe parcursul întregii 
lucrări, ideile muzicale puse în circulaţie manifestă o certă preferință 
pentru relaţii intervalice definitorii, perfect integrate dialectului muzical 
sud-est-european. Atras de sfera intonaţiilor bihorene, cu modalul lor 
specific, cu incisivităţile ritmice şi, uneori, cu definitorii relaţii fono- 
modale, cu transmutări ale centrului de greutate de pe secundele mici, 
cu rol de sensibilă, pe cele mari — cadențe prin subton, Tiberiu Olah îşi 
defineşte originalitatea creatoare prin trăinicia relaţiilor cu solul folcloric. 
Citatul este fie prezentat ca atare, fie ocolit sau utilizat prin prisma 
recreării în date perfect pliabile orizontului spaţial de la care se revendică. 

Aşa, spre exemplu, în Cantata pe versuri vechi ceangăieşti, lucrare 
de tinereţe a compozitorului, acesta afişează o anume preferință pentru 
ciclul secundelor mari sau mici şi pentru cvarta mărită — totul rămânând 
cuprins în cadrul modelator al unei cvinte. De remarcat ponderea 
secundelor mari, care tind să înlocuiască treptat pe cele mici, cu alte 
cuvinte este subminată atractivitatea de tip sensibilă în favoarea hege- 
moniei subtonului, cu perfecta sa ancorare în sferă modală. Se recu- 
noaşte — în această intervalică — influenţa directă a folclorului bihorean, 
care primeşte şi contururi generalizatoare de aşa manieră încât speci- 
ficul naţional să se distileze în intonaţii în care recunoaştem şi un 
pregnant caracter contemporan. Sfera ritmică este cea care prinde o 
anume culoare: întâlnim giusto alături de aksak, de derulări cvasiimpro- 
vizatorice, totul sub libera alternare din punct de vedere metric. Fuziunea 
giusto-rubato, dominantă, dă mereu senzația de liberalizare a discursului 
muzical de sub tirania ritmului, cu toate că Tiberiu Olah este recunoscut 
pentru primatul pe care îl conferă acestei dimensiuni în lucrările sale. 

O amplă „„variaţiune” a acestei lucrări o regăsim, peste ani, 
translatată, în lucrarea Echinocții, în care sunt cultivate aceeaşi culoare 
modală şi chiar construcţiile micromodale propuse de compozitor. 

În mod concret, în opusurile compuse până în 1967, Tiberiu 
Olah utilizează incipituri melodice de factură modală sau micromodală, 
unitare, capabile să desemneze cu claritate ancorarea în zona folclorului 
din nord-vestul țării. În permanentă confruntare cu tradiția, pliind noul 
pe datele esenţiale ale unei „tradiţii unanim acceptate”, compozitorul 
tinde către sublinierea unor valenţe pe care sunetul le conţine şi pe 
care creaţia populară le-a evidenţiat prin culori tari, puritate timbrală, 
preponderență ritmică: melodia ca entitate, ritmul ca entitate, timbrul 
ca entitate. Melodia sa, rezultând firesc din sunetele modului pe care se 
grefează, cere de fiecare dată o altă formă, sfidând şablonul şi declarându-şi 
apartenența la asimetriile de tip folcloric. Însăşi confundarea ideii 
melodice cu modul este un ecou al practicii folcloristice. Preluând 
creator această sugestie, Tiberiu Olah conferă sunetelor modului o 
importanță egală. Astfel, relațiilor intervalice le revine rolul de a construi, 
prin remodelare, variante cu rol egal în dramaturgia de ansamblu. 
Structurile heterometrice din ciclul brâncuşian se impun ca o efigie, 
prin sensul lor emoțional, prin tensiunea pe care o degajă. 

Latura instrumentală, care relevă inedite raporturi sonore iscate 
din instrumente mai puţin utilizate sau efecte noi, serveşte şi ea ideea 
de implantare în matca sonorităţilor româneşti. Astfel, în Timpul 
memoriei (The time of memory), lucrare al cărei titlu comportă şi inter- 
pretarea Memoria nu are timp (Memory has no time)” , instrumentelor 
clasice li se adaugă sonorităţile evocatoare ale fluierelor româneşti sau 
ale cavalului, favorizând relația temperanţă-nontemperanță (netempe- 
ranță), giusto-rubato, sunete reale — sunete armonice, sugerând un 
univers sonor în care ideea de trecut şi cea de prezent aparțin în egală 
măsură acelui unic act al memoriei. Dualitatea temporal-atemporal, 
distilată în culoare orchestrală sau vocală, va face şi obiectul ciclului 
Armonii, care, pe lângă cele patru lucrări cu acest titlu, cuprinde şi 
simfonia corală Timpul cerbilor, aceasta din urmă o amplă translație şi 
din simfonic în coral, lucrare în care tronsoanele şi transpoziţiile lor 
complexe descoperă un travaliu modal de artizan în care raporturile 
fibonacciene sunt prezente. Ideea poetică ce uneşte acest ciclu de 
Timpul memoriei constă în permanenta senzaţie de înfruntare a două 
lumi, a trecutului şi prezentului, prin ideea de transformabilitate a 
acestora, idee redată prin jocul contrariilor netemperat-temperat, 
mişcare-nonmişcare, sunet-nonsunet. 


14 Stoianov, Carmen, Tiberiu Olah, în „Muzica”, Bucureşti, an XXVII, 
nr.3, martie 1978, p. 9. 

Pornind de la citat sau formula ritmică de colind (primele lucrări), 
distilând sonorităţile folclorice până la cele mai îndepărtate consecințe, 
compozitorul recucereşte, în Armonii, citatul. Maniera de expunere a 
sa în fugato îl ascunde percepției imediate, transmițând doar impresia 
sonoră a universului său specific micromodal. Tot citatului, utilizat ca 
imagine sonoră, ca efigie, îi va reveni rolul de închegare a discursului, 
de construire a formei. 

De altfel, micromodalul, prezent încă din primele pagini semnate 
de compozitor, nu este altceva decât o alternanță a mai multor construcții 
micromodale prin intermediul cărora se tentează chiar dimensiunea 
dodecafonică. 

Experimente pe ideea micromodală, a melodicii dispuse cvasicir- 
cular, a fuziunii giusto-rubato, imprimând sugerarea unei maxime 
libertăţi în curgerea sonoră, se regăseşte în ciclul Brâncuşi, alcătuit din 
cinci lucrări: Coloana infinită (1962), Sonata pentru clarinet solo (1963), 
Spaţiu şi ritm (1964), Dialoguri pentru orchestră (Poarta sărutului - 
1965), Masa tăcerii (1967). 

Ethosul acestor lucrări este profund românesc, cu implicaţii 
generalizante, graţie caracterului voit arhaic al intonaţiilor incipitului 
melodic, dedus din semnalele buciumaşilor din Apuseni, al aşa-numi- 
telor „gălăua”, subliniind cele mai intime date folclorice, esențele, 
trecute prin retortele unui complex proces de elaborare la o soluţie 
probată anterior şi de Paul Constantinescu: alternanţa ton — semiton. 

Asimetriile puse în evidență de lumea ritmică a lui Tiberiu Olah 
se raportează şi ele direct la folclorul bihorean, drapările sonore ale 
acestora contribuind la desenarea unui joc coloristic în care înveşmân- 
tarea timbrală sau contrapunctică, cu efecte de simultaneitate sau rever- 
beraţie sonoră, duce la ideea de poliritmie. Bogate şi divers ipostazate 
graţie utilizării unor incipituri melodice de factură modală sau micro- 
modală, cu evidențierea preferenţială a acestui ultim aspect, cu o interva- 
lică sugerând verticalitatea în unghiuri perfect calculate şi o structură 
ritmico-melodică de mare fluență, cu infinite posibilităţi de tratare, 
toate respirând un aer românesc inconfundabil; li se asociază timbrul, 
dinamica nuanțelor, efectele definitorii pentru maniera în care Tiberiu 
Olah înţelege să recreeze folclorul, să dea glas spiritualității româneşti. 

Osmoza ritmică are întâietate în procesul legării tuturor elemen- 
telor de mai sus într-o imagine sonoră de amprentă profund românească. 
Se confirmă astfel teza că Tiberiu Olah compune pentru a descoperi un 
univers, pentru a atrage tuturor atenția asupra acestuia şi pentru a ni-l 

comunica, a ni-l împărtăşi. Ţelul său suprem rămâne abordarea sensibilă 
a simplităţii. 


MYRIAM MARBE - NOSTALGIA RITULUI 


Prezenţă singulară în peisajul componistic românesc al celei de-a 
doua jumătăţi a secolului XX, Myriam Marbe a abordat cu o veritabilă 
sete de exprimare plenară o multitudine de genuri, inclusiv opera pentru 
copii pe text românesc: Ocolul infinitului mic pornind de la nimic — 
operă pentru cor de copii şi instrumente, pe libret de Marin Sorescu. O 
întreagă serie de alte lucrări poartă diferite amprente, compozitoarea fiind 
mereu în legătură cu iluştri instrumentiști sau cu scriitori pe ale căror 
idei îşi broda lucrările. De altfel, ea însăşi declara: „Am încercat să fac 
mereu ceva nou, să fiu mereu pe o poziţie creatoare. De aceea am lucrat 
puţin, tocmai pentru a scăpa de riscul scrisului necreator, din rutină”. 
Aşa se explică şi faptul că a putut rămâne mereu egală cu ea însăşi, fără 
să-şi trădeze, câtuşi de puţin, sistemul de valori pe care l-a declarat. 

Ritual pentru setea pământului, titlul binecunoscut al unei lucrări 
de Myriam Marbe, o recomanda pe compozitoare drept o cercetătoare a 
fenomenului folcloric şi a implicării sale în gestul componistic contem- 
poran. Lumea descântecului, a ritmicii şi a melodiei specifice copiilor, 
cuplată cu noi modalități de tratare a vocii, cu bătăi din palme, cu 
cântare recitată, evoluând de la şoaptă la strigăt sau la declamaţie în ff, 
pleda pentru o nuanţată explorare a ethosului românesc. 

Cantata De aducere aminte, închinată memoriei celor despărțiți 
de viaţă pe câmpul de luptă, propune o altă manieră de tratare a versului 
popular în spiritul unei simbolistici poetico-muzicale. Ca text sunt 
utilizate Bocete din Drăguş (judeţul Făgăraş), bocete din care respiră 
măreție sufletească. Versul popular, utilizat de compozitoare cu bucuria 
descoperirii în el a filosofiei proprii a românului în fața morții, a deter- 
minat nu doar opţiunea pentru o lucrare vocal-instrumentală, cât şi, mai 
ales, tratarea lui în spiritul unei simbolistici poetico-muzicale despre 
care aminteam mai sus. 

Compozitoarea explorează — la propriu — înţelesul fiecărui cuvânt, 
al fiecărei metafore, pe care le explică într-un fel care îi este propriu, 
creându-le un cadru adecvat; în acest fel, fiecare sunet se constituie 
într-un întreg, al cărui spectru radiază pe multiple planuri: melodic 
(intervalic), ritmic, timbral, cu necesara lunecare spre netemperanță şi 
cu oscilaţia între eterofonie şi stereofonie. Întrepătrunderi ale planurilor, 

simetrii de cluster, atacuri vocale sau pastă sonoră — totul se supune 
legilor instituite de compozitoare într-un calculat echilibru între simetrie 
şi contrast pe succesiuni modale de referință semitonale. Preferinţa 
pentru acest interval şi continua lui balansare transpare atât din 
tratarea vocilor, cât şi din expunerile tronsoanelor modale. 

Scările prepentatonice utilizate de compozitoare 





au o directă legătură cu scările oligocordice ale bocetului folcloric, cu 
mersul clar descendent, cu sublinierea unui anume cuvânt sau icnet, cu 
intonaţie de cele mai multe ori netemperată. Pentru că în general 
melodica bocetelor este mult apropiată de vorbire, momentele melodice 
sunt ocolite de creatoare, care optează pentru corzi de recitare. Bineînţeles, 
în contextul maximei economii pe scara înălțimilor, timbrul (sublinieri 
de vocale şi consoane) sau latura ritmică sunt solicitate în mare măsură. 
Este utilizată şi coarda de recitare, pentru că melodica bocetelor este 
foarte apropiată de zicere, de vorbire. Formele ritmice simetrice, 

emisie sonoră oscilând semitonal, intervenții ce susțin compartimentul 
percuției (lovituri din palme, lovitură cu mâna pe o carte, lovitură cu 
piciorul sau pocnitură din degete) sunt modalități ce scot în evidență 
anumite înțelesuri sau imagini. 

Rigoarea ritmică a formulărilor primare de tip anapest sau dactil 
se confruntă — în această lucrare — cu aleatorismul, privit tot ca un 
procedeu de asimilare a folclorului. Deosebit de interesant este modul 
în care compozitoarea realizează notarea la timpul trecut, notare care 
îşi află corespondent în formula ritmică simetrică: 

formulă pe care sunt expuse versurile şi care nu este altceva decât o 
formulă de tip închis, evoluând între rărire şi precipitare progresivă — 
formulă ilustrând unul din tipurile sub care se prezintă ideea de simetrie 
în această lucrare. Şi tot în aceeaşi categorie intră şi dureroasa tânguire 
a unui bocet redat solistic în manieră antifonică, după modelul în care 
se cântă „după mort” în popor. Proiectarea imaginii poetice nu respectă 
o anumită cântare, proprie unui ţinut anume, ci evidențiază caracteristici 
generale ale acestui tip de cântare. Citatul intervine în lucrare sub 
forma unui cântec preluat din colecția Brăiloiu, cântec cu intonaţie 
netemperată, în a cărui tratare Myriam Marbe foloseşte aluzia eterofonică. 

Schimbarea atmosferei de la un cântec la altul este încă un 
procedeu prin care compozitoarea induce ideea de suită judicios gândită 
prin alternare în cadrul poetic unitar: se regăsesc aici indici ai partici- 
pării grupurilor vocale, a percuţiei, scopul fiind reliefarea unor cuvinte 
sau grupuri de cuvinte, prefigurarea unor imagini, condensarea drama- 
tismului reţinut. În ceea ce priveşte derularea lucrării în timp, interesant 
este faptul că Myriam Marbe a notat cu stricteţe timpii: atât durata 
întregii lucrări, cât şi cea a secțiunilor ei; faptul în sine denotă impor- 
tanța deosebită cu care este învestit timpul în această cantată, care 
vorbeşte tocmai despre ieşirea din timpul fizic şi intrarea în timpul 
etern, nonmensurabil. 

Îngemănând voce şi instrument, flautul — asemenea fluierului 
din bocetul bucovinean — continuă firul melodic cu o formulă scurtă, 
lapidară, concisă, bazată pe acelaşi interval de secundă, formulă care, 
prin apariţia ei frecventă în economia cantatei, poate fi asimilată unui 
„laitmotiv al morţii”: 

Efectele de glissando sunt mereu prezente, ele substituindu-se 
netemperanței: 

Interiorizare externă, adâncă meditație şoptită, închisă în sine, un 
rubato cu respiraţii largi şi dese opriri pe sunetul al doilea al unei scări 
hexacordice către care evoluează scările prepentatonice ale începutului 
fac din cantata De aducere aminte... o rafinată pagină de expresie 
românească. 

Compozitoarea demonstrează atât perfecta utilizare a mijloacelor 
ce-i stau la îndemână, cât şi adânca pătrundere în straturile cele mai 
profunde ale folclorului nostru; spiritul versurilor se confundă cu spiritul 
lucrărilor sale, bazate pe expresie folclorică, rezultând un incantatoriu 
continuu, o muzică oscilând între ingenuitate şi profunzimi dificil de 
imaginat la o primă audiție. 


DORU POPOVICI ŢȚINTEŞTE CLASICISMUL PUR 


Lui Doru Popovici, personalitate omniprezentă a vieții noastre 
muzicale, căutarea şi instaurarea unui clasicism structural îi definesc 
creația componistică şi muzicologică. Fazele de creaţie se pătrund de 
un fior romantic sau de liniştea clasică. Concret, încă de la primele 
lucrări, străbătute de un suflu romantic, Doru Popovici se apleacă 
asupra folclorului, căruia îi pune în evidență ductul modal. Formele 
clasice în care îl toarnă — în general sonate, dar şi un cvartet — îi dictează 
ordonarea ritmului pe principiul egalităţii; în schimb, orchestraţia se 
vădeşte a fi domeniul în care compozitorul îşi află noi forțe pentru a 
susține un discurs impregnat de intonaţiile folclorului bănăţean. Ceea ce 

domină în muzica sa, dincolo de sugestia folclorică şi chiar dincolo de 
țesătura dodecafonică, este cantabilitatea extremă a creațiilor sale 
instrumentale sau destinate orchestrei. 

În chiar interiorul unor lucrări matematic ordonate ritmic, compo- 
zitorul nu ezită să folosească asimetriile sau temele cromatice. Sinteza 
serial-modală, cu aplecare spre modal, îi cere descoperirea unor noi 
mijloace. Apelând la forme clasice sau baroce, compozitorul este tentat 
să mențină caracterul cantabil, ce favorizează fie paralelismul unor 
izoritmii cu valoare dramaturgică, fie o polifonie suplă în care se poate 
recunoaşte hegemonia cântării de tip vocal. Traseul folcloric, trădat mai 
ales prin apelarea la moduri cu specific intonațional bănăţean sau 
bihorean, cu sublinieri ale unui melos îmbibat de o anume sferă into- 
națională, îl fac pe compozitor să caute mai adânc. Spiritualitatea 
românească i se relevă creatorului fie sub forma percepţiei directe: Trei 
poeme rustice — în care versul popular reclamă prezenţa unei atmosfere 
încărcate de ton baladesc, în care să predomine liricul, fie prin repunerea 
în circulaţie a valorilor şi a ethosului muzicii bizantine, văzută ca o 
dimensiune a spiritualității noastre: Simfonia bizantină, Simfonia a IV-a, 
În memoria lui Nicolae Iorga, Epitaf pentru Eftimiu Murgu. 

În Simfonia a IV-a, Doru Popovici utilizează, ca bază pentru 
passacaglia începutului, un cântec lung moldovenesc cu reale valențe 
pentru devenirea polifonică ulterioară. Deşi traseul bizantin îi marchează 
o mare parte a creaţiei, deşi sfera intonaților arhaice şi o anume derulare 
temporală sunt specifice muzicii sale, creaţiile aflate sub semnul valo- 
rificării cântului popular au o savoare aparte. 

Pastorale bănăţene, Pastorale transilvane, Pastorale oltenești sunt 
tot atâtea puncte de reper. Li se alătură miniaturi corale ca Mărie-Mărie 
sau Tot trecând la mândra dealul, în care linia continuității tradiției 
corale a lui Sabin Drăgoi, Tiberiu Brediceanu sau Ion Vidu este prezentă. 
Stratul modal arhaic, sesizabil prin pedala de cvintă placată sau figurată, 
generează spiritul eterofonic al cântecului Tot trecând la mândra dealul. 
Linia sa melodică, având dese alternări de sunete apropiate şi expresive 
salturi de terță mică la sfârşitul rândurilor melodice, pune în valoare 
austeritatea unisonului, ambiguitatea modală — piloni de cvinte goale 
sau întrepătrunderea tonal-modal-armonic eliptică, ce favorizează jocul 
lidic-eolic-frigic pe centrul fa. Deschiderea spre spaţiul folcloric 
dialectal din sud-vestul ţării, deschidere sesizabilă în aceste coruri, se 
va împlini într-o matcă generalizat folclorică, sub semnul sintezei 
tono-modale, în cântecele de mase semnate de compozitor: Letopiseţi 

de aur (axat pe un vechi imn psaltic moldovenesc) sau Patriei, Laudă 
(cântece voit înscrise în cadrul unei melodici restrânse la o pentatonie 
de tip voit arhaic cu balans pentatonic lidică-tertacordie minoră). 

Spaţiul muzical variaţional, cu material melodico-modal de tentă 
arhaică, axat pe ritmurile contemporane, poate fi detectat în Trei 
poeme rustice. Nu greşim, însă, atunci când afirmăm că linia pe care s-a 
înscris o mare parte din creaţia sa corală se revendică din „lumea lui 
Anton Pann”. lar în acest sens, considerăm că lucrarea cea mai semni- 
ficativă în sensul abordării folclorului rămâne cantata Din lumea lui 
Anton Pann. Aparent, titulatura, genericul sub care se propune încadrarea 
unei semnificative părţi a creaţiei corale semnate Doru Popovici”, nu 
pare proprie decât cantatei cu titlul ce face referire directă la Anton Pann. 
Cu toate acestea, şi alte miniaturi corale se apropie de acest spirit, 
desigur, cu diferenţierile necesare, în sensul că ele abordează filonul 
folcloric țărănesc, nu cel citadin. 

Mărie, Mărie, spre exemplu, abordează în mod deschis citatul şi 
opune sonoritățile limpide ale unei formaţii pe voci egale, celor etalate 
de corul mixt; simplitatea textului popular este pusă în valoare prin 
mijloace simple, dar eficiente: departajare timbrală, modificări de tempo, 
stil antifonic de cântare. Pe aceeaşi linie a cântecului de dragoste şi pe 
text popular, Tot trecând la mândra dealul adânceşte expresia 
folclorică pe care o implantează în straturi modale arhaice, cu pedale 
de cvintă figurată, sugerând spiritul eterofonic ce caracterizează această 
partitură cu directe trimiteri şi rezonanțe mioritice. Linia melodică 
pune în evidenţă o factură asemănătoare, în care se remarcă desele 
alternări de sunete apropiate şi salturi expresive, nedepăşind terţa mică 
în finalul rândurilor melodice. În acest fel, se obține şi fiorul unui 
dramatism reținut, prin mersul melodiei din aproape în aproape, cu 
gravitație în jurul unui singur sunet, centrat pe cvinta goală — procedeu 
prin care se statorniceşte o voită ambiguitate modală. Austeritatea 
unisonului, punct în care se unesc axele alternanţei intervalice cvartă 
mărită — cvintă perfectă sau cele ale intervalelor de secundă — sextă 
subliniază senzaţia de neaşezare, de freamăt continuu, evidențiată şi de 
armonia eliptică sau jocul modal lidic — eolic — frigic, pe centrul fa, ca 
şi cadenţele pe do eolian şi ionian, cărora compozitorul le substituie 
funcţia de dominantă, realizând o subtilă întrepătrundere tono-modală. 


75 Stoianov, Carmen, Creaţia corală a lui Doru Popovici, în Studii de 
muzicologie, vol. XVI, Editura Muzicală, Bucureşti, 1981, p. 178. 

Încununând această serie a lucrărilor prin care se valorifică 
plenar expresia folclorică la înaltele cote ale măiestriei, cantata pentru 
solişti şi cor mixt Din lumea lui Anton Pann, cu cele patru numere ale 
sale, este un omagiu adus acestei importante figuri din secolul XIX 
muzical românesc. Doru Popovici priveşte lumea lui Anton Pann din 
triplă ipostază: pe de o parte, compozitorul este atras de intonaţiile de-a 
dreptul luxuriante ale muzicii notate de Anton Pann, de caleidoscopica 
lor derulare, panoramând viaţa unui veac apus, repunând în circulaţie 
cântece ca Aolică, Dodo, fa..., Ce frunză se bate, Ici e țărână, ici glod 
sau altele asemenea lor. Pe de altă parte, lui Doru Popovici i se şi 
datorează versiunea muzicală a unora din textele panneşti, ca o replică 
a acţiunii lui Anton Pann de culegător, în acelaşi timp probând gradul 
de identificare a compozitorului cu universul şi mediul cultural pe care 
îl recreează; este cazul ultimelor două numere ale cantatei, respectiv 
Cântec de dor (nr. 3) şi finalul, Omagiu. In fine, în al treilea rând, 
acțiunea directă a lui Doru Popovici, care intervine asupra ritmului 
acestor cântece preluate, arcuindu-le arhitectonic şi definindu-le gândul 
de panoramare a unei vieţi cuprinse în cuvânt şi sunet, devine exemplară 
pentru continuarea acțiunii lui Anton Pann, care — după propria sa 
declaraţie — nu a dorit altceva „ci numai să le fac nemuritoare”. 

Jocul microsecţiunilor cu expuneri solistice, urmate de preluări 
contrapunctice, acompaniere, armonizare sau tratare contrapunctică, 
este definitoriu pentru toate cele patru numere ale cantatei. Se remarcă 
personalitatea fiecărui număr: Cântec lung, o expresivă doină oltenească 
de dragoste, având nealterat fluxul melodic, cu articulare melismatică 
bogată şi un expresiv solo de tenor — veritabil portal prin care pătrundem 
în bogăţia sonoră a lumii lui Anton Pann; Cântec de lume, dominat de 
spirit laic, tratat în ritm de horă, al cărui original a fost, se pare, cules 
din Transilvania”; Cântec de dor, axat pe text din Cântecele de dragoste 
culese de Anton Pann şi care pune în prim plan calitatea lui Doru 
Popovici de creator în spirit folcloric; în final, Omagiu, număr prin 
care se readuce în memorie un celebru text al lui Anton Pann, publicat 
ca „Apel către cititori” în primul volum din Heruvico-Chinonicar: 


„Cântă, măi, frate române 
Pe graiul şi-n limba ta 

Şi lasă cele străine ei 

Pe alţii de a şi le cânta!” 





7 Cosma, Octavian, Lazăr, op. cit., vol. III, p. 131. 

Allegro moderato, poco maestoso 



























































s o 
Ch- 5 mà fe -le , fra - ¿ TD -m3 -7 pe 
=en =E 
53 sa => ie ţa a s-a za Fe 5 
Q2 -1l gia ln -ba 4 ŞI (3 Ja ce é sbo- 
Em = i; S H r ; 7 a| 
é >w =: =: = si = pi na = fa E3 
- ma er, câ 2 Fi — é fa ala a 


Deoarece stilul acestui ultim segment al cantatei este auster, 
depănând o cântare de tip irmologic, cu material modal folcloric — un 
lidic cu treptele a doua şi a şaptea coborâte în dialog cu un minor 
armonic — se poate afirma că Doru Popovici devoalează un aspect 
esențial privind acțiunea pannescă de „românire a cântărilor”, realizând, 
totodată, şi ideea spațiului de confluență între valorificarea tezaurului 
de cântare autohtonă şi valorificarea moştenirii panneşti. 

Intervenţia directă a compozitorului asupra ritmului cântecelor 
preluate din Spitalul Amorului şi O şezătoare la ţară îl defineşte ca 
înscris în continuarea gestului lui Anton Pann, el însuşi simplu cule- 
gător şi, uneori, modelator al melodiilor culese: sonoritățile unei doine 
de dragoste expuse în mixolidian se îmbină cu un ritm de triolete ce 
întăresc caracterul fluent al melodicii. Finalul doinei, cu aluzii eterofonice 
şi labilităţi de trepte, face joncţiunea cu Cântec lung, mostră de tratare 
a scării modale prin intermediul improvizației melodice şi cu o mobi- 
litate ritmică ce îi trădează intervenţia de reactualizare a universului 
pannesc; spiritul laic, apropierea de această dată de folclorul țărănesc, 
poate chiar de filonul transilvan din Cântec de lume, apoi următorul 
număr al cantatei, Cântec de dor, cu sâmbure pentatonic, creează o 
atmosferă deosebită cu expresie modal cromatică, iar finalul, Omagiu, 
este o fugă austeră pe intonaţii psaltice. 

În concluzie, deşi apelează la citat, compozitorul îl recreează, îi 
adaugă noi valenţe, contemporane, domeniul de actualizare ţinând de 
structuri ritmice. În general, aspectul liber, improvizatoric, apare înlocuit 
cu arhitectonii de tip apusean; structurile armonice, deosebit de bogate 
se suprapun. Imixtiunea modală este frecventă, de cele mai multe ori 
fiind cuplată cu procedee polifonice: rezultă o linie melodică suplă, 

aerată, legică, adevărat model de valorificare a tezaurului de cântece 
autohton. 

Trei poeme rustice, o altă suită ce scrutează adâncimile „zicerii” 
folclorice, evoluând de la cântecul de jale la cel de dragoste sau la 
cântecul propriu-zis, limpede, senin, se remarcă printr-o excepțională 
coeziune ritmică-melodică, prin modurile modificate la care apelează 
compozitorul, ca şi la ideea tratării variate a unuia şi aceluiaşi material 
melodic care primeşte diverse „luminări”, în varii ipostazări. Cadrul 
arhitectonic relevă acest minim de material, ca şi unitatea sa, exprimată 
prin echilibrul unui tripartit cu varieri subsumate: 


A B A Coda 
aavaaval a2 bbvccldcad. aaval a2 c cad. 1 


Ca un alt cunoscut exemplu de măiastră valorificare a sferei 
folclorice, a unui folclor sublimat, readus la lumină din vechi pagini 
de codice, de această dată din lumea instrumentală, să cităm aici 
Codex Caioni, partitură — restituire în care instrumentalul capătă, la 
propriu, inclusiv valențe vocale într-un ambient modal diatonic de 
mare austeritate şi nobilă ținută. 

Fascinantă prin unitatea unei viziuni în care cantabilul domneşte, 
creația lui Doru Popovici oferă temeiul unor aprofundate studii în 
legătură cu modalitățile de abordare a folclorului. 


„TEXTURI” SAU LUMEA MIORITICĂ IMAGINATĂ 
DE MIHAI MOLDOVAN 


Remarcat ca voce distinctă a generației sale, alături de Liviu 
Glodeanu, Mihai Moldovan a dat măsura talentului său încă de 
timpuriu. Un ataşament deosebit l-a avut şi față de valorile perene ale 
culturii noastre muzicale, căreia i-a sondat capacitatea de a crea şi 
recrea modele, în deplin acord cu evoluția limbajelor componistice, 
mai ales la nivelul zbuciumatului secol XX. Pentru Mihai Moldovan, 
ancorarea în mirifica lume de nuanțări a folclorului nostru a însemnat 
atât plierea compozitorului la ison sau la „zicere”, la melisme sau la 
glas de tulnic, la metru, cât şi la ritm, la structuri modale inedite din care 
a ştiut să filtreze totul prin propria optică vizionară. 

Frapează, spre exemplu, titlurile cu rezonanță arhaică sau cu 
trimiteri precise, date pieselor sale: Cântece străbune, Scoarțe sau, 
într-un alt registru, Cantemiriana, Recitindu-l pe Eminescu. Este şi 

motivul pentru care muzica sa de cameră a fost mult cântată, cerută 
chiar cu insistență de conducătorii formațiilor muzicale, care aflau în 
ea o serie de frumuseți nebănuite, pure, precum materia solului folcloric 
din care au fost izvorâte. Aşa, spre exemplu, este cazul lucrării Cântece 
străbune — partitură creată special pe tipologia şi exigenţele interpre- 
tative ale ansamblului clujean Ars Nova, condus de reputatul muzician 
Cornel Țăranu”. 

Chiar şi în lucrările care nu fac în mod declarat apelul la solul 
folcloric, aceasta se simte din plin, mai ales grație timbrurilor la care 
compozitorul apelează: xilofon, marimba şi vibrafon, spre exemplu, în 
Cadenţa III, alături de flaut. Mai mult chiar, însăşi substanţa muzicală 
a acesteia se revendică de la modele folclorice prin judicioasa alternanță 
giusto — rubato, ca şi prin structurile modale utilizate. In plus, monote- 
matismul, cultivat cu precădere de compozitor, este un alt indiciu al 
apelării la straturile subtile ale graiului nostru muzical. 

Topind în retortele gândirii sale surse populare în special din 
intonaţiile Ardealului, Mihai Moldovan a încercat să schiţeze un posibil 
traiect al spațiului mioritic, spațiu care, în creaţia sa, cuprinde Cvartetul 
de coarde nr.2, Cantemiriana, Omagiu lui Anton Pann, Rezonanțe, 
România vremilor înalte, toate compuse în plină maturitate creatoare, 
între anii 1975-1977. Compozitorul explorează microuniversul folclorului 
nostru ancestral în perimetrul unei muzici nonevolutive, surprinzând o 
stare, în acele repetări de formule, de fiecare dată altfel orchestrate. 
Culoarea şi lumina fac din repetarea obsedantă un continuum ce îşi află 
corespondențe în alte compartimente folclorice în afara celui muzical: 
în gest, spre exemplu, sau în scoarțe. Acesta este, de altfel, şi titlul unei 
alte lucrări a compozitorului, cu trimitere directă la plastică, la universul 
casnic țărănesc: Scoarțe. 

Textura îi convine cel mai mult lui Mihai Moldovan, care defi- 
neşte cu ajutorul ei o stare, un sumum de trăiri adunate în clepsidra 
veacului, ca în lucrarea Texturi (1967). Există, peste tot, o difuză 
răspândire a unor elemente de morfologie muzicală tipic folclorică. 
Definitorie pentru personalitatea sa, pânza sonoră se întrupează din 
elemente ritmico-melodice de mare pregnanță, deduse de regulă dintr-un 
fond folcloric ancestral, adevărate arhetipuri, al căror profil, generalizat, 
se pretează jocului variațional. Rezultă caleidoscopice ipostaze folclorice, 
cu viu contrast dramatic, atingând uneori sfera totalului cromatic, deşi 


7 Tăranu, Cornel, Repere ale muzicii de cameră româneşti: Mihai 
Moldovan, în „Muzica”, Bucureşti, an I, nr. 2, 1990. 

se porneşte de la un mod de 4 sunete calchiat unei osaturi ritmice care 
sugerează jocul din Oaş: 


Aceeaşi surprindere a palpitului, a sufletului românesc o aflăm şi 
în Cântece străbune, subtitlul unei lucrări intitulate de compozitor Musica 
per Ars Nova (1972), în Obârşii, suită pentru 20 de voci, dedicată 
corului „Madrigal” şi dirijorului său, Marin Constantin (1971), în 
Vitralii (1968), Tulnice (1971), Rituale (1963) sau în singulara pagină 
Proverbe şi ghicitori pentru cor de copii şi orchestră (1970). 

Aceasta din urmă este o suită alcătuită din şase miniaturi ce 
surprind, ca toate opusurile semnate de compozitor, o stare. De această 
dată este vorba despre universul copilăriei. Aşadar, intrările compozi- 
torului în şi sondarea spaţialităţii specifice folclorului copiilor se 
exprimă printr-o ritmică şi o melodică adecvate. Li se adaugă culoarea 
instrumentală, inventivitatea folosirii textului, un întreg arsenal de 
mijloace componistice, toate puse în slujba expresiei. 

Apelând fie la acest registru cu totul şi cu totul special, care este 
folclorul copiilor, fie la cele mai vechi straturi ale solului nostru 
folcloric, la obârşiile cântării care şi astăzi menţin — în timp — savoarea 
şi prospeţimea, Mihai Moldovan a delimitat, prin muzica sa, un 
orizont spiritual ce intră în rezonanță cu acel dor mioritic blagian. 


LIVIU GLODEANU SAU „DISCIPLINA 
REALIZARII TEHNICE”? 


Extrem de originale, soluțiile oferite de Liviu Glodeanu au pus în 
pagină, cu vigoare şi originalitate, experienţa sa de cercetător la Institutul 
de Etnografie şi Folclor, experiență graţie căreia a putut să scruteze 
devenirea muzicală a deceniilor şase şi şapte ale secolului trecut, 
perioadă de fructuoasă activitate creatoare, de valorificare superioară a 
melosului românesc şi a implicaţiilor sale asupra creatorilor contem- 
porani lui, inclusiv asupra propriei creaţii. Impregnate de vigoarea 
dansului, a jocului românesc, dar şi de un lirism reţinut, reevaluând 
potenţele evocatoare şi creative ale heterofoniei şi ale ambientului 
modal în procesul continuu de creare şi recreare a stărilor, a conflictelor 
sau a structurilor psihice ale personajelor sale — fie că este vorba la 
modul cel mai propriu despre personajele din operă, fie că este vorba 
despre acțiuni muzicale, aşa cum este cazul în lucrările sale simfonice, 

concertante sau instrumentale —, partiturile sale confirmă „capacitatea 
unui compozitor de anvergură internaţională”, după cum consideră 
Viorel Cosma. 

Personalitate creatoare aflată într-o continuă investigare a genurilor 
şi a formațiilor instrumentale sau vocal-instrumentale, Liviu Glodeanu 
este în peisajul muzical românesc o dinamică prezență, echilibrată 
permanent sub semnul maximei rigori. Căutător neobosit al expresiei 
folclorice, fără a călca pe drumuri bătătorite, compozitorul şi-a format 
o viziune proprie asupra lumii modale în care domină structuri axate pe 
cvartă. Metamorfoza, această premisă a dinamismului, aduce, în cadrul 
secţiunilor dezvoltătoare, pete de culoare şi de „imagine mişcată” a 
unor cunoscute clişee ritmice. Tot metamorfoza, devenirea stau la baza 
preluării unor tipare specifice şi a expunerii lor în alte contexte, ca, de 
exemplu, un joc popular (tipic instrumental) încredinţat corului de 
femei în cantata Soclu pentru timp, pe versurile lui Nichita Stănescu. 

Legat de tradiţie, cu gesturi muzicale în care asperitatea sonoră 
devine expresia unui aparent impact, Liviu Glodeanu realizează o sinteză 
superioară a mijloacelor de exprimare contemporane, cărora le înglobează 
elemente lucide, raționale, supunându-le unui control permanent. 

Deşi expresia este cenzurată, ea îşi afirmă libertatea în structuri 
modale pentru care matca folclorică este nu doar un punct de plecare, 
ci şi o permanenţă. Două lucrări: Concertul pentru pian şi orchestră 
op.8 (1969), ca şi o altă lucrare — tot concertantă, respectiv Concertul 
pentru flaut şi orchestră op.13 (1962) o probează. Primul emană un 
parfum discret folcloric în care asperitățile limbajului armonic şi 
valorificarea originală a elementelor modale reflectă aplecarea compo- 
zitorului spre zonele dramaticului. Cel de-al doilea, utilizând o scară 
muzicală formată din două tronsoane, utilizează în construcție o serie 
de elemente variaţionale în a căror cuprindere melismele instrumentului 
solist capătă valoarea simbolică a racordării la vâna folclorică. 

Tot lui Liviu Glodeanu, creaţia lirico-dramatică românească îi 
datorează opera Zamolxe, tipic exemplu pentru modul în care 
compozitorul cercetează folclorul în straturile sale profunde. 

Cercetarea aceasta se face asemenea unei procesualități, asemenea 
unei necesare axe de referință a omului contemporan care îşi caută — 
în vremi şi dincolo de ele — argumente pentru zidirile viitorului şi 
pentru propria zidire. Studiile scrise de compozitor pe această temă, a 
permanentelor reevaluări folclorice, vizând — din această perspectivă — 
fenomenul muzical şi contemporaneitatea sunt în perfectă armonie şi 
consonanţă cu planul întregii sale creaţii. 

Evocând un spaţiu şi un timp mitologic, Liviu Glodeanu apelează 
la studii muzicologice cu mare forță de generalizare. Spectrul modal, 
şi cu variaţii minime, dar definitorii, structurat în cvarte (tot obârşie 
populară!) permite compozitorului caracterizarea muzicală a personajelor 
operei Zamolxe. În acest sens, redăm armoniile de cvarte, deduse din 
sfera modală agreată de compozitor în această lucrare, ca şi aceeaşi 
ipostază de cvarte în discursul monodic: 














Într-un articol încredințat tiparului, compozitorul declara: „Trăsăturile 
româneşti nu există aprioric, ele se creează cu fiecare izbândă artistică. 
Arta înseamnă şi contemporaneitatea ei”. Tot Liviu Godeanu, referindu-se 
la influența covârşitoare, dar, în acelaşi timp, filtrată a folclorului 
asupra creaţiei sale, preciza: „Mă stimulează ca vigoare, inventivi- 
tatea ritmică şi modalităţi de înlănțuire a motivelor... Spiritualitatea 
românească o văd legată neapărat de folclorul românesc. Folclorul 
este un mod de manifestare care conţine spiritualitate românească. Dar 
moduri de înfăţişare a unei spiritualități se pot naşte şi paralel şi chiar 
opus folclorului.” 

Este vorba aici nu de o explorare exterioară a faţetelor ce respiră 
motive sau configurații populare, ci despre pătrunderea în spiritul adânc 
al unei moşteniri spirituale, confundarea în straturile cele mai intime 
ale trăirilor şi racordarea lor la deschideri contemporane. Tot Liviu 
Glodeanu considera că „reîntoarcerea la monodia acompaniată marchează 
şi o reîntoarcere la folclor”, iar în acest sens trebuie notat faptul că 
tablourile pare ale operei Zamolxe nu sunt, în fond, decât ample monodii 
acompaniate. 

Pentru a pune în evidență gândirea seculară a poporului 
exprimată muzical, Liviu Glodeanu cenzurează structura fiecărei fraze, 
eşalonarea motivelor sau echilibrarea unei perioade, aspecte din care 
se naşte o atmosferă tipic românească, de culoare ancestrală. 


78 Glodeanu, Liviu, Rolul folclorului în creaţie, în „Muzica”, Bucureşti, 
nr. 7, 1996, p.24. 

Practic, în opera Zamolxe, muzica beneficiază de o excepţională 
tensionare dramatică, făcând posibil racordul cu alte creaţii semnate 
de compozitor, cu totalitatea creaţiei sale. Unică în felul ei în contextul 
creaţiei noastre lirico-dramatice, opera lui Liviu Glodeanu pe libret 
propriu, extras din mitul dramatic omonim al lui Lucian Blaga, vorbeşte — 
în sunet şi cuvânt — despre individualitatea creatoare a compozitorului, 
care a destinat-o cu dublă funcţionalitate: ca lucrare radiofonică sau — 
în egală măsură — pentru montare scenică. 

Fuziunea intimă între registrul vocal şi cel instrumental dă 
întâietate celui dintâi, cu accent plasat în zona acțiunii interioare, în 
dinamica devenirii personajelor şi a relaţiilor dintre ele. Analizând 
datele esenţiale ale acestei opere, ca şi raportarea permanentă la folclor, 
avută în vedere de compozitor,” consideram, într-un studiu, că „pentru a 
se apropia cât mai fidel de spiritualitatea neamului său, de acea platformă 
comună ce urmă de la muzica epocilor vechi până în zilele noastre, 
Liviu Glodeanu recurge la soluţii inedite, aparent rupte de tradiționala 
transfigurare a folclorului”. Aceasta — în virtutea convingerii sale că 
„trăsăturile româneşti nu există aprioric, ele se creează cu fiecare 
izbândă artistică. Arta înseamnă şi contemporaneitatea ei”.5 Referindu- 
se la influenţa folclorului asupra creaţiei sale, el declara, în acelaşi 
context: „Mă stimulează ca vigoare, inventivitate ritmică şi modalități 
de înlănţuire a motivelor... Spiritualitatea românească nu o văd legată 
neapărat de folclorul românesc. Folclorul este un mod de manifestare 
care conţine spiritualitatea românească. Dar moduri de înfăţişare a 
unei spiritualități se pot naşte şi paralel şi chiar opus folclorului”. 

Nu este, deci, vorba de exploatarea exterioară a faţetelor prisma- 
tice pe care le oferă contactul cu solul multimilenarei noastre culturi 
populare, ci de o pătrundere întru spiritul ei, ceea ce presupune atât 
cufundarea în straturile ei cele mai intime, cât şi racordarea lor la 
deschideri contemporane. Astfel, sensurile actuale intrinsec conţinute 
în textul literar de bază, în care se aflau îngemănate cu aluzii la un 
fond mitic ancestral de circulație universală, vor irumpe în discursul 
muzical potrivit opticii personale a compozitorului. 

Credincios acestui postulat, Liviu Glodeanu va da întâietate 
monodiei, cele cinci tablouri ale operei Zamolxe nefiind altceva decât 


? Stoianov, Carmen, Mitul lui Zamolxe în concepția dramaturgică a 
lui Liviu Glodeanu, în „Muzica”, Bucureşti, nr. 1, 1990, p. 83. 

50 Glodeanu, Liviu, Valori şi tendinţe în muzica românească, în „Muzica”, 
Bucureşti, nr. 6, 1968, p. 8. 

ample monodii acompaniate. Generarea sferei modale şi primatul 
acesteia în arhitectonica lucrării sunt capitale. Legat de acest aspect, 
Liviu Glodeanu nota, în articolul său pe ideea rolului folclorului în 
creaţie, articol citat mai sus: „Problemele cele mai complexe le ridică 
însă forma muzicală. Structura fiecărei fraze, eşalonarea motivelor, 
echilibrarea unei perioade evidenţiază uneori mai mult, poate, decât 
melodica şi ritmica în sine, filiația folclorică existentă într-o muzică”. 

Ca urmare, în momentul alungării lui Zamolxe din cetate putem 
identifica singurele intonații neaoş folclorice: enunţarea unui major 
armonic cu treapta a doua coborâtă într-o configuraţie doinită. În rest, 
impregnarea concepţiei dramaturgice în micro şi macrostructura ei cu 
elemente definitorii de stil, de gândire, de trăire spirituală românească 
defineşte profilul componistic al unui creator pentru care folclorul 
înseamnă o permanentă confruntare cu „sinele său lărgit”. 

Toate aceste date pot fi depistate la nivelul întregii creaţii a lui 
Liviu Glodeanu, ceea ce probează o unitate desăvârşită a ei, un sistem 
componistic perfect articulat şi echilibrat, gândit prin prisma valorifi- 
cării superioare a folclorului nostru, prin ceea ce acesta are mai profund. 


CUVÂNT DE ÎNCHEIERE 


O privire analitică asupra modalităţilor de abordare a folclorului în 
creația contemporană românească cere, desigur, sute de pagini de analiză, 
exemple, sinteze. 

O sumară trecere în revistă a procedeelor, a căilor utilizate de 
compozitori până la nivelul deceniului şapte al secolului XX: citare, 
prelucrare, remodelare, recreare, creare în spirit folcloric, crearea unei 
atmosfere folclorice, sugerare, nu are pretenţii exhaustive. 

Desigur, spectrul creaţiilor este mult mai mare, cel al personali- 
tăților componistice, de asemenea. Dar pentru că soluţia folclorică a fost 
totdeauna viabilă şi pentru că toate generaţiile — de la primii creatori 
atraşi de folclor până la cei mai tineri exponenţi ai şcolii noastre 
componistice — au avut de adus o contribuţie la zidirea unui monument 
viu al simțirii româneşti, am punctat, în această carte, câteva semnifi- 
cative repere într-un traiect istoric lax, evidențiind caracteristici personale, 
preluări ideatice, rezonanţe peste ani ale unora şi aceloraşi procedee, 
fapte ce pledează pentru instaurarea unei tradiții şi, totodată, pentru 
demersul original. 

O serie de lucrări viitoare pe acelaşi subiect vor surprinde feno- 
menul şi din alte perspective, completând panoramarea ideatică, precum 

şi galeria de creatori care s-au impus în aria componisticii noastre, mai 
ales începând cu deceniul şapte al secolului abia încheiat; precizăm că 
această jalonare este relativă, ea servind doar orientativ, prin raportare 
la deceniul şapte al secolului XIX, deceniu ce a marcat înflorirea 
soluțiilor de abordare a folclorului la compozitorii precursori. 

Specificul național — o demonstrează demersul nostru muzicologic, 
susținut de realitatea creaţiei — nu rezidă în aspecte formale. De aceea, 
el poate fi detectat şi în absenţa citatului. 

Trăsăturile generale, conceptul armonic, gândirea formală, ethosul 
autentic îşi cer dreptul la viață, la exprimarea liberă prin intermediul 
tehnicilor, procedeelor sau al personalităţilor creatoare puse în ecuaţie. 

Permanenta raportare la folclor şi la spiritul contemporan al 
muzicii este excelent rezolvată prin diverse modalităţi — de la variația 
ritmică la cea coloristică, de la sugerări melodice la efecte timbrale, de 
la monodie la eterofonie, de la scări modale arhaice la fuziunea tono-mo- 
dală — care constituie tot atâtea trepte ale transfigurării folclorice. 

Reflectând un proces creator ce are în vedere intimele legități ale 
traiectului de tip folcloric, cu cerutele nuanţe de generalizare şi de 
imprimare a pecetei personale (la acest capitol nu există rețete!), abor- 
darea folclorului în creația contemporană românească vizează aspecte 
profunde, mutații esenţiale al căror rezultat afirmă forța de expresie, 
autentica originalitate a unei şcoli în care relația între tradiție şi inovaţie 
se conjugă în chip fericit cu cea între naţional şi universal, între peren şi 
contemporan. 

